
DIN  TRECUTUL  BISERICII  ROMÂNEŞTI. 

Căsătoria  a  doua  a  preoţilor. 

I.  Ce  Înţelegem  sub  căsătoria  a  doua  a  clerului  şi  de  câte  feluri  e? 

Admisibilitatea  căsătoriei  a  doua  ia  preoţii  româneşti,  fun- 
getiţi,  iarăş  a  devenit  actuală.  Vorbim  de  preoţii  fungenţi,  de¬ 
vreme  ce  nu  mai  încape  nici  umbră  de  îndoială,  că  în  general  în 
biserica  răsăriteană,1  şi  special  în  biserica  română  din  Ungaria, 
fie  unită  2  fie  ortodoxă,8  preoţimea  se  poate  căsători,  de  câteori 
vrea;  căsătoriile  acestea  sunt  valide  şi  adeseori  după  împrejurări 
şi  legitime,  numai  că  la  astfel  de  preoţi  nu  Ii  se  mai  dă  voie 
a  funga  ca  preoţi. 

Căsătoria  a  doua  a  preoţilor  în  izvoarele  dreptului  canonic 
se  numeşte  bigamie ,  iar  căsătoria  lor  întâie,  ocură  sub  terminul 
de  clerogamie. 

Bigamia  se  împarte  în  trei  categorii,  sau  mai  corect  zis, 
căsătoria  a  doua  a  preoţilor,  în  faţa  iurisprudenţei  sacre,  are  trei 
înţelesuri,  bigamia:  adevărată ,  interpretativă  şi  similtiudinară. 

1  Împăratul  Leon  înţăleptul  cu  novela  79,  a  abrogat  legea  lui  Justinian,  carea  des- 
fiinţă  căsătoriile  contrase  de  preoţi  după  hirotonire. 

Con  ci  li  ul  I  blăjan,  pg.  95 — 97,  nu  pune  preoţia  între  pedecile  dăr  amatoare  de 
căsătorie;  totuş  însă  ţine  a:  ,,le  condamna  cu  totul,  dictând  pedepse  canonice  contra 
celorce  ar  tenta  astfel  de  căsătorie*1.  (Ibid  pg.  141).  Conciliul  ll  apoi  pg.  106  decre¬ 
tează,  câ  toate  cazurile  de  a  doua  căsătorie  a  preoţilor,  să  fie  trimise  Ia  Roma,  ca 
acolo  să  se  judece.  Cu  toate  acestea  cei  mai  mari  canoni  şti  uniţi  români :  Dr.  Szilâgyi 
,.enchiridion“  Magno-Varadini  1889  pg.  255  şi  Dr.  Raţia  „prelec.  teolog,  despre  Matri- 
moniu“  pg.  140,  idem  în  „Foaia  biser.  şi  scol."  Blaj  1889  pg.  274,  294,  zic.  că  preoţia  dă¬ 
râmă  căsătoria.  Ni/lcs  1055. 

3  Cotnpend.  drept.  cari.  de  Şaguna  pg.  69,  142  şi  143,  numeşte  căsătoriile  preo¬ 
ţilor  „necrtateu ;  )a  pg.  76  preoţia  nu  o  înşiră  între  impedimentele  nimicitoare.  în  Ro¬ 
mânia  nu  se  ţine  ca  validă  căsătoria  a  II.  a  preoţilor;  mai  vârtos  pentru  motivul,  că 
Şaguna  permite  în  dreptul  său  astfel  de  căsătorie,  mitropolitul  din  Bucureşti  au  pus  la 
indice  cartea  lui  Şaguna.  (Szilăgyi  ibid.  254). 

Bigamie  reală,  faptică,  e  numai  cea  dintâi,  când  adecă  pre¬ 
otul  a  încheiat  şi  consumat 1 2  căsătorii  mai  multe  ca  una.3  Pentru 
conceptul  acestui  fel  de  bigamie,  e  irrelevant  că  cineva  se  în¬ 
soară  de  două  sau  mai  de  multe  ori,  înainte  de  hirotonie,  ori 
după  hirotonie.  Bigamia  din  vorbă  se  mai  numeşte  altcum  şi 
succesivă,  pe  motivul,  că  o  însurare  urmează  alteia  în  faptă.  Deci 
se  excepţionează  cazul,  că  în  unul  şi  acelaş  timp  cineva  să  se  că¬ 
sătorească  cu  două  femei,  —  bigamia  simultană.  Asta  dealtcum 
nici  nu  e  6/gamie,  ci  /ro/Zgamie,  oprită  şi  Ia  mireni. 

Bigamia  interpretativă  e  numai  o  ficţiune  de  drept;  prin 
analogie  cu  căsătoria  adevărată,  se  presupune,  că  celce  se  căsă¬ 
toreşte  cu  o  văduvă 3  sau  cu  o  femeie  nefecioară 4  ori  că  con¬ 
tinuă  împărtăşirea  sexuală  cu  soţia  sa  şi  atunci  când  s’a  încre¬ 
dinţat,  că  dânsa  a  frânt  credinţa  conjugală,  zic  unul  ca  acela  se 
presupune  a  fi  contras  căsătorii  mai  multe.5 

Bigamia  similitudinară  iarăş  nu  e  căsătorie  repetată,  ci  ima¬ 
ginară;  când  preotul 6  sfinţit,  celibe  sau  călugărul 7  mărturisit  şi 
inaugurat,  se  căsătoreşte  apoi  cu  o  fecioară  8  odată.9 

Pânăce  bigamia  adevărată  şi  cea  interpretativă  viţiază  statul 
preoţesc  «prin  lipsa  întipuirii  legăturii  lui  Isus  cu  biserica  sa, 
(defectus  sacramenti,  vel  deîectus  misticae  significationis  matri- 
monii)  în  aceiaş  vreme  bigamia  similitudinară  se  mai  împotriveşte 
preoţiei  şi  în  tip  de  crimă;  deci  aceasta  bigamie  pricinueşte  aşa- 
numita  inregulantate  din  defect  şi  din  vină,  deodată,  iară  cele 
două  dintâi  fac  «inregularitatea  numai  din  defect». 

Căsătoria  creştinilor  după  S.  Pavel 10  închipueşte  legătura  de 
taină  alui  Isus  cu  biserica  sa;  legătură  nemaculată  a  unuia  cu 
una.  Apoi  bărbatul  cu  muerea  sunt  «un  trup»,11  «o  persoană 
morală».  Deci,  dacă  bărbatul  se  însoară  a  doua  oară,  aceasta 

1  C.  20.  Dist.  XXXIV. 

2  C.  1.  Dist.  XXXIII;  C.  8,  14,  Dist.  XXXIV. 

3  C.  9,  10,  12,  Dist.  XXXIV;  C.  5  Dist.  LI;  C.  8,  Dist.  L. 

4  C.  9,  Dist,  XXXII;  Can.  17,  18  apostolic;  Can.  8  Neocezar. 

5  C.  11,  12,  Dist»  XXXII;  Can.  84  în  pravilă. 

C.  4,  7,  de  bigamis  nun  ordinând  (I,  21), 

»  C.  24,  C.  XXVII,  O.  1. 

0  încât  însă  leagă  căsătorie,  cu  văduvă,  ori  nefecioară,  bigamia  e  interpretativă. 

*  Dacă  mai  de  multeori  se  însoară,  atunci  e  bigamie  adevărată.  Ibid  C.  7. 

10  Efes  V.  32. 

Efes  V.  31.  Matei  XIX  5,  6  şi  Marcu  X,  8, 

nuntă  nu  mai  reprezintă,  mistica  legătură  a  Mântuitorului  cu 
mireasa  sa,  a  unuia  cu  una,  căci  prin  două  căsătorii  preotul  şi-ar 
împărţi  trupul  său  în  două  părţi.1  De  aici  vine  apoi,  că  preotul 
nu  poate  păşi  la  nuntă  cu  o  nefecioară,  sau  să  susţină  contact 
sexual  cu  propria  sa  consoartă  adulteră,  pentru-că  corpul  lor  are 
să  fie  unul,  etice  nedespărţit;  soţia  însă  l-a  oferit  şi  altuia.  La 
cei  căsătoriţi  a  doua  oară,  ar  lipsi  oarecumva  semnul,  însemnă¬ 
tatea  sacramentului  (signaculuni  sacramenti  deest).2  Tot  aşa  se 
judecă  şi  căsătoria  acelora  cari  se  căsătoresc  după  ce  s’au  preo¬ 
ţit  deja,  ori  dupăce  s’au  călugărit,  de  vreme  ce  cei  preoţiţi  ori 
călugăriţi  închee  un  fel  de  «matrimoniu  sufletesc»  cu  biserica,3 
şi  aşa  al  doilea  matrimoniu  fizic,  nu  ar  mai  avea  loc  în  ordinea 
supranaturală.  Ştiut  este  adecă,  că  orice  căsătorie  creştină,  este 
act  al  ordinei  naturale  şi  supranaturale  deodată. 

După  aceasta  introducere,  în  înţelesul  ce-1  dă  sf.  maica  bi¬ 
serică  bigamiei,  să  cercetăm,  că  oare  în  biserica  românească  din 
patrie  află-se  urme  istorice  de  bigamia  clerului,  şi  dacă  se  află, 
ce  fel  de  bigamii  sunt  acelea... 

Credem  anume,  că  spre  rezolvirea  meritorică  literară  şi  şti- 
enţifică,  a  chestiunei  care  azi  pasionează  pe  teologii  şi  cano- 
niştii  români,  e  neapărat  de  lipsă,  ca  să  fie  examinată  după  pu¬ 
teri  şi  partea  istorică  a  problemei.  Până  acum  s’a  insistat  numai 
în  jurul  domeniului  dogmatic  şi  iuridic. 

Scopul  nobijei  mişcări  de  acum,  după  cum  apriat  se  vede, 
nu  e  numai  teoretic,  de  a  mâna  adecă  întrebarea  cu  un  pas  ori 
doi  spre  limpezirea  dorită,  ci  se  aşteaptă,  că  după  pronunţarea 
aşa  zisă  de  valoare  academică,  să  urmeze  fără  amânare  şi  desle- 
garea  definitivă,  prin  cei  puşi  de  spiritul  Sfânt,4  să  lege  şi  deslege 
pe  pământ,  aşa,  cum  cere  binele  bisericei,  şi  atunci  tot  aşa,  va 
să  se  lege  şi  deslege  şi  în  ceriuri. 5 

Să  nu  ne  scape  din  vedere  nici  când,  că  nu  biserica  e  pentru 
lege,  ci  întors,  legea  s’a  făcut  pentru  biserică  şi  de  cătră  biserică. 
Biserica  a  fost  şi  înainte  de  prohibiţiunea  căsătoriei  a  Il-a  a 
preoţilor.  Ea  a  făcut  dreptul  canonic,  pentru  scopurile  sale.  Ea  e 

1  I.  Cor.  VI,  16,  Moisi  I.  c.  II.  v.  24. 

3  Papa  Inocentie  III,  c.  3,  5,  tit.  de  bigamie  non  ordinandis  X  (I,  21). 

3  Dr.  Raţia  drept  biser.  pg.  488-  490. 

4  Fapt.  XX,  28. 

3  Matei  XVIII,  18,  Ion  XX,  23. 

24* 


336  - 


preste  dreptul  canonic,  şi  când  şterge  ceva,  nu  strică,  ci  îndreaptă 
canoanele.  Zisa  ceea,  nu  omul  e  pentru  sâmbăta,1  ci  sâmbăta 
pentru  om. 

II.  Urmele  istorice  uethi. 

A 

întâia  urmă  de  bigamie  la  clerul  nostru  o  întimpinăm  în  legis- 
laţiunea  soborului,  ţinut  de  clerul  român  transilvan,  la  16  Noem- 
vrie  1569  în  Aiud,  sub  prezidenţia  episcopului  Pavel  Tordasi.2 
Aici  în  articolul  III  se  legiferează,’  că  preoţii  văduvi,  dacă  voiesc, 
se  pot  însura,  căci  dacă  vor  fi  apţi  pentru  preoţie  vor  rămânea 
preoţi  mai  departe. 

Hotărârea  aceasta,  împreună  cu  altele,  fu  confirmată  fără  nici 
o  schimbare  şi  de  cătră  principele  Ardealului,  Ioan  Sigismund 
Zâpolya  la  31  Noemvrie  1569. 4 

Din  desbaterile  acestui  sinod  ne  încredinţăm,  că  protestan¬ 
tismul  deloc  la  începutul  său,  în  primele  trei  decenii,  cercă  să  influ- 
inţeze  în  unele  privinţe  biserica  noastră,  carea  demult  ducea  lipsa 
unui  episcopat  bine  organizat.  Aici  la  Aiud,  se  şterge  liturgia  şi 
pomenirile  morţilor,  se  regulează  ceremonialul  oriental  şi  în  urmă 
se  lasă  totul  la  discreţiunea  domnitorului  eterodox,  să  facă  cum 
va  afla  cu  cale. 

In  urma  studiului  lui  Dr.  Grama,5  azi  nu  mai  este  nici  o 
îndoială,  că  introducerea  căsătoriei  a  Il-a  la  clerul  nostru,  este  de 
provenienţă  curat  calvină. 

Dacă  Ia  anul  Domnului  1569,  în  sinod  se  află  de  bine  a 
decreta  admiterea  preoţilor  la  cununia  a  doua,  trebue  pe  dreptul 
să  presupunem,  că  aceasta  cununie  era  de  mult  deja  în  praxă  la 
clerul  nostru.  Se  ştie  adecă,  că  legile  ce  se  aduc  adeseori  nu 
sunt  alta,  decât  numai  consfinţirea  practicei  de  până  aci. 

Nu  se  stânge  bine  însă  nici  o  generaţiune  de  preoţi  dela 
introducerea  sinodală  a  căsătoriei  a  doua,  când  un  român  viteaz, 
Mihai  Eroul,  este  chiemat  de  soartă  a  uni  pentru  primadată 
efemer  pe  toţi  Românii  sub  un  sceptru. 

1  Marcu  II,  27. 

“  Pavel  Tordasi  a  ajuns  episcop  în  8  II,  1569  tn  locul  Lui  Sava,  ori  alui  George 
de  Sângeorz  (—Vizaknai).  Pavel  poate,  şedea  în  Orâştie ;  în  21  April  1577  e  mort  deja. 
Stf.  Pop  „Orizontul*  Cluj  1906  nr.  7  pg.  35-  40. 

3  Limba  protocolară  era  în  sinod  cea  ungară. 

*  larga  „Ştef.  cel  Mare,  Mih.  Viteazul  şi  Mitiopolia  BălgraduluK  Buc.  1904 
pag,  27,  28. 

5  „Instituţiuniie  calvineşti  în  bis.  românească  din  Ardeal*,  în  foaia  „Unirea*  Blaj 
1895,  n r.  42  pg.  339. 

Voevodul  Românilor,  crescut  în  altă  atmosferă  bisericească, 
văzându-se  stăpân  şi  preste  Sionu!  ardelean,  nu  întârzie  a-1  reforma, 
conform  vederilor  sale  de  domnitor  ortodox.  Aşa  la1  20  Iulie  1600, 
dieta  din  Alba-Iulia,  în  articolul  XXXVI  dispune,  că  «Care  popă 
românesc  s’ar  însura  şi  a  doua  oară  şi  cu  ocaziunea  vizitaţiunei 
nu  ar  descoperi  vlădicului:  de  pe  acel  sat  corniţele  suprem  să 
scoată  200  floreni  pentru  voevodul». 

Abia  va  fi  fost  timp,  ca  vlădicii  să  facă  vizite  canonice,  şi 
aşa  să  li  se  dea  prilej  a  scoate  câte  200  florini  de  pe  pielea 
clerului  bigam,  pe  sama  lui  Mihai  Vodă.  Cătră  finea  acestui  an2 
deja  se  încurcară  rău  iţele  şi  steaua  voevodului  mergea  cu  grăbire 
spre  peire  totală,  ce  se  întâmplă  la  1602.  • 

Cine  s’ar  îndoi  apoi,  că  legile  aduse  de  Mihai  în  Transilvania, 
nu  s’ar  fi  şters  cu  căderea  acestui  erou  fenomenal.3 

O  jumătate  de  veac  şi  mai  bine  trece  până  când  dăm  iarăş 
de  o  urmă  mică,  ce  se  referă  la  istoria  bigamiei  clerului  nostru. 

Urma  preste  care  dăm,  nu  duce  drept  în  Transilvania,  ci  în 
Bihor;  dar  Bihorul  pe  lumea  domnitorilor  pământeni,  se  ţinea  de 
corpul  politic  al  marei  Transilvanii  istorice... 

La  1664  patriarhia  din  Constantinopole,  cu  îndemnizarea 
marelui  vizir,  trimite  un  episcop  vizitator,  cu  scop  ca  să  pună 
dăjdii  asupra :  juzilor,  preoţilor  şi  libertinilor.  Despre  acest  trimis 
al  patriarhiei  ştim,  că  a  umblat  în  părţile  Popmezeului  şi  a  Be- 
iuşului,  şi  că  românii  şi  ungurii  de  pe  acolo,  l-au  gonit.4 

Arhiereul  călător  (perideuta)  judeca  astfel  despre  preoţii  însuraţi 
a  doua  oară,  (secundae  nuptiae)  că:  sau  să  se  despartă  de  soţii, 
sau  să  plătească  în  tot  anul  40  de  taleri  sau  să  se  facă  ţărani, 
separându-se  de  preoţie.5 


1  Ci  par  arhiv  pg.  319. 

"  în  adunarea  gener.  din  25  X  1600,  —  deci  numai  la  3  luni  după  legea  lui 
Mihai  —  din  Seczfalva,  în  art.  19,  se  hotâreşte,  sub  pedeapsa  perderii  capului  şi  a 
averii,  că  nime  dintre  ardeleni  să  poată  întră  în  ţările  românilor,  fără  indult  mai  înalt. 

Preoţii  şi  călugării  din  România  se  opresc  dela  intrarea  în  Ardeal...  „pentrucă  strică¬ 
ciunea  şl  pericolul  nostru  de  acum  (a  ungurilor  din  Ardeal)  a  venit  din  cele  două  ţâri 

române. 

s  tn  dieta  din  Cluj  21  Ianuarie  1601  art.  3  se  pune  dare  pe  preoţii  români;  în 
art.  12  apoi  preoţii  cari  au  ţinut  cu  Mihai,  se  scot  din  ţară.  Ci  par  ibid  319. 

4  ,,Rev.  Teolog.44  1907  pg.  415,  416. 

*  Az  rnely  pap  ad  secundas  nuptias  transit;  vagy  megvâljek  felesegetol,  vagy 
negyven  tallert  adjon  minden  esztendoben,  vagy  paraszt  emberre  leszen  pa ps agatul 
megvâlvan  revista  „Magvar  Sion“,  Esztergoiu  VI  an  pg.  834 — 6  hrBunyitay  unio  31 — 34. 

Nu  se  strecurară  nici  doue  decenii  şi  iată  iarăş  aminteşte 
Clio  de  căsătoria  a  doua  la  preoţii  noştri. 

Data  istorică,  la  carea  se  va  face  acum  provocare,  e  ruşi¬ 
noasă  pentru  preotimea  română,  din  a  doua  jumătate  a  veacului 
al  XVlI-lea. 

Sub  influinţa  protestanţilor,  această  preoţime  îşi  perduse  în- 
tr’atâta  simţul  pentru  o  disciplină  orientală  mai  rigoristă,  încât 
sinodul  mare  din  13  Iulie  1682,  prefăcut  în  tribunal  formal,  se 
încumetă  a  înşira  între  capetele  grele  de  învinovăţire  a  episco¬ 
pului  său  loasaf,  acea  împrejurare,  «câ  s’a  înţeles  cu  patriarhul 
grecesc,  cum  să  înlăture  pe  toţi  preoţii  bigami».1 

De  aici  înainte  mereu  întimpinăm  acte,  menite  a  regula  a 
doua  căsătorie  a  clerului  nostru.  Urme  de  o  astfel  de  regulare 
se  află  apoi  mai  multe  pe  timpul  când  influinţa  calvină  e  pe 
sfârşite,  şi  când  o  parte  din  români  se  unesc  cu  biserica  Romei. 
Mai  vârtos  în  sânul  bisericii  româneşti,  desbinate  de  biserica  or¬ 
todoxă,  aflăm  la  început,  pas  de  pas,  încercări  de  a  opri  clerul 
său  a  se  însura  a  doua  oară.  Pe  lângă  toate  opintirile  acestea, 
preoţii  ortodocşi  şi  uniţi  urmează  a  păşi  la  a  doua  nuntă,  până 
pe  la  începutul  jumătăţii  a  doua  a  veacului  trecut,  fără  a  se  des¬ 
părţi  de  slujba  altarului,  decât  în  cazuri  foarte  rari. 

III.  Urme  de  bigamie  de! a  unire  încoace . 

Arhiereul  grec  din  Munkâcs,  cunoscutul  loan  Iosif  de  Ca- 
mellis,  pe  ziua  de  3  Maiu  1690  st.  v.  adună  săbor  topic  în 
Sătmar 2 *  (Szatmârnemeti).  La  acest  săbor  au  participat  preste  60 
de  preoţi, 8  între  cari  fără  îndoială  au  fost  şi  români  mulţi. 

Privitor  la  bigami  s’au  orânduit,  că  «bigamii,  cari  au  fost 
înălţaţi  la  treptele  sfinte,  fără  dispens,  trebue  să  ceară  acest  dis- 
pens».  (Bigamia  adevărată  antecedenţă). 

«Cari  au  păşit  la  căsătorie,  după  primirea  darurilor,  se  vor 
opri  (suspendantur)  până  nu  îşi  vor  delâtura  soţiile  şi  până  nu 
vor  cere  şi  dobândi  deslegare  dela  episcop».  (Bigamia  adevărată 
consecutivă). 

1  Burtea  v.  e.  137.  Odissea  lui  loasaf,  a  se  mai  vedea  şi  în  Dobrescu  pag.  49  şi 
urmai,  apoi  lor  ga ,  sate  81 — 84. 

2  „Rev.  Teolog."  an  1908. 

5  Ardelean  1.  c.  11  23. 

«Satele  acelea  apoi,  în  cari  se  vor  afla  astfel  de  preoţi,  ne¬ 
greşit  să  împedece  pe  preoţi  dela  administrarea  sfintelor  taine. 
In  caz  contrar,  parohienii  vor  trebui  să  plătească  floreni  50, 
pentru  mănăstirea  şi  rezidenţa  episcopului.  Amenda  aceasta  se 
va  repeta  de  atâteaori,  de  câteori  vor  da  voie  preoţilor  acestora, 
de  a  celebra».1 

In  luna  lui  Ianuarie  1698,  pe  când  Atanasie  mitropolitul  din 
Bălgrad,  petrecea  Ia  Bucureşti,  pentru  sfinţirea  sa  întru  arhiereu, 
vestitul  patriarh  de  Ierusalim  Dositei,  îndreaptă  o  instrucţie  cătră 
nou  hirotonitul  mitropolit.  In  punctul  1 1  aşa  se  glăsueşte  în  cauza 

clerobigamiei :  « . şi  încă  preoţii  şi  diaconii,  se  iai  aminte,  să 

fie  au  nici  decum  însuraţi,  sau  numai  cu  o  muere  însuraţi,  adecă  să  fi 
luat  sau  să  fi  ţinut  fieştecare  una  şi  o  singură  muere  şi  aceea  să 
nu  fi  fost  văduvă,  sau  lăpădată  dela  bărbat,  sau  curvă,  şi  oricare 
preot  sau  diacon  după  hirotonie  va  lua  şi  altă  femee,  să  fie  lipsit 
de  preoţie,  că  nici  liturgie,  nici  alt  veri  ce  taină  să  nu  poată 
lucra».2 


In  14  Septemvrie  1700,  Atanasie,  acum  deja  ca  episcop  unit, 
însă  neconfirmat,  ţine  sinod  mare  disciplinar 3  în  mănăstirea  sa 
din  Alba-lulia.  Acolo  se  legiferează  în  canonul  alXVl-lea:  «Cari 
popi  sunt  cu  a  doua  căsătorie,  nici  într’un  chip  să  nu  slujească 
liturgie,  iar  de  s’ar  găsi,  sa  se  tundă  de  tot  şi  să  fie  mireni».4 

Privitor  de  acest  canon,  scrie  Petru  Maior  în  istoria  biseri¬ 
cească  5  «că  în  Ardeal  a  fost  datină,  că  preoţii  români  uniţi  ori 
neuniţi,  dacă  se-ar  căsători  a  douaoară  să  se  oprească  singur 
dela  slujirea  sfintei  liturgie,  precum  şi  sinodul  acesta  în  canonul 
al  16-lea  dela  nimica  alta  nu-i  opreşte.  Pentru  aceea  şi  astăzi 
vedem,  că  unii  preoţi  ca  aceia  slujesc  s.  maslu,  împreună  cu  alţi 
preoţi,  ascultă  mărturisirea  şi  fac  şi  altele,  afară  de  liturgie». 

Aceasta  ni-o  spun  şi  însemnările  (missionis  castrensis),  din 
anul  1697  ale  iezuiţilor,  reproduse  la  Nilles  în  Symbolae, 6  cu 
acel  adaus,  că  preotul  trecut  la  a  doua  nuntă  putea  să  oficieze 
la  liturgie,  ca  diacon,  pe  lângă  un  alt  preot  liturgisitor. 


1  Nilles  860. 

2  Cipar  acte  245. 

8  Cele  28  canoane  aduse  de  sinod,  vezi-le  la  Petr,  Maior  istor.  biser.  358  şj 
următ.  şi  la  Treb.  Laurian  magazin  istoric  III  312. 

4  Gram  a,  istoria  bis.  unite  pg.  92. 

*  pg.  362. 

4  pg.  145. 

Sigur  sub  impulsiunea  catolicilor,  Atanasie  nu  se  mai  mul- 
ţămeşte  cu  sancţiunea  adusă  de  sinodul  din  1700,  ci  la  25  Oc- 
tomvrie  1711,  în  o  curendă  adresată  clerului  eparhiot,  revine  din 
nou  asupra  întrebării,  şi  se  nevoeşte  a  restaura  praxa  veche 
rigoroasă  a  bisericii  orientale  de  pe  timpul  de  înainte  de  desbi- 
nare.  Zice  adecă  «Popii,  cari  îs  cu  a  doua  muere,  nici  la  liturgie, 
nici  la  ispovedanie  să  nu  îndrăznească,  nici  la  alte  slujbe  preo¬ 
ţeşti  să  nu  se  tindă,  fără  la  cântare.  Aşişderea  şi  cari  de  acum 
înainte  se  vor  însura  a  douaoară,  nici  cum  să  nu  mai  slujească 
nici  o  taină,  ci  să  fie  lipsit  de  toate  trebile  preoţeşti  şi  se  va 
globi  cu  66  de  florinţi».1 

Trebue  că  căsătoria  a  doua  la  preoţi  era  tare  lăţită2  de 
aceea  să  iau  dispoziţiuni  energice  şi  solemne,  pentru  cazuri  ivite 
sporadic  nu  se  recurge  la  astfel  de  mijloace. 

Altcum  mitropolitul  unit,  faţă  de  stârpirea  bigamiei  clericale 
se  obligase  chiar  cu  jurământ. 

In  primăvara  anului  1701,  Atanasie  se  afla  la  Viena  şi  acolo 
îşi  solicita  întărirea  sa  întru  episcop  unit.  în  7  Aprilie  iscăleşte 
ceva  act  cu  formă  de  jurământ  reversal,  conţinător  de  articole  16. 
în  al  8-lea  articol,  între  altele,  se  mai  obligă  şi  la  aceea,  că  nu 
va  sfinţi  întru  iereu,  pe  cel  ce  s’a  recăsătorit,  «nullum  bigamum 
ordinabo  3...  a  doao  muerii  (o)  noi  popi».' 

Relevăm  aici,  că  duşmanii  lui  Atanasie,  l-au  fost  pârît  cu 
multe  de  toate  la  Viena,  în  speranţă,  că  astfel  i-se  va  denega 
întărirea  mai  înaltă. 


în  privinţa  recăsătoririi  jalba  sună:  «După  legea  (ritus)  noastră 
este  oprit,  ca  preotul  însurat  a  doua  oară  să  administreze  cele 
dumnezeeşti.  Aceasta  nu  a  îndreptat  ci  a  admis».5 6 

Mihai  Rebeli,  canonic  şi  vicar  al  episcopului  catolic  de  Oradea, 
(conte  Emeric  Csâky)  prin  Mai  1711,  petrecea  între  românii  din 
jurul  Beiuşului,  cari  se  lăpădară  de  unire  în  acel  an.8 


1  P.  Maior  1.  c.  374,  375. 

2  Agr  ama  ,, Unirea4*  1895  pg.  339. 

3  Nilf.es  284,  285. 

4  Alexandru  Pop,  „Desbinarea  în  biserica  românilor  din  Ardeal  şi  Ungari  a**  Bu¬ 
cureşti  1892  pg.  79,  Als.  românesc  la  academia  română  în  colecţitinea  Nic.  Densuşan 
nr.  372  voi.  12  pg.  1 — 10. 

5  Nilles  260. 

6  ,,Rev.  Teolog.**  1907  pg.  414-415. 

Vicarul  scrie  stăpânului  său,  că  între  aceşti  preoţi  cari  au 
părăsit  unirea  s’ar  fi  aflând  şi  de  aceia,  cari  au  a  doua  preoteasă, 
ba  şi  a  treia...  «Es  igy,  kinek  ket  felesege  vagyon,  kinek  hârorn 
meg  mostanâban  is.  Megvâlik  tovâbb,  mit  vegezhetek  velek».1 * 

Următorul  lui  Atanasie,  în  episcopatul  Făgăraşului,  Dr.  Ioan 
Pataky,  încă  se  vede  că  a  regulat  recăsătoria  preoţimei  sale,  şi 
ordinul  l-a  publicat  în  scris  protopopilor.4 

După  moartea  lui  Pataky,  administrează  biserica  rectorul 
iezuit  din  Cluj,  Adam  Fitter.  Sub  prezidenţa  lui  se  ţine  în  15 
Noemvrie  1728,  în  Cluj-Mănăştiur,  prima  şedinţă  sinodală.  Acolo 
în  punct  3  se  legiueşte  şi  despre  recăsătoria  preoţilor.  Dar  nu 
se  statuează  ceva  nou,  ci  simplaminte  se  repetă  cele  ce  au  or¬ 
donat  episcopul  Pataky:  «Contra  popos  bigamos,  (ebriosos,  con- 
vitiatores,  aliosque  quallibet  his  similia  committentes  crimina) 
stat  prius  conclustim,  vivente  pie  defuncto  Dno  Eppo.  determina- 
tum,  ac  scriptotenus  DD.  archidiaconis  communicatum,  cui  qui- 
libet  exacte  satisfacere  et  morem  gerere,  obtemperareque  se  se 
adstrictum  esse  noverit,  etiam  in  praesentiarum  imponitur».3 


Clerul  însurat  a  douaoară,  a  dat  de  lucru  şi  înflăcăratului 
naţionalist  Inocenţii!  Klein.  In  1733,  a  pregătit  un  şematism  al 


clerului  ardelean,  aflător  şi  azi  în  arhiva  arhidiecezană  din  Blaj. 


<In  acela  se  cuprind  mulţişori  preoţi  cu  a  doua  căsătorie».4  Pro¬ 
babil  şematismul  din  vorbă  la  care  se  provoacă  regretatul  Grama, 


e  identic  cu  conscripţia  lui  Klein,  din  1733,  editată  de  dl  Dr. 
Bunea.  In  conscripţie  sunt  induşi  277  de  preoţi  bigami;  ba  3 
inşi  sunt  căsătoriţi  chiar  a  treia  oară». 

Preste  9  ani,  vlădicui  Klein,  ia  14  Mai  1742,  ţine  sinod  la 


Blaj,  şi  în  sesiunea  1  la  punct  6,  dispune  desnou  a  se  consemna 


preoţii  cu  a  doua  căsătorie.  «Fiecare  protopop  să  strângă  sinod 


de  eparhie  şi  să  scrie  cu  dreptate  preoţii  câţi  are  în  eparhie _ 

şi  câţi  sunt  cu  a  doua  căsătorie ,  cari  toate  să  se  trimită.5 

Probabil  de  aceea  fură  consemnaţi  preoţii  recăsătoriţi,  ca 
apoi  să  fie  opriţi  dela  acţiunile  preoţiei,  ori  cel  puţin  dela  oficiarea 
sfintei  liturghii.  In  o  astfel  de  presupunere  ne  întărim  şi  prin 


1  Dunyitay  ,,Unio“  36,  37. 

’  P.  Maior  3.  c.  94  şi  Ioan  Moldav  an  „acte  sinodali"  II  102. 

8  Nilles  492.  P,  Maior  94.  Moldav  an  ,.aete  sinodali"  II  102. 

4  Dr.  Grama  in  st.  calv.  „Unirea1*  1895,  pg.  339. 

6  Moldav  an  „acte  sinodali",  tom.  I  pg.  147,  148. 

împrejurarea,  că  la  cererea  vlădicului  Klein,  împărăteasa  regină, 
Maria  Terezia,  cu  datul  de  9  Septemvrie  1743,  regulează  tariful 
taxelor  de  ierurghii  (stola).  Dela  dreptul  de  a  beneficia  de  aceste 
venite  însă  expres  exchide  pe  preoţii  bi-  şi  trigami,  precum  şi  pe 
ceice  numai  simulează  unirea.1 

Meletie  Kovâcs,  arhiereul  român  şi  vicar  al  episcopului 
maghiar  de  Oradea,  Paul  conte  Forgâch,  în  raportul  său  din  1751, 
despre  vizitele  canonice,  făcute  în  părţile:  Eriului,  Bărgăului,  Bă¬ 
lului,  Beiuşului  şi  Vascăului  scrie,  că  între  preoţi  sunt  mulţi  de 
aceia  cari  se  căsătoresc  a  douaoară.2 

Mare  trebuia  că  era  numărul  preoţilor  necăsătoriţi  la  românii 
uniţi,  ca  şi  la  cei  ortodocşi,  deşi  uniţii,  mai  ales  în  jurul  Orăzii, 
stăteau  acum  de  60 — 70  ani  deja  sub  influinţa  ierarhiei  apusene, 
căci  la  anul  1760  aflăm,  că  episcopul  maghiar  al  Orăzii,  Adam 
baron  Patachich  spesează  numai  în  luna  lui  Iunie  70  fl.3  pentru 
trebuinţele  acestui  cler  bigam.  Negreşit,  că  acestea  cheltuieli  nu 
le  va  fi  făcut  prelatul  apusan  ca  să  remunereze  pe  preoţii  noştri 
cu  a  doua  preoteasă,  ci  cheltuelile  trebuiau  făcute  pentru  de  a 
împuţina  şi  stârpi  acest  obiceiu  calvin.  Gruia. 

(Va  urma). 


CÂTEVA  DATE  DESPRE  FAMILIA  MITROPOLITULUI 

SAVA  BRANCOVICI. 

Izvorul  principal  pentru  cunoaşterea  originii  şi  trecutului  fa¬ 
miliei  mitropolitului  ardelean  Sava  Brancovici  e  cronica  «aven¬ 
turierului»  său  frate  George  Brancovici.  Altfel  avem  păstrate 
numai  puţine  ştiri,  cari  întăresc  în  parte  cele  ştiute  şi  expuse  în 
cronica  lui  George  Brancovici. 

Cu  mitropolitul  Sava  şi  cu  fratele  său  «despotul»  George 
se  sfârşeşte  istoria  acestor  Brancoviceşti,  o  istorie  plină  de  su¬ 
ferinţe  şi  merite,  amintite  cu  evlavie  de  generaţiile  trecute,  ro¬ 
mâneşti  şi  sârbeşti,  şi  contestate  numai  de  unii  istorici  mai  noi 
pe  motivul,  că  Sava  a  fost  Sârb  şi  a  lucrat  pentru  «neamul 


1  Nilles  551. 

* — 5  Bunyitay  61,  78  cu  nuta  4. 

său  sârbesc»,1  iar  fratele  său  George  a  «lucrat  şi  făţărit  româ¬ 
neşte»2. 

După  cronica  lui  George  Brancovici  se  amintesc  episcopi 
la  Ienopole:  Matei,  Sava  şi  Longin  din  familia  Brancovici.* 
Despre  Sava  se  face  menţiune  şi  în  nişte  diplome  dela  începutul 
veacului  XVII  şi  P.  Cuvioşia  Sa  părintele  arhimandrit  Mangra  îl 
pune  mitropolit  în  Bălgradul  Ardealului  între  anii  1608 — 1622. 
Despre  Longin,  văr  cu  Sava  de  mai  sus  şi  unchiul  mitropolitului 
Sava  Brancovici  de  mai  târziu,  se  ştie  că  a  trecut  în  ţara  româ¬ 
nească  şi  s’a  aşezat  în  mănăstirea  Comana. 

Mitropolitul  de  acum  al  Sârbiei,  Dimitrie,  într’un  articol  pu¬ 
blicat  în  «Spomenik»-ul  academiei  sârbeşti,  descrie  o  icoană 
scumpă  a  voivodului  român  Matei  Basarab,  ce  se  păstrează  în 
mănăstirea  sârbească  Hilandar  de  pe  muntele  Atos.4  Pe  dosul 
icoanei  se  află  următoarea  inscripţie:5  «Aceasta  sfântă  şi  minu¬ 
nată  icoană  a  preasfintei,  curatei  şi  preabinecuvântatei  măritei 
noastre  Stăpâne,  Născătoare  de  Dumnezeu  şi  pururea  fecioară 
Maria  şi  a  preamăritului  ei  fiu,  pe  care  îl  ţine  în  preacuratele 
sale  braţe  şi  care  şede  cu  cheruvimii  şi  e  preamărit  de  serafimi 

—  a  împodobit-o  credinciosul  şi  iubitorul  de  Hristos,  marele  şi 
preastrălucitul  cnez  şi  Domn  a  toată  ţara  Ungrovlahiei  lo  Matei 
Basarab  Voievod,  împreună  cu  soţia  sa  credincioasa  Doamnă 
Elena,  să-i  pomenească  Domnul  Dumnezeu  în  vecii  vecilor,  amin, 

—  cu  binecuvântarea  Preasfinţitului  arhiepiscop  şi  mitropolit  a 
toată  ţara  Ungrovlahiei,  Chir  Teofil;  cu  osteneala  şi  silinţa  mea 
a  smeritului  mitropolit  din  loanopolie  Login  Korenici.  Şi  în  acest 
sfânt  şi  dumnezeesc  lucru  au  fost  ajutători  jupan  Stroe,  mare 
vistiar  şi  jupan  Udgişte, 6  al  doilea  logofăt  şi  jupan  Şarban,  al 
doilea  vistier,  acoperemânt  şi  ajutătoare  să  le  fie  preasfânta  Năs¬ 
cătoare  de  Dumnezeu;  —  s’a  sfârşit  acest  lucru  sfânt  în  anul 
7151,  iar  dela  Naşterea  Mântuitorului  Isus  Hristos  1643,  15  a 
lunii  August...» 

Nu  se  ştie  cine  a  făcut  icoana  aceasta,  nici  cum  a  ajuns  în 
Hilandar.  După  o  tradiţiune  să  o  fi  purtat  împăraţii  (cei  sârbeşti) 

1  Dr.  Aug.  Bunea  „Mitropolitul  Sava  Brancovici^  şi  celelalte  scrieri  ale  D-Sale. 

3  Ilarion  Ruvarac,  O  dolină  o  grofii  G .  Brancoviăi  i  Ars.  Crnoicviu“  p.  51. 

8  V.  Mangra  Mitropolitul  Sava  II  Brancovici  p.  36  şi  urm.,  4  lbidem  p.  42. 

4  Spomenike  XXXIII  din  1898. 

6  în  limba  slavă.  Textul  slav  vezi-1  la  Ioc  citat. 

t  poate  Udrişte. 

înaintea  oştirii  şi  cu  ea  să  fi  reportat  multe  învingeri  asupra  duş¬ 
manilor.  Dar  sigur  se  ştie  numai  atât,  că  şi  icoana  aceasta  a 
ajuns  în  Hilandar  împreună  cu  alte  obiecte  ce  au  fost  proprie¬ 
tatea  «mitropolitului»  Longin  Brancovici  şi  cari  se  păstrează  şi 
astăzi  în  acea  mănăstire.1  Icoana  împrejmuită  cu  ramă  de  argint 
e  astfel  întocmită,  că  în  partea  din  jos  serveşte  drept  ascunzătoare 
pentru  un  pomelnic  scris  pe  o  hârtie  lungă  de  un  metru  şi  lată 
de  8  cm.  Pe  acest  pomelnic  sunt  însemnaţi  ctitorii,  mulţi  cu 
nume  româneşti,  cari  aveau  să  fie  pomeniţi.  între  alţii  e  amintit 
şi  «arhiepiscopul  şi  mitropolitul  din  Ioanopolia  Longin  Korenici 
Brancovici»,  iar  mai  jos  un  Feldvâri  Gâbor  cu  soţia  sa  Ana 
Brancovici  şi  socrul  său  Ognian  Brancovici  şi  soacră-sa  Catarina. 
Precum  vedem,  aşadară  Longin  în  inscripţiunea  de  mai  sus  e 
numit  mitropolit ,  în  pomelnic  arhiepiscop  şi  mitropolit  de  loano- 
polia,  iar  pe  o  lespede  de  piatră  din  mănăstirea  Comana  unde 
e  îngropat  Longin  Brancovici  se  află  următoarea  inscripţie:  «Bo- 
jieiu  milostiu  Loggin  rodom  ot  Korenici  Brancovici  arhiepiscop 
lenopoljski.»2  Să  fi  fost  Longin  într'adevăr  mitropolit  a  Ienopolei? 
Despre  aceasta  astăzi  ştim  prea  puţin,  decât  ca  să  o  putem  afirma 
cu  toată  siguranţa.  Ioanopolia  nu  era  numai  Inăul,  ci  după 
Gheorge  Brancovici  cuprindea  un  teritor  mai  întins,  căci  iată  ce 
scrie  el  în  cronica  sa  românească:*  «Ioan  despot  luând  pildă 
dela  moşu-său  Gheorge  despot,  care  a  fost  făcut  cetatea  Sme- 
derova,  el  încă  din  Vilagosvar  a  făcut  cetatea  Inăului,  şi  aceea 
o  a  numit  după  numele  său  şi  despre  numele  locului,  care  loc 
a  fost  cât  cuprinde  ţara  sârbească  pe  dincoace  de  Dunăre  şi  se 
hotăreşte  cu  munţii  ţării  munteneşti  şi  cu  munţii  ţării  Ardealului 
şi  peste  Tisa  până  Ia  apa  Dravei,  în  preajma  munţilor  ţării  le¬ 
şeşti.  Acel  şes  şi  tins  loc  pe  unde  sunt  Sârbii  de  pe  lângă  Du¬ 
năre  despre  Timişoara  şi  mai  din  vremile  bătrâne  s’au  chiemat 
sloveneşte  loanopolu  şi  pentru  acele  pricini  a  pus  despotul  şi 
cetăţii  Inăului  nume  să-i  zică  loannopolu;  iar  după  graiul  unguresc 
în  vremile  deacum  îi  zic  Inău».  Iar  în  diploma  lui  de  grof  cetim:4 
«Te  Georgium  Brancovich  in  haereditate  praespecificatorum  Her- 


1  Ibidem. 

*  ÎL  Ruvarad,  Odlomci..  p.  10. 

8  Revista  critic  A -li  te  rară  anul  I  p.  387 — 8. 

*  N.  Tincu  Velea:  Istorioară  bisericească  politicâ-iiaţionalâ  p.  78 — 79, 

czegovinae,  Sirmii  et  Ioanopolis  (in  qua  nimirum  Bacska  et  Vlaska 
continentur )  districtuum  confirmandum  esse  duximus».  Aceste 
afirmaţiuni  ale  lui  Oeorge  Brancovici  trebue  însă  să  le  primim  cu 
rezervă ,  căci  Badea  şi  Bănatul  nu  s’au  numit  nici  când  Ioatio- 
polia,  ci  sub  aceasta  se  înţelegea  numai  câmpul  din  jurul  cetăţii 
Inăului.»1 

Ana  Brancovici,  fiica  lui  Ognian  şi  a  Catarinei,  amintită  în 
pomelnicul  de  mai  sus,  poate  să  fi  fost  vre-o  soră  de  a  mitro¬ 
politului  Sava  măritată  după  căpitanul  din  Komârom,  Foldvâri 
Gâbor.2 

La  sârbi  a  scris  arhimandritul  Ilarion  Ruvarac  despre  ori¬ 
ginea  Brancovicilor  şi  despre  rolul  ce  l-a  avut  George  Branco¬ 
vici  la  Sârbi.  Până  când  vechii  istoriografi  sârbi  (ca  Raici,  Sto- 
iacicovici,  Krstici,  Sandici,  Si.  Pavlovici)  susţineau  că  George 
Brancovici,  fratele  mitropolitului  Sava,  se  trăgea  din  neamul  des- 
poţilor  sârbi,  cari  au  domnit  în  ţara  sârbească  dela  1427  până 
la  1459,  singur  arhimandritul  Ruvarac  în  două  scrieri  ale  sale, 
întâi  în  studiul  despre  patriarhii  din  Ipec,3  apoi  în  «Fragmentele» 
sale  despre  Groful  George  Brancovici  şi  Arseniu  Ţruoievici  — 
a  dovedit,  că  Brancovicii  din  lenopolea  nu  au  nimic  a  face  cu 
loza  despoţilor  sârbi  şi  genealogiile  lui  George  sunt  născocite, 
iar  el  însuş  a  fost  un  înşelător  şi  «şvindler»  fără  păreche. 4  Isto¬ 
ricii  mai  noi  sârbi  au  adoptat  părerile  lui  Ruvarac  privitoare  la 
originea  Brancovicilor  din  Ienopolia,  fără  să  susţină  însă  şi  aceea, 
că  George  Brancovici  a  fost  «şvindler»,  căci  e  ştiut,  că  el  a 
lucrat  în  bună  credinţă,  amăsurat  ideii  ce  a  moştenit-o  dela  fa¬ 
milia  sa  că  se  trage  din  neamul  despoţilor  sârbi.5 

Doauâ  momente  sulevate  de  Ruvarac  ne  impoartă  şi  pe  noi, 
originea  lui  George  Brancovici,  deci  şi  a  mitropolitului  Sava,  şi 
motivele  pentru  cari  a  fost  prins  şi  întemniţat  acest  George; 
motive  cari  aruncă  o  lumină  nouă  şi  asupra  nizuinţelor  împăra- 

1  II.  RuvaraC  o.  c.  p.  7,  In  sensul  indicat  de  G.  Brancovici  s’a  folosit  Ioanopolia 
şi  în  diplomele  date  Sârbilor. 

a  Mangra  o.  c.  p.  28  se  face  amintire  despre  doauă  surori  a  lui  Sava  Brancovici. 

*  II.  Ruvarac,  o  Peckim  patriarsima  od  Makarija  do  Arsenija  III  (1557 — 1590),  p. 
100  şi  urm. 

4  II.  Ruvarac,  O  dl  o  mei  o  grof  o  G.  Branko  vicu  Ars.  Truoje  vicu  passim. 

5  Tichomiz  Ostoici,  Srpska  knjicevnost  od  velike  seobe...  p.  44 — 50.  Ljub.  lova~ 
novici ,  Gyorgye  Brancovici,  iazni  potomak  stări  eh  srpskich  des  pota,  in  „DeIo“  an.  1896, 

tului  austriac  de  a  introduce  catolicismul  în  Ardeal  şi  ţările  nou 
cucerite. 

In  cronica  sa  sârbească  George  Brancovici,  fratele  mitropo¬ 
litului  Sava,  scrie,  că  despotul  sârb  George  Brancovici  (1427 — 1456) 
a  avut  trei  feciori,  Grigorie,  Ştefan  şi  Lazar,  dintre  care  Grigorie 
ar  fi  avut  pe  lângă  Vuk-Zmaj  încă  un  fiu,  pe  Lazar ,  dela  care 
s’ar  trage  familia  Brancovicilor  din  lenopolia.  Dar  despre  acest 
Lazar  nu  ştie  nici  un  letopiseţ  sârbesc,  ba  chiar  nici  aceea  nu 
se  ştie,  de  a  fost  Grigori,  fiiul  cel  mai  mare  al  despotului  Ge¬ 
orge  însurat,  aşa  că  şi  Vuk-Zmaj,  despotul  titular  din  Sirmiu, 
apare  ca  fiu  nelegitim.  Până  la  George  Brancovici  nime  nu  a 
ştiut  de  neamul  domnesc  a  Brancovicilor,  căci  pretutindeni  la 
Sârbi,  Turci  şi  Latini,  Brancovici  (adecă  fiu  alui  Branco)  s’a  numit 
numai  Vuk1,  tatăl  despotului  George,  iar  George  şi  fraţii  Iui  au 
fost  Vukovici  (fii  alui  Vuk),  cei  trei  fii  ai  despotului  George  Giur- 
geviciy  iar  Vuk-Zmaj  după  tatăl  său  Grgaravici.  Numai  George 
Brancovici  ştie  chiar  şi  de  un  Volfgangus  olim  Brankovics  Pod- 
goricensis,  cărui  deja  Carol  cel  Mare  (pela  800)  i-ar  fi  dăruit 
titlul  de  knez  a  sf.  imperiu  roman.2  Predicatul  de  Korenits  din 
titlul  lui  Longin  şi  a  mitropolitului  Sava3  arată  originea  acestei 
familii.  Ei  se  trag  din  o  localitate  din  Herţegovina,  Koretiid, 4  unde 
după  tradiţiane  s’ar  fi  născut  şi  Vuk  Brancovici.  E  explicabil  deci 
pe  ce  s’au  râzimat  aceşti  Brancovici  când  se  ţineau  coborîtori 
din  neamul  despoţilor  sârbi.  In  diploma  de  grof  a  lui  George 
Brancovici  e  adaus  predicatul  de  Podgoricza  şi  nu  cel  de  Kore- 
nici,  desigur  la  insistinţa  lui  George,  care  a  avut  înaintea  sa 
pe  acel  Bojidar  Vukovici  din  Podgoricza,  care  tipărise  un  Sbornic 
şi  se  ţinea  rudenie  cu  neamul  despoţilor  sârbi.  George  a  avut 
acest  Sbornic  şi  de  aici  şi-a  luat  predicatul  de  Podgoricza  în 
diploma  sa  de  grof. 

Din  toate  aceste 5  face  arhimandritul  Ruvarac  concluziunea, 
că  George  Brancovici  şi  prin  urmare  şi  fratele  său  mitropolitul 

1  Vuk  Brancovici  în  gura  poporului  sârb  e  afurisit  (prokleti  Vuk)  căci  după  tra- 
diţiune  ar  fi  tradat  pe  Sârbi  la  Kosovo. 

■  Volffgangus  Brankovich  Podgoricensis  haereditarius  Herczegovinae,  Syrmiae  et 
loanopolis  districtuiini  dominus  —  deşi  atunci  Herţegovina  n’a  existat  şi  nici  n’a  fost 
cândva  vre-un  Brancovici  domn  al  Simitului  şi  a  „Iettopolei". 

*  Vezi  Ia  V,  Mangra  o.  c.  pag.  51. 

4  Există  acolo  şi  râul  Koreniţa. 

6  Vezi  la  Ruverac  o*  c.  p.  3—50. 


—  34?  - 


Sava  Brancovici  nu  se  trage  din  neamul  despoţilor  sârbi,  ci 
dintr’o  familie  simplă  sârbească  Brancovici ,  care  a  emigrat  din 
Herţegovina  din  Korenici  şi  s’a  aşezat  în  lenopolea. 

Faptul,  că  mitropolitul  Sava  Brancovici  a  fost  de  origine  sârb 
nu-i  detrage  nimic  din  meritele  sale,  căci  ştim  şi  noi  la  sfârşitul 
veacului  XVI  un  român  pe  scaunul  patriarhal  din  lpec,  care  prin 
străduinţele  sale  a  pornit  un  curent  pentru  eliberarea  de  sub 
jugul  turcesc  şi  cărui  istoria  sârbească  îi  dedică  frumoase  şi  elo¬ 
gioase  pagini.1  Şi  nici  Petru  Maior  nu  rămâne  de  minciună  când 
esclamă,  că  «deşerţi  sunt  acei  sârbi,  cari  grăesc,  cumcă  acest  mi¬ 
tropolit  a  fost  de  neam  sârb  şi  nu  român»,2  căci  într'adevăr 
aceşti  Brancovici  trăind  între  Români  s’au  romanizat.  Chiar  George 
Brancovici,  care  a  aspirat  la  despoţia  sârbească,  a  scris  o  cro¬ 
nică  sârbească,  din  care  se  vede,  că  nu  a  ştiut  bine  sârbeşte. 
«Când  ceteşti  puţin  acest  manuscript,  vezi,  că  limba  e  plină  de 
greşeli  foarte  ciudate,  de  cari  nu  obvin  în  alte  manuscrise,  gre¬ 
şeli  cari  dovedesc,  că  scriitorul  nu  a  ştiut  bine  limba  sârbească» 
—  se  esprimă  despre  aceasta  cronică  d-1  Stoian  Novacovici.3 
Iar  despre  cronica  sa  românească  spune  A.  Densuşianu,  că  e 
«scrisă  de  un  român  de  peste  munţi».4 5 

George  Brancovici  dupăce  a  fost  ridicat  la  rangul  de  baron 
(1683)  şi  apoi  la  cel  de  grof  (1688)  se  puse  să  lucre  pentru  îm¬ 
păratul  şi  să  facă  agitaţie  printre  Sârbi.6  Dar  încurând  prevăzîi 
el  un  pericol  ce  ameninţa  pe  creştinii  răsăriteni  din  partea  austrie¬ 
cilor.  Din  articolul  rusului  N.  Kapterev e:  «Venirea  în  Moscva  a 


1  Vezi  despre  patriarhul  lo an  la  U,  Ruvarac  o  peckini  patriarsima. . .  p.  70  şi  urm. 

2  La  Mangra  o.  c.  p.  56. 

8  Glasnik  srpskog  ucenog  druStva,  knj.  XXXIII  p.  143  şi  Ia  Tih.  Ostoici  o.  c.  p. 
54.  O  ediţiune  a  acestei  cronice  pregăteşte  profesorul  din  belgrad  Dr.  I.  Radonici,  când 
va  apărea  vom  vorbi  mai  mult  despre  ea. 

4  Revista  crit.  literară  an.  I.  p.  100.  Observ  aici,  că  dacă  mitropolitul  Sava  s’a 
subscris  pe  un  act  sârbeşte  piscap  Sava  (Bune a  o.  c.  p.  26)  din  aceasta  nu  se  poate 
deduce  o  tendinţă  de  sârbi  zare,  căci  sârbeşte  pis^upi  se  numesc  numai  episcopii  catolici, 
iar  pentru  cei  ortodocşi  se  întrebuinţează  cuvântul  vlădică.  S’ar  putea  deduce  din  aceasta 
şi  o  simpatie  a  lui  Sava  faţă  de  catolici? 

5  Schwicker,  Pol.  Geschichte  der  Serben  in  LJngarn  p.  5. 

4  N.  Kapterev :  „Prijezd  v?  Moskvu  pavlovskago  atonskago  monastirja  arhimandrita 
Isaiji  v’  1688  godu  s  gramotami  ot  pre£de  bioăago  konstantinopotskago  patriarha  Dio~ 
nisia7  serpskago  patriarcha  Arsenia  u  valachskago  gospordarja  Serbana  c  prosboju,  âto 
bi  gosudari  osvobodili  ich  ot  tureţkago  iga.  în  „Pribavlenija  k  izdaniju  tvoreniji  svatich 
otcev,  44.  —  77.  Rtiv.  Odlomci  p.  50  şi  urm. 

arhimandritului  mănăstirii  sf.  Paul  din  Atos,  Isaia  în  anul  t688 
cu  scrisori  dela  fostul  patriarh  constantinopol  Dionisie,  dela  pa¬ 
triarhul  sârb  Arseniu  şi  dela  domnul  român  Şerban  cu  rugămintea 
să-i  elibereze  domnitorii  (ruşi)  de  jugul  turcesc»  —  se  vede  lim¬ 
pede,  că  domnul  românesc,  care  sta  în  legătură 1  cu  George  Bran- 
covici,  împreună  cu  patriarhii  amintiţi,  nu  au  cerut  ajutor  numai 
împotriva  Turcilor,  ci  şi  împotriva  altei  primejdii,  care  ameninţa 
pe  toţi  creştinii  de  legea  ortodoxă,  împotriva  nemţilor,  cari  în  ţă¬ 
rile  eliberate  de  sub  Turci  au  început  îndată  a  închide  şi  dărâma 
bisericile  ortodoxe  şi  a  constrânge  pe  ortodocşi  la  unire.  «Iar  când 
Râmlenii  (Nemţii)  înaintează  şi  ţările  răsăritene  creştine  ajung 
de  sub  jugul  turcesc  în  mânile  lor,  sau  de  vor  cuceri  Constan- 
tinopolul,  atunci  creştinii  răsăriteni  din  ţările  amintite  ajung  în  şi 
mai  mare  năcaz  decât  sub  Turci,  căci  Râmlenii  dărâmă  sfintele 
mănăstiri  şi  biserici  şi  pe  ortodocşi  îi  constrâng  la  afurisita  unie 
şi  răul  acest  din  urmă  va  fi  mai  amar  decât  cel  dintâi  (sub  Turci) 
—  spunea  arhimandritul  Isaia  în  Rusia.2  Dar  când  veni  înapoi 
din  Rusia  prin  Ardeal,  în  urma  uneltirilor  lui  Constantin  Bălă- 
cean  şi  a  lui  Ladislau  Csâky,  arhimandritul  Isaia  fu  prins  de 
austrieci  în  Braşov  şi  dupăce  îi  luară  toate  scrisorile,  fu  deportat 
la  Sibiiu.  Aici  îl  ţinură  până  ce  sosi  şi  George  Brancovici  prins 
şi  el  de  marhisul  de  Baden  Ia  Cladova.  Amândoi  fură  ascultaţi, 
aşa  însă,  că  nici  unul  nu  ştia  de  celalalt  şi  apoi  deportaţi  mai 
departe  la  Viena.  La  întrepunerea  Rusiei  arhimandritul  Isaia  slo¬ 
bozit  se  duse  la  Bucureşti  Ia  mitropolie,  unde  şi  muri  nu  peste 
mult.  George  Brancovici  fu  ţinut  în  prinsoare  până  ia  moartea 
sa.  Zadarnic  se  rugară  de  împăratul  pentru  eliberarea  lui  Sârbii, 
cari  imigraseră  într’aceea  în  Ungaria,  zadarnică  fu  şi  întervenţi- 
unea  împăratului  rusesc,  -  ii  se  respundea  numai  că  «nihil  niali 
fecit,  sed  ratio  status  sic  requirit».3 

Iată  de  ce  îl  ceartă  şi  Ilarion  Ruvarac  pe  George  Brancovici, 
că  a  lucrat  «româneşte»  şi  cu  două  feţe  împreună  cu  voivodul 


1  Generalul  Hausler  scrie  marchisului  de  Baden  despre  G.  Brancovici  „indern  er 
wegen  allzu  genauer  Corre  spori  de  nz  mit  dern  Fiirsten  aus  der  Walachey  nicht  wemg 
suspect  istk‘. 

La  11.  Ruvarac  o.  c.  p,  55. 

*  11.  Ruvarac:  Odlomei...  p.  52. 

3  Vezi  la  V.  Mangra:  Mitropolitul  Sava  II  Brancovici  p,  23. 

român  Şerban  Cantacuzino  (vlaski  radio  i  dvolicio  sa  vlaskim 
voivodom  Serbanom  Kantakuzinom).1 

O  nouă  dovadă  pentru  simţemintele  româneşti  a  lui  Oeorge 
Brancovici,  fratele  mai  mic  a  mitropolitului  ardelean  Sava  Bran- 
covici.  S.  Dragomir. 


MODERNISMUL  ŞI  ENCICLICA  „PASCENDI“. 

* 

:  (Urmare). 

In  Francia.  Ca  şi  cei  Italieni,  moderniştii  Francezi  au  ţinut 
să  răspundă  şi  ei,  şi  au  răspuns  printr’un  volum  întitulat  Lende- 
main  d' Encyclique  (a  doua  zi  după  enciclică).  Semnătura  autorilor 
e  cuprinsă  în  numele  general  Catholid.  A  apărut  în  editura 
Nourry  în  Paris. 

Ei  spun  în  introducere,  că  dacă  Papa  Piu  X  i-ar  fi  condamnat, 
ei  n’ar  avea  decât  să  aştepte  până  la  alt  papă,  căci  înălţimea 
lucrului  pe  care-1  reprezintă  face  ca  ei  să  rabde  jertfele  la  cari 
se  supun.  Dar  nu  opera  lui  Piu  e  această  condamnare,  ci  a  siste¬ 
mului,  din  care  numai  se  trag  consecvenţele.  Ea  încheie  con- 
demnările  făcute  deja  de  Qrigorie  XVI  şi  Piu  IX  şi  la  care  şi 
Leon  XIII  s’a  văzut  constrâns,  cu  toată  aversiunea  sa. 

Răspunsul  continuă  mai  departe  spunând,  că  enciclica  pune 
capăt  catolicismului  liberal.  Acei  cari  au  crezut  că-şi  pot  împăca 
conştiinţa  lor  ştiinţifică  cu  credinţa,  vor  trebui  să  deie  înapoi. 

Arată  rolul  slab  al  episcopatului  în  aceste  chestiuni.  «Noi 
azistăm  acum  la  un  joc  straniu.  Din  1200  sau  1300  de  episcopi 
cari  sunt  chemaţi  de  Duhul  sfânt  la  cârmuirea  bisericii  lui  Dum¬ 
nezeu,  se  găsesc  numai  câţiva  cari  trec  peste  nivelul  mediocri¬ 
tăţii,  vre-o  treizeci  sau  patruzeci  cari  sunt  cu  adevărat  învăţaţi 
şi  familiarizaţi  cu  ideile  moderne.  Cu  toţii  sunt  uimiţi  şi  uluiţi, 
şi  umblă  cu  tânguiri  lungi,  cari  nu  rămân  totdeauna  în  cercul 
celor  iniţiaţi.  Nici  unul  însă  nu  îndrăzneşte  să-şi  libereze  sufletul 
şi  să  vorbească  cu  glas  tare.  Tocmai  asta  dă  însă  măsura  mo¬ 
rală  a  unei  biserici,  a  conducătorilor  ei  şi  a  spiritului  care  îi  în¬ 
sufleţeşte.  Papa  poate  fi  sigur  de  supunerea  episcopilor.  Oricât 
de  monstruoase  sunt  poruncile  cari  li  se  trimet  de  ministerele 


1  Ruvarac  o.  c.  p.  51. 

curiei  romane,  ei  le  primesc  fără  a  le  discuta  şi  fără  a  cugeta  asupra 
lor;  se  fac  pur  şi  simplu  credinciosul  lor  ecou,  fără  cotituri,  fără 
sfială  şi  fără  şovăire». 

Mai  cfeparte  vorbeşte  răspunsul  de  modul  cum  e  reprezen¬ 
tată  ştiinţa  în  catolicism.  El  zice: 


Din  nenorocire  pentru  Roma,  nu  arhiepiscopii  şi  episcopii,  nu  pro¬ 
fesorii  institutelor  catolice  decid  asupra  soartci  ştiinţei.  Moderniştii  cei 
mai  distinşi  nau  voit  nimic  alta,  decât  să  aducă  ia  cunoştinţa  publicului 
catolic  progresele  unei  ştiinţe  şi  ale  unei  critice  care  nu  dela  biserică  şi-au 
cerut  dreptul  ei  de  existenţă;  şi  mişcarea  pe  care  au  produs-o  era,  după 
cum  chiar  unui  dintre  dânşii  spunea,  aşa  de  slabă  şi  nesigură,  că  nu  aveau 
nici  un  motiv  să  fie  mândri  de  dânsa.  Totuş  tăcerea  la  care  sunt  con¬ 
strânşi  nu  va  împedeca  marile  ateliere  de  a  lucra  mai  departe  cu  mii  de 
lucrători,  cărora  le  pasă  de  biserică  tot  atât  de  mult  ca  şi  cum  iiar  exista. 
Tânguirile  episcopilor  şi  ale  foilor  pioase  vor  influinţa  puţin  activitatea 
filologilor.  Ele  nu  vor  schimba  nimic  în  textele  uneori  neplăcute  cu  cari 
se  ocupă  istoricii,  iar  imnurile  cântate  de  seminarişti  în  onoarea  Doctorului 
Angelic  Toma  nu  pot  opri  munca  nimicitoare  a  criticei  filozofice.  Toate 
problemele  cari  se  impun  catolicismului  rămân  existând  mai  departe.  Ba 
chiar  cresc  şi  devin  mai  acute  prin  probleme  nouă,  cari  n?au  existat  mai 
nainte  de  enciclică  şi  de  syllabus.  Graţie  intervenirii  pompoase  şi  răsu¬ 
nătoare  a  lui  Piu  X,  ele  sunt  rostogolite  acum  dinaintea  unui  public  mai 
mare,  mai  atent  şi  mai  neîncrezător.  Ele  nu  vor  putea  fi  date  la  o  parte 
dela  plivirile  îngrijorate  ale  catolicilor  şi  preoţilor  cari  nu  şi  le  pot  ascunde 
deşi  vor  să  ascundă  altora,  că  întreaga  lor  vieaţă  religioasă  şi  morală  e  în 
joc.  Incheerea  va  fi,  că  publicitatea  marilor  foi  anticlericale  şi  predicile 
contra  modernismului  ţinute  în  bisericile  la  modă,  vor  pune  aceste  pro¬ 
bleme  dinaintea  curiozităţii  publicului,  care  în  cea  mai  mare  parte  ureşte 
disputaţiunile  teologice.  Cu  aceasta  se  va  ajunge  apoi  acolo,  că  proble¬ 
mele  vor  fi  expuse  într’o  formă  cât  se  poate  de  periculoasă,  într’un  mo¬ 
ment  ales  cum  nu  se  poate  mai  rău  pentru  biserică,'  precum  şi  pe  un 


teren  în  care  disensiunea  nu  poate  fi  nici  evitată,  nici  amânată  şi  când 
toate  spiritele  familiarizate  cu  metodele  ştiinţifice  sunt  prin  ele  însele  în 
stare  să  decidă  între  pretenţiunile  îngâmfate  ale  teologilor  şi  între  rezul¬ 
tatele  pozitive  ale  criticei  biblice  şi  istoriei. 


Răspunsul  stabileşte  apoi,  că  scopul  urmărit  de  Papa  nu  sTa 
îndeplinit.  Căci : 


Piu  X  credea  să  se  poată  descotorosi  de  modernişti,  pe  cari  tot 
atât  de  puţin  îi  poate  suferi  ca  şi  pe  modernismul  lor.  Dacă  nu  i-a  putut 
converti  prin  argumentele  predicii  sale  de  pocăinţă,  voia  cel  puţin  să-i 
revolte,  să  i  silească  a  o  rupe  cu  biserica  şi  să  părăsească  o  casă  în  care 
prezenţa  lor  e  un  pericul.  Dar  nu  se  poate  vedea  ce  mare  folos  ar  fi 
tras  această  mare  societate  a  bisericii,  afară  doar  de  o  mică  satisfacere 

pentru  amorul  ei  propriu,  dacă  ea  singură  şi-ar  fi  alungat  pe  cei  mai 
plini  de  vieaţă,  mai  inteligenţi  şi  mai  învăţaţi  membri  ai  ei.  Dimpotrivă 
e  limpede,  că  dacă,  ca  şi  odinioară  în  Anglia,  două  sau  trei  mii  de  preoţi, 
floarea  eparhiilor  şi  a  învăţământului  catolic  şi  cu  el  un  mare  număr  de 
laici  apariiind  institutelor  şi  reprezentanţi  ai  carierelor  liberale  s’ar  fi  în¬ 
trunit  şi  ar  fi  declarat  public,  că  biserica  desperând  de  a  ieşi  cu  cinste 
dintrio  dispută  ştiinţifică,  a  îndeplinit  un  act  violent  şi  s’a  făcut  vinovată 
de  minciună  şi  falsificare;  mai  departe  că  ei,  având  să  aleagă  între  cerin¬ 
ţele  unei  teologii  despotice  şi  obligaţiunile  conştiinţei  lor,  n’au  mai  putut 
înlătura  jertfa  dureroasă  şi,  ca  şi  Avraam,  părăsesc  acum  casa  părintească 
şi  vor  să  se  ducă  acolo  unde  Dumnezeul  adevărului  îi  va  călăuzi,  e  lim¬ 
pede,  afirmăm,  că  dacă  moderniştii  ar  fi  făcut  aceasta,  biserica  romană 
ar  fi  primit  una  din  cele  mai  grele  lovituri  şi  n’ar  fi  ieşit  fără  grele  per- 
deri  dintrio  poziţiune  atât  de  penibilă  şi  neplăcută.  Roma  nu  va  căpăta 
însă  această  periculoasă  satisfacţiune.  Nu  va  avea  loc  la  modernişti  nici 
o  revoltă  sgomotoasă  nici  o  ieşire  în  masă,  şi  puţin  vor  fi  ceice  vor  ieşi. 
Dar  rnai  puţin  încă  se  vor  supune.  Vor  lăsa  ierarhia  să  vorbească  şi  să 
gesticuleze;  în  pacea  sufletului  lor  vor  rămânea  ce  sunt  şi  unde  sunt. 

Răspunsul  arată  apoi,  că  poziţiunea  moderniştilor  faţă  de  bi¬ 
serica  oficială  nu  e  atât  de  rea  cum  ar  vrea  ea  să  facă  să  se 
creadă,  căci  Biserica  însăş  învaţă,  că  între  credinţă  şi  raţiune  nu 
e  nici  o  opoziţiune,  că  nu  trebue  să  ne  temern  de  loc  de  raţiune 
şi  că  trebue  să  cultivăm  ştiinţa.  Moderniştii  pot  rămânea  cu  asta 
mulţămiţi  în  conştiinţa  lor. 

Acesta  e  răspunsul  moderniştilor  francezi.  Dar  nu  e  singurul. 
Afară  de  ei,  a  răspuns  în  special  unul  din  cei  mai  puternici  stâlpi 
ai  modernismului  francez,  abatele  Alfred  Loisy. 

Vizat  special  în  enciclică  şi  în  decretul  Lamentabili ,  el  răspunde 
punct  cu  punct,  fără  a  ceda  asupra  unuia  singur.  Abatele  Loisy,  despre 
care  noi  ne  întrebam  odată  aici,  dacă  se  va  retracta  vreodată,  nu  s’a  re- 
tractat.  El  a  jertfit  bisericii  situaţiunea  sa  de  profesor  la  şcoala  de  Înalte 
Studii,  s’a  supus  poruncilor  Romei  în  măsura  în  care  acestea  nu  atingeau 
decât  interesele  sale.  S’a  retras  singur  la  ţară  spre  sărăcie  şi  singurătate. 
Dar  a  continuat  să  cugete  şi  să  scrie.  Răspunsul  său  Si  mp  Ies  Reflex  io  ns 
e  o  capo  d’operă  de  dialectică.  Totuş  zadarnic  ai  căuta  întriânsul  un 
strigăt  de  credinţă.  Celebrul  exeget  ne  apare  din  ce  în  ce  mai  mult  ca 
un  spirit  pur  critic,  neîncrezându-se  în  nici  un  sistem  filozofic,  nevoind 
să  caute  a  prinde  adevărul  religios .  Singurele  sale  instrumente  sunt  acele 
ale  istoricului;  «nu  există  istorie  catolică  ori  protestantă,  ci  numai  istorie». 
Afirmarea  cuprinsă  în  aceste  cuvinte  rar  a  găsit  pe  vre-unu!  mai  capabil 
s’o  justifice  decât  abatele  Loisy.  Astfel  el  nu  se  apăra  în  numele  con¬ 
ştiinţei  sale  religioase,  ceeace  ar  fi  curat  protestantism,  ci  în  trial  criticei 
istorice  şi  a  legilor  comune  ale  raţionamentului.  El  foloseşte  toate  lucră- 

rile  teologiei  protestante,  dar  respinge  spiritul  lor,  pietatea,  tendenţa  fun¬ 
damentală  de  a  rămânea  în  părtăşie  spirituală  cu  Isus  Hristos.  Din  cauza 
asta  Abatele  Loisy  nu  va  fi  pentru  mulţi  decât  un  simplu  «distructor». 
li  lipseşte  însufleţirea  religioasă  pentru  a  fi  un  adevărat  reformator1 2 *. 

A 

In  general  se  poate  spune,  că  din  acest  punct  de  vedere 
modernismul  italian  e  mai  viu  şi  mai  aprins,  ferbând  mai  tare 
de  simţire  religioasă.  La  baza  lui  nu  e  numai  savantul  cu  logica 
rece,  ci  şi  apostolul  învăpăiat  Ei  nunumai  se  leapădă  de  mo¬ 
dernismul  pe  care  teologii  papii  li-1  pune  în  spinare,  nunumai, 
ca  şi  abatele  Loisy,  afirmă  drepturile  criticei  moderne  faţă  de 
vechiul  şi  noul  Testament,  ci  arată  încă,  că  tradiţiunea  veche  ca¬ 
tolică  e  opusă  teologiei  scolastice;  amintesc,  că  credinţa  îşi  are 
căile  ei  proprii  faţă  de  ştiinţă. 


Moderniştii  italieni  stăruiesc  asupra  comunităţii  omului  cu  Dumnezeu 
asupra  realităţii  prezenţei  spirituale  alui  Hristos  în  conştiinţa  creştinului, 
şi  scriu  rândurile  următoare,  al  căror  caracter  e  van  gel  ic  nu  va  scăpa  ni- 
măruţ:  «...  Noi  ştim  prea  bine  să  distingem  pe  Hristos  al  istoriei  de 
Hristos  al  legendei  şi  al  teologiei  Dar  fie  sub  Hristos  al  istoriei,  fie  sub 
cel  al  legendei  şi  al  teologiei,  cu  ochii  credinţei  noi  vedem  pretutindcnea 
pe  Hristos  după  spiritul  a  cărui  cunoştinţă  evangeliştiî,  compunându  şi 
scrierile  lor,  au  căutat  s’o  răspândească  exclusiv,  ca  fiind  singura  care 
serveş  e  la  mântuirea  noastră» Moderniştii  italieni  sunt  credincioşi  Afir- 
maţiunile  caracteristice  ale  credinţei  sunt  mai  slabe  la  moderniştii  francezi, 
şi  par  a  lipsi  cu  totul  la  abatele  Loisy,  care  vrea  să  se  ţie  numai  pe  terenul 
istoriei  şi-şi  ia  numai  atitudinea  critică.  Dar  atitudinea  critică  e  folositoare 
numai  pentru  opera  necesară  a  curăţirii,  spre  a  ajunge  la  locul  unde  co¬ 
moara  de  vieaţă  este  ascunsă.  Odată  descoperită,  ea  rămâne  în  afară  de 
cercul  vieţii  omeneşti,  dacă  voinţa  nu  îndeplineşte  mişcarea  necesară  pentru 
a  pune  mâna  pe  dânsa;  această  mişcare  de  voinţă  spre  a  îmbrăţişa  co¬ 
moara,  e  credinţa,4 

A 

In  sfârşit,  oricum  ar  fi  în  simţirile  sufletului  lor,  în  afară 
păstrează  şi  unii  şi  alţii  aceiaş  atitudine  de  ataşament  câtră  bise¬ 
rică.  Catolicii,  modernişti  sau  liberali,  rămân  într’una  fii  supuşi 
ai  bisericii.  Ierarhia,  ritul,  oficiarea  îşi  păstrează  mersul  lor  de 
veacuri,  numai  cuvintele  pronunţate  nu  mai  au  aceeaş  însemnare» 5. 


1 Journal  de  Geneve  8  Martie  1908. 

2  Aici  se  vede  cât  de  înaintat  e  modernismul  în  unele  puncte;  şi  totnş  câtă  căl¬ 
dură  religioasă  păstrează!  N.  Tr, 

8  Sublimarea  e  a  lui  Journal  de  Geneve  din  care  traduc. 

4  Journal  de  Geneve  8  Martie  1908. 

b  Journal  de  Geneve  8  Martie  1908. 

Despre  abatele  Loisy  se  spune  că  ar  fi  exaclmat:  «In  ziua 
în  care  am  să  fiu  excomunicat,  am  să-mi  cumpăr  o  nouă  giubea». 

Din  toate  acestea  se  vede,  că  aceşti  oameni,  cu  toate  extre¬ 
mităţile  în  care  au  ajuns  faţă  de  unele  puncte  ale  învăţământului 
tradiţional,  păstrează  un  principiu  sfânt  în  suflet,  şi  pentru  asta 
merită  respect.  Ei  vor  să  rămâie  fii  ai  bisericii  şi  să  lucreze 
pentru  dânsa,  bine  înţeles  în  sensul  în  care  conştiinţa  lor  le  spune 
că  trebue  să  lucreze.  Şi  în  această  hotărîre  rămân  cu  toate  per- 
secuţiunile,  cu  toată  nevoia  de  a  se  lăsa  de  posturi  însemnate, 
expunându-se  la  sărăcie  şi  mizerie,  ceeace  mult  mă  tem  că  n’ar 
avea  puterea  să  facă  persecutorii  lor,  îmbrăcaţi  în  vestminte  vio¬ 
lete  şi  purpurii. 

Dar  aceasta  ne  obligă  să  credem  în  curăţia  sentimentelor 
moderniştilor  şi  a  conştiinţei  lor. 


în  Germania.  în  Germania  modernismul  nu  e  atât  de  tare. 
Aceasta  nu  din  lipsă  de  temeinicie  şi  de  oameni  de  studiu,  ci 
dimpotrivă:  Catolicismul  fiind  bine  reprezentat  ştiinţific,  terenul 
pentru  nemulţămiri  nu  putea  fi  atât  de  productiv  ca  în  Francia 
şi  Italia.  Nu  anticipez  nimic  în  această  privinţă,  fiindcă  se  va 
vedea  mai  bine  din  articulele  pe  cari  le  traduc  mai  la  vale. 
Totuş  trebue  să  spun,  că  nu  lipsesc  nici  de  acei  care  declară  că 
catolicismul  german  e  mult  mai  slab  reprezentat  în  forţa  ştiinţifică 
creatoare  si  deci  din  această  scădere,  modernismul  n’avea  cum 
să  apară  ca  aiurea.  Astfel  susţine  un  preot  din  Florenţa,  S.  Mi- 
nocchi  într’un  lung  articul  publicat  in  revista  sa,  acum  dispărută, 
Studi  Religioşi  (Septemvrie — Decemvrie  1907,  pag.  567—8). 
Această  părere  e  împărtăşită  şi  de  Profesorul  Karl  Holl  din 
Berlin. 1 

Oricum,  erau  în  Germania  personalităţi  cărora  enciclica  nu 
putea  să  le  placă,  personalităţi  cunoscute  prin  vederile  lor  libe¬ 
rale.  Astfel  este  Dr.  Albert  Erhard,  profesor  de  istoria  biseri¬ 
cească  la  universitatea  din  Strassburg.  Fiecare  se  întreba:  ce 
zice  acuma  Ehrhard,  si  astfel  m’am  întrebat  si  eu. 

Ehrhard  se  lasă  aşteptat  câteva  luni,  dar  în  sfârşit  vorbi,  şi 
vorbi  cu  multă  putere,  ceeace  i-a  atras  perderea  titlului  de  prelat. 
Cuvântul  lui  fu  o  uşurare  pentru  mulţi  catolici  cari  cugetau  mai 


1  Modemismus,  Tubingen  1908,  pag.  18. 

liber.  Un  preot  din  Bavaria  scoase  un  strigăt  de  bucurie  pentru 
articulul  lui  Erhard  şi  prinse  şi  el  curajul  de  a  scrie  un  articul 
de  ziar  contra  enciclicei.  îndată  însă  bietul  preot,  al  cărui  nume 
e  Wiirzberger,  fu  chemat  înaintea  judecăţii  şi  trebui  să  se  re¬ 
tracteze. 

Articulul  lui  Ehrhard  e  de  o  deosebită  importanţă,  şi  cum 
el  aruncă  asupra  catolicismului  lumini  de  cari  în  părţile  noastre 
ortodoxe  nu  se  prea  are  idee,  îl  voi  traduce  aproape  în  întregime. 
II  dau  după  revista  Internationale  Wochenschrift  (18  lanuariu  1908) 
în  care  a  apărut.  Iată-1: 

Criza  teologiei  catolice,  despre  care  am  vorbit  îa  încheierea  privirii 
mele  asupra  poziţiunii  ei  internaţionale  în  prezent  (Nr.  9  al  acestei  reviste 
din  1  Iunie  1907),  a  întrat  iute,  mai  mult  decât  se  putea  aştepta  cineva, 
într’un  stadiu  acut  care  preocupă  într’o  măsură  însemnată  întreaga  lume 
cultă.  Abstracţiune  făcând  de  numeroasele  manifestări  prin  presă  în  Italia 
Francîa,  Anglia  şi  Germania,  cari  dau  la  iveală  priviri  foarte  pesimiste 
faţă  de  noua  pozîţîune  a  teologiei  catolice  şi  viitorul  ei  apropiat,  o  în¬ 
treagă  literatură  asupra  noului  Syllabus  şi  a  enciclicei  contra  modernis¬ 
mului  e  deja  în  curs  de  apariţiune,  fapt  care  desvălueşte  ce  contraste  în¬ 
semnate  există  în  lumea  reprezentanţilor  teologiei  catolice.  Sunt  puţine 
săptămâni  de  când  Heiner,  profesor  de  drept  canonic  în  Freihurg,  a  dat 
ia  lumină  «în  urma  îndemnului  lămurit  al  sf.  Părinte»,  un  amănunţit  co- 
mentar  la  cunoscutul  decret  Lamentabili ,  silindu-sc  să  probeze  că  toate 
cele  65  de  propoziţiuni  cuprinse  în  decretul  numit  în  graiul  zilnic  Syllabus, 
cu  drept  cuvânt  trebue  osândite.  Şi  dacă  autorul  vesteşte,  că  «după  do¬ 
rinţă  de  sus  se  va  ocupa  în  curând  şi  de  enciclică,  nu  e  nici  o  îndoială 
în  ce  sens  o  va  face.  Dar  deja  înainte  fu  Roma  teatrul  unui  eveniment, 
care  neexceptând  nici  sbuciumările  ianseniste,  stă  singur  în  istoria  mo¬ 
dernă  a  teologiei  catolice:  Teologii  italieni  au  publicat,  ia  adăpostul  ano¬ 
nimatului,  un  răspuns  la  enciclică  (sub  titlul  II  Programa  dei  Modernişti), 
care  nunumai  impută  enciclicei  inexactităţi  în  felul  cum  înfăţişează  ea 
vederile  moderniştilor,  ci  încă  caută  a  proba,  că  conţine  şi  erori  teo¬ 
logice,  şi  anume  din  punctul  de  vedere  al  tradiţiunii  catolice  însăşi,  pe 
care  ei  declară  serios  că  voesc  sTo  menţie  sus  şi  sunt  siliţi  s?o  apere  contra 
alcătuitorilor  enciclicei.  Cunoscutul  P.  Tyrrel  din  Anglia  s’a  pus  făţiş  pe 
acelaş  punct  de  vedere.  Asta  înseamnă  însă  o  criză  internă  a  teologiei 
catolice,  cum  nu  se  poate  cugeta  mai  cumplită. 

Că  această  criză  internă  va  duce  şi  la  una  externă  a  facultăţilor  de 
teologie  catolică,  era  de  prevăzut  şi  s*a  şi  întâmplat,  atât  în  Austria  cât  şi 
în  Germania,  singurele  ţări  în  cari  asemenea  facultăţi  mai  există  la  uni¬ 
versităţile  statului.  în  ce  măsură  însemnată  profesorul  Frederic  Paulsen 
a  arătat  acum  câteva  săptămâni  puterea  acestei  crize,  va  fi  încă  în  via 
amintire  a  cetitorilor  acestei  reviste.  Dar  în  timp  ce  Paulsen  priveşte 

excluderea  teologiei  catolice  din  organismul  universităţii  în  chip  neîndo- 
elnic  ca  o  grea  pagubă,  atât  pentru  stat,  cât  şi  pentru  biserica  catolică 
însăşi,  în  parlamentul  austriac  s’a  prezentat  propunerea  pentru  înlăturarea 
facultăţilor  de  teologie  catolică  din  organismul  universităţilor  statului. 
Iar  de  foarte  puţin  timp,  contele  Paul  de  Hoensbroech,  într’o  broşură  a  sa 
destinată  să  se  răspândească  în  public,  s'a  făcut  advocatul  aceleiaş  nă¬ 
zuinţe  în  Germania,  strigând :  «Afară  cu  facultăţile  de  teologie  catolică 
din  universităţile  noastre»  (pag.  48). 

Se  înţelege  că  este  cine  să  poarte  grijă  pentru  a  împedeca  împlinirea 
dorinţei  socialistului  Perncrstorfer  în  Austria  şi  a'  fostului  iezuit  contele 
de  Hoensbroech  în  Germania;  ar  fi  însă  să  ne  amăgim  straşnic,  dacă  noi 
cei  ce  stăm  mai  pe  aproape,  am  lăsa  nebăgate  în  seamă  astfel  de  nă¬ 
zuinţe.  Nu  se  poate  nega  că  ultimele  evenimente  bisericeşti,  cari  dela 
scrisoarea  cea  cătră  Commer  răspândită  în  toate  cercurile,  (14  Iunie  1907), 
dela  aşanumitul  nou  Syllabus  (3  Iulie),  enciclica  contra  modernismului 
(8  Septemvrie),  Motu  proprio  al  Papii  (18  Noemvrie),  până  la  cuvântarea 
sa  cătră  noii  cardinali  (16  Decemvrie),  au  venit  lovitură  după  lovitură,  unul 
după  altul,  nu  se  poate  nega,  zic,  că  toate  acestea  sunt  nu  numai  de  na¬ 
tură  să  favorizeze  acele  năzuinţe  în  ochii  susţiitorilor  lor,  ci  să  mişte  încă 
adânc  şi  cercurile  culte  binevoitoare  catolicismului,  dar  mai  cu  seamă 
pe  colegii  noştri,  şi  se  clatine  pozîţiunea  profesorilor  de  teologie  catolică. 
Căci  cine  va  crede,  că  acestea  sunt  numai  procese  interne  catolice,  cari 
nu  privesc  pe  concetăţenii  noştri  de  altă  credinţă,  ar  trebui  să  vie  la  o 
părere  mai  dreaptă,  văzând  interesul  şi  căldura  cu  care  aceste  cercuri  se 
interesează  întPadevăr  de  mişcare.  Un  asemenea  miop  ar  ignora  însă  şi 
legătura  care  există  încă  la  noi  între  vieaţa  bisericească  şi  vieaţa  sufletească 
generală,  şi  afară  de  asta,  ar  scăpa  din  vedere  legăturile  comune,  cari  cu 
toate  separaţiunile  confesionale,  ştiinţifice  şi  de  altă  natură,  unifică  toate 
facultăţile  universităţilor  germane  într’un  organism  total,  spre  binele  patriei 
comune  şi  spre  folosul,  nu  neînsemnat  al  elementului  catolic. 

Dacă,  din  aceste  consideraţiuni  m’am  hotărît,  ca  o  urmare  la  articolul 
meu  trecut,  apărut  în  această  revistă,  să-mi  exprim  câteva  cugetări  privi¬ 
toare  la  starea  de  faţă  în  care,  după  părerea  mea,  se  găsesc  facultăţile  de 
teologie  catolică  din  Germania,  cu  linişte  şi  însufleţit  de  dorinţa  de  a 
servi  păcii  şi  voitorilor  de  bine,  nu  scap  din  vedere  greutatea  care  zace 
în  tratarea  oricărei  chestiuni  bisericeşti.  Sunt  înse  clipe  în  vieaţa  omenească, 
când  conştiinţa  cu  glas  lămurit  şi  poruncitor  îţi  arată  ce  ai  de  făcut.  Aşa 
de  departe  parcă  nu  suntem  încă  la  noi,  ca  cei  din  apropierea  mişcării 
să  fie  nevoiţi  să  se  învăluiască  în  tăcere  tocmai  în  clipa,  când  lumea  cu 
dreptul  aşteaptă  dela  dânşii  să  deie  mulţimii  care  îi  întreabă  şi  aşteaptă 
răspunsul  Ia  care  ei  nu  numai  sunt  îndreptăţiţi,  ci  la  care  pot  fi  chiar  în¬ 
datoraţi  după  împrejurări,  în  puterea  poziţiunii  lor  publice  ca  învăţători 
universitari, 

A 

Intre  mai  sus  amintitele  măsuri  ale  autorităţii  centrale  bisericeşti, 
enciclica  Pascendi  dominici  gregis  asupra  doctrinelor  moderniştilor  se  pre- 


356 


zintă  de  sine  ca  cea  mai  importantă;  după  apariţiunea  ei,  noul  Syllabus  a 
scăzut  mult  în  interesul  publicului,  oricât  de  important  rămâne  el  pentru 
specialişti.  De  acî  urmează,  că  atenţiunea  noastră  trebue  mai  nainte  de 
toate  s’o  dăm  enciclicei,  dacă  voim  să  precizăm  mai  deaproape  starea 
actuală  teologico-ştiinţifică.  Ei  bine,  eu  cred  acuma  că  nu  mă  înşel  pre¬ 
supunând,  că  puţini  catolici  cu  judecata  sănătoasă  vor  fi  cari  să  nu  fi 
trecut  prin  multe  surprinze  Ia  cetirea  acestei  scrieri  neobişnuit  de  lungi. 
Sub  Leon  XIII  noi  am  fost  deprinşi  multă  vreme  să  vedem  în  marile  lui 
enciclice  expuneri  doctrinale,  cari,  distingându-sc  atât  prin  forma  lor  clasică 
cât  şi  prin  cuprins,  purtau  pe  ele  pecetea  unei  bunătăţi  părinteşti  şi  a 
unei  înţelepte  bunăvoinţe.  Desfăcute  de  feluritele  înfăţişări  ale  vieţei  de 
toate  zilele,  ele  ridicau  pe  cetitor  în  sfera  senină  a  înaltelor  cugetări,  şi 
umpleau  astfel  spiritul  şi  inima  cu  un  simţ  de  libertate  şi  fericire.  Nici 
un  cetitor  al  enciclicei  Pascendi  nu  va  putea  nega  adânca  diferinţă  dintre 
aceasta  şi  marile  enciclice  ale  Papii  întrat  în  nemurire;  nimenea  nu  va 
putea  pretinde,  că  tonul  ei  e  părintesc;  nimenea  nu  va  fi  de  părere,  că 
numeroasele  aluziuni  la  «mesteşugirile  cu  care  moderniştii  îş  vând  marfa 
lor  oamenilor»  (artificia,  quibus  modernistae  merces  suas  vendunt),  Ia  sgo- 
motul  «laudelor  şi  insultelor  lor»,  la  «rolul  de  raţionalist  şi  catolic  pe  care 
ei  cu  îndemânare  le  schimbă»  etc.,  erau  necesare  pentru  a  ajunge  scopul 
enciclicei!  Mai  degrabă  trebue  să  fii  surprins  cu  durere,  că  fraze  ca  cea 

următoare  trebue  să  le  ceteşti  în  trio  enciclică  pornită  dintr’un  loc  aşa  de 

înalt  cătră  întreaga  lume  catolică:  «în  faţa  întregii  Biserici  trebue  să 
smulgem  masca  care  doar  numai  pe  jumătate  ascunde  adevărata  lor 
fiinţă»...  «în  seminarele  preoţeşti  şi  în  universităţi,  ei  pândesc  locuri  de 
profesori  pentru  ale  ticăloşi  numai  decât  în  catedre  ale  stricăciunii»... 
Pe  lângă  aceasta  se  mai  adaugă  la  dânşii  o  vieaţă  petrecută  în  activitate, 
o  ocupaţiune  statornică  şi  zeloasă  cu  lucrări  savante  de  tot  felul  şi  mai 
cu  seamă  o  severitate  de  moravuri  pe  cari  le  place  s'o  înfăţişeze  ochilor 
lumii»  fraze  cari  nu  se  prea  împăca  cu  scurtele,  dar  adevăratele  cuvinte 

creştine  cari  Ie  preced  «asupra  lăuntrului  inimii  lor  judecă,  se  înţelege, 

numai  Dumnezeu  singur». 


Din  toată  asta  rămâne  cel  puţin  o  singură  mângăere,  anume  că  tonul 
şi  forma  literară  a  enciclicei  nu  provin  dela  Papa  Piu  X  însuş.  Din  po¬ 
trivă,  foarte  vrednic  de  credinţă  e  ceeace  se  susţine:  că  Papa  a  îndulcit 
tonul  în  care  se  scrisese  la  început.  De  altfel  se  dau  şi  nume  de  ale 
autorilor  cari  ar  fi  scris  enciclica. 

Mai  important  însă  decât  tonul  şi  forma  literară  e  conţinutul  enci¬ 
clicei  papale.  Acesta  se  vede  în  următoarea  frază  a  ei:  «Moderniştii  între¬ 
buinţează  mesteşugirea  din  cale  afară  de  vicleană  de  a-şi  expune  doc- 
trina  lor  nu  sistematic  şi  unitar,  ci  totdeauna  numai  izolat  şi  ruptă  din 
legătura  frazelor.  Dacă  lucrează  astfel,  e  numai  pentru  a  face  să  se  creadă 
că  ei  nu  fac  alta  decât  numai  a  căuta  şi  cerceta,  pe  când  în  realitate  sunt 
tari  şi  hotărîţi.  Pentru  aceasta  e  bine  să  înfăţişăm  aici  doctrinele  lor  şi 
să  arătăm  legătura  în  care  stau,  pentru  ca  apoi  să  putem  căuta  rădăcina 

răului  şi  să  prescriem  mijloacele  de  a-1  îndepărta».  Astfel  enciclica  se  îm¬ 
parte  în  trei  părţi,  din  cari  cea  dintâi,  care  cuprinde  expunerea  doctrinei 
moderniştilor,  e  cea  mai  întinsă.  Căci  ea  expune  nu  numai  sistemul  doc¬ 
trina!  al  modernismului,  ci  şi  o  critică  a  acestuia,  aşa  că  această  parte  a 
enciclicei  se  ceteşte  ca  un  tratat  ştiinţifico  teologic,  a  cărui  idee  funda¬ 
mentală  e  de  a  desvăluî  premisele  şi  consecvenţele  sistemului,  şi  apoi, 
pe  baza  argumentelor  filozofico-teologice,  a  demonstra  incompatibilitatea 
sa  cu  dogma  catolică. 

Că  această  parte  a  enciclicei  trebue  să  fie  bogată  în  surprinze,  ur¬ 
mează  din  împrejurarea,  că,  după  cum  însăş  enciclica  ne  asigură,  pentru 
prima  oară  sc  expune  într’un  sistem  doctrina  moderniştilor,  doctrină  pe 
care  ei  până  acuma  au  expus-o  numai  «izolat  şi  ruptă  din  legătura  fra¬ 
zelor».  Aici  dăm  peste  întrebări  aşa  de  multe  şi  aşa  de  grele  (căci,  după 
cum  însăş  enciclica  se  exprimă,  «fiecare  modernist  joacă  mai  multe  roluri 
într’o  singură  persoană:  el  e  filozof,  credincios,  teolog,  istoric,  critic,  apo¬ 
loget  şi  reformator),  că  nu  poţi  să  te  ţii  la  cercetarea  numai  a  unei  singure 
laturi.  Spre  a  judeca  întregul,  trebue  să  distingem  două  chestiuni:  una 
istorică  şi  alta  teologică.  Reproduce  enciclica  doctrina  moderniştilor  exact, 
atât  în  întregul  său,  cât  şi  în  amănunte?  Această  întrebare  trebue  pusă  în 
mod  necesar,  pentru  că  e  vorba  de  stabilirea  unui  fapt.  Am  arătat  deja, 
că  autorii  operei  italiene  Programma  dei  Modernişti  neagă  că  enciclica  ar 
reproduce  exact  ideile  lor  în  puncte  esenţiale  şi  chiar  decizive,  şi  eu  nu 
văd  ce  ar  putea  îndreptăţi  să  se  pue  Ia  îndoială  mărturisirea  lor.  Cine 
însă  să  hotărască  această  întrebare?  Antimodernistul  de  sigur  nu,  căci 
pentru  asta  îi  lipsesc  izvoarâle  trebuincioase  Şi  că  aceste  izvoare  lipsesc, 
o  mărturiseşte  însăş  enciclica  când  spune,  că  moderniştii  întrebuinţează 
meşteşugirea  din  cale  afară  de  vicleană  de  a  nu-şi  expune  doctrina  siste¬ 
matic  şi  unitar,  ci  numai  izolat  şi  ruptă  din  legătura  frazelor. 

Independent  de  deslegarea  definitivă  a  chestiunii  istorice,  stă  cea 
teologică.  Căci  la  întrebarea:  Este  compatibil  cu  dogma  catolică  sistemul 
doctrinal  pe  care  enciclica  îl  atribue  moderniştilor?  orice  teolog  instruit 
va  răspunde  cu  nu.  In  privirea  retrospectivă  asupra  întregului  sistem  dela 
sfârşitul  expunerii,  numeşte  enciclica  următoarele  patru  semne  caracte¬ 
ristice  ale  modernismului:  1)  stricătoarea  doctrină  a  agnosticismului,  care 
duce  Ia  ateism  şi  ireligiozitate,  2)  doctrina  despre  simbolism,  care  deschide 
drum  liber  panteismului,  3)  doctrina  despre  imanenţa  divină,  care  de  ase¬ 
menea  duce  la  panteism,  4)  despărţirea  dintre  credinţă  şi  ştiinţă  procla¬ 
mată  de  modernişti,  care  nu  îngădue  nici  o  altă  încheiere.  Dar  carac¬ 


terul  anticatolic  al  agnoticismului  ateist,  al  panteismului  simbolist,  al  ima- 
nentismului  naturalist,  în  sfârşit  al  acelei  despărţiri  dintre  credinţă  şi  ştiinţă, 
care  neagă  caracterul  intelectual  al  credinţei,  e  evident;  deci  partea  dog¬ 
matică  a  enciclicei  nu  oferă  nici  o  greutate. 

In  ceeace  priveşte  partea  a  doua,  cauzele  modernismului,  n?am  nevoe 
să  mă  întind  mult.  «O  foarte  apropiată  şi  nemijlocită  cauză  stă,  fără  în¬ 
doială,  într’o  rătăcire  a  minţii.  Drept  cauze  mai  depărtate  însă  vedem  două, 

curiozitatea  şi  îngâmfarea».*.»  «Dacă  dela  cauzele  morale  trecem  Ia  acele 
cari  zac  în  domeniul  cugetării,  ca  cea  întâi  şi  mai  principală  găsim  igno¬ 
ranţa».  Sub  această  ignoranţă  enciclica  înţelege,  nu  neştiinţa  sf.  Scripturi 
ori  a  tradiţiunii,  cum  ar  fi  de  aşteptat,  ci  a  filozofiei  şi  teologiei  scolastice, 
care  e  «cu  totul  batjocorită  şi  despreţuită  de  modernişti». 

Cine  pune  modernismul  în  cadrul  mare  al  vieţii  sufleteşti  moderne, 
în  care  şi  este  locul  lui,  în  special  cine  judecă  obiectiv  poziţiunea  învă¬ 
ţământului  teologic  în  ţările  în  care  modernismul  s'a  născut,  nu  va  putea 
ajunge  la  convingerea,  că  dacă  enciclica  a  arătat  factorii  negativi  numiţi 
mai  sus,  care  în  definitiv  sunt  numai  de  natură  individuală  psihologică, 
cu  asta  $?a  încheiat  cu  problema  originii  modernismului.  Eu  am  să  revin 
mai  târziu  asupra  cauzelor  sociale-psihologice  şi  de  cultură  generală,  cari 
după  părerea  mea,  au  influenţat  aparîţiunea  modernismului. 

Ceeace  a  produs  aprinderea  şi  neliniştea  multor  cercuri  din  Germania, 
ceeace  în  special  periclitează  într’o  mare  măsură  poziţiunea  facultăţilor  de 
teologie  catolică  la  universităţile  germane,  sunt  măsurile  practice  luate  în 
partea  a  treia  a  enciclicei,  ca  mijloace  prin  cari  calamitatea  modernismului 
să  fie  alungată. 

Trec  peste  ceeace  profesorul  Ehrhard  înşiră  mai  la  vale,  pentru-că 
expune  măsurile  enciclicei  de  a  înăduşi  modernismul,  măsuri  cu¬ 
noscute  cetitorilor  deîa  începutul  acestei  tratări.  El  le  înfăţişează 
numai  mai  pe  larg  şi  ţinându-se  mai  aproape  de  textul  enciclicei. 
Aceasta  nu  ne  va  împedeca  însă  înţelegerea  concluziunilor  de 
mai  la  vale  Ia  cari  şi  trec. 

Mi-a  părut  de  folos  să  reproduc  acest  sistem  de  măsuri  aproape  cu 
vorbele  enciclicei,  pentru  a  nu  face  loc  imputării  de  exagerare.  Acum, 
ceeace  într’o  mare  proporţiune  surprinde  Ia  aceste  măsuri,  e  mai  întâi 
întinderea  lor  până  departe,  peste  marginile  modernismului,  expus  amă¬ 
nunţit  în  prima  parte  a  enciclicei.  Căci  ele  se  referă  la  «semne  şi  urme» 
de  modernism,  l  i  scrieri  «inspirate»  de  modernism,  «infectate»  sau  care 
cultivă  modernismul,  la  «tot  ceeace  miroase  a  modernism»,  la  critica  pă¬ 
rinţilor  bisericeşti  şi  a  scolasticei,  ba  chiar  şi  la  căutarea  de  deslegări  nouă 
în  istoria  bisericească,  Î11  arheologie  şi  exegeză!  Dar  cu  asta  se  deschid 
porţi  slobode  ori  cărui  arbitrari u.  Căci  ce  nu  se  poate  băga  în  sacul  cu 
eticheta  «semne  şi  urme»  de  modernism?  Dar  ca  aceasta  suntem  în  acelaş 
timp  puşi  în  imposibilitate  de  a  răsturna  cu  temei  susţinerile  colegilor 
noştri  dela  universitate ,  dacă  enciclica  proscrie  orice  tratare  istorico-critică 
a  teologiei  catolice .  Această  răsturnare  e  cu  atât  mai  imposibilă,  cu  cât 
enciclica  pune  în  aceiaş  căldare  modernismul  şi  cercetarea  istorico-critică, 
atunci  când  se  plânge,  «că  mulţi,  cari  ce  e  dreptul  nu  merg  atât  de  de- 
departe  (ca  moderniştii),  totuş  sunt  infectaţi  de  atmosfera  rea  şi  se  obiş- 
nuesc  să  cugete,  să  vorbească  şi  să  scrie  cu  o  libertate  care  stă  rău  unui 
catolic».  Sunt  unii,  continuă  enciclica  cu  aluziuni  destul  de  transparente 

la  anumite  persoane,  cari,  tocmai  au  ieşit  în  relief  prin  lucrări  critice», 
atât  între  laici  cât  şi  între  clerici;  şi-i  găseşti  chiar  şi  între  ordinile  mona¬ 
hale,  adecă  unde  mai  puţin  te-ai  aştepta.  Chestiunile  biblice  se  tratează 
după  regulele  modernismului.  Dacă  se  face  istorie,  se  scoate  Ia  lumină 
cu  vădită  plăcere,  sub  aparenţa  obiectivităţi!*,  tot  ce  ar  putea  să  arunce  o 
pată  asupra  bisericii.  După  păreri  preconcepute,  se  caută  cu  toată  hotă¬ 
rârea  să  se  distrugă  pioase  tradiţiuni  populare.  Relicva  cari  de  mult  se 
află  în  cinste,  sunt  date  dispreţului». 

E  dureros,  că  imputări  de  această  natură  se  pot  aduce  autorilor  ca¬ 
tolici,  cari  cu  bună  ştiinţă  şi  conştiinţă  n’au  făcut  alta  decât  au  mânuit 
regulele  criticei  istorice,  cari  azi  sunt  proprietatea  comună  a  întregii  lumi 
ştiinţifice.  Mai  dureros  este  încă  a  vedea  întriun  document  papal  urmă¬ 
toarea  reflecţiune:  «Deşărtăciunea  cere,  se  înţelege,  să  faci  lumea  să  vor¬ 
bească  despre  tine,  şi  la  aceasta  se  crede,  că  nu  se  poate  ajunge  dacă  vei 
spune  numai  cee ace  totdeauna  şi  în  deobşte  a  fost  spus!» 

Dar  cum  să  justificăm  noi  faţă  de  colegii  noştri,  sau  numai  să  facem 
plauzibile,  măsuri  care  stau  într’o  contrazicere  atât  de  strigătoare  cu  con- 
cepţiunea  generală  despre  Îrîveţământul  universitar,  cu  sensibilitatea  mo¬ 
rală  a  profesorilor  şi  studenţilor  şi  chiar  cu  onoarea  personală  a  profe¬ 
sorului  de  teologie  catholică,  măsuri  ca  acele  citate  mai  sus  privitoare  la 
cenzori,  la  institutul  de  privighere,  care  pune  drept  datorie  să  se  pătrundă 
până  în  sălile  de  cursuri,  ceiace,  practic  vorbind,  nu  e  alta  decât  a  câştiga 
denunţători  printre  studenţii  teologi  şi  în  sfârşit  a  pune  pe  profesorul  de 
teologie  catolică  sub  epitropie  duhovnicească!  Nu  pot  reproduce  cuvintele 
aspre  şi  cari  te  umple  de  ruşine  ale  unui  catolic  din  toată  inima  devotat 
bisericii  sale,  faţă  de  aceste  măsuri,  cuvinte  cari  de  altfel  se  pot  auzi 
destul  de  des;  mărturisesc  însă,  că  eu  nu  Ie  pot  respinge  ca  neîndreptăţite. 

Noi  rfam  fi  fost  puşi  în  această  poziţiune,  pentru  profesorul  de  teo¬ 
logie  insuportabilă,  iar  pentru  biserică  foarte  compromiţătoare,  dacă  enci¬ 
clica  ar  fi  făcut  deosebirea,  uşoară  de  priceput,  dintre  filozofia  modernă 
şi  căile  cugetării  moderne,  dacă  ea  ar  fi  arătat  periculele  dependenţei  de 
diferitele  sisteme  filozofice,  cari  stau  în  opoziţiune  de  principiu  cu  creşti¬ 
nismul  şi  revelaţiunea,  relîgiunea  şi  credinţa  în  Dumnezeu  şi  dacă  ar  fi 
înfierat  acele  opiniuni  teologice  ale  timpului  mai  nou,  cari  sunt  nu  rodul 
metodei  istorico-critice  sau  psihologico-empîrice,  ci  ale  rătăcirii  conştiente 
sau  inconştiente  printre  falsele  cercuri  de  gândire  ale  cutărui  filozof  mo¬ 
dern.  Acest  punct  de  vedere  se  poate  justifica  şi  în  mod  curat  ştiinţific ; 
căci  orice  sistem  de  filozofie  modernă  se  reduce  la  o  singură  persoană 
ca  creatorul  ei,  care  oricâte  elemente  adevărate  a  întrupat  s’au  recunoscut 
în  sistemul  său,  nu  poate  pretinde,  că  introduce  în  tot  adevărul.  Ba  încă 
o  astfel  de  persoană  a  stat  şi  sub  toate  influenţele  interne  şi  externe  cari 
au  împedecat  deplina  cunoaştere  a  adevărului,  şi  aceste  influenţe  se  pot 
demonstra  cu  siguranţă. 

Astfel  e  cu  căile  Cugetării  moderne  îndrumate  după  principii  empi¬ 
rice,  istorice,  critice,  psihologice.  Acestea  nu  sunt  productul  individului ; 

nu  sunt  nici  moderne,  ca  şi  cum  mai  nainte  n*ar  fi  existat,  ci  corăspund 
unor  părţi  esenţiale  din  alcătuirea  spiritului  omenesc  însuş.  £i  dacă  astăzi 
trebue  să  mergem  pe  dânsele  mai  iute  şi  mai  des  decât  lumea  antică  şi 
evul  mediu,  nu  e  o  apariţiune  arbitrară  a  vieţii  noastre  sufleteşti,  ci  o  ne¬ 
cesitate  determinată  de  totalitatea  condiţiunilor  timpului  nou,  şi  pe  care 
eu  o  refer  la  providinţa  lui  Dumnezeu,  care  veghiază  peste  toate  timpurile 
şi  treptele  des  voi  tării  spiritului  omenesc.  Deci  şi  teologal  catolic  trebue 
să  meargă  pe  aceste  drumuri ,  dacă  nu  vrea  să  se  facă  vinovat  de  un  păcat 
îmootriva  Duhului  sfânt  Căci  cu  toată  tăria  trebue  să  se  afirme,  că  filo¬ 
zofia  şi  teologia  scolastica  n?au  deslegat  toate  chestiunile  pe  cari  spiritul 
omenesc  poate  fi  motivat  să  şi  Ie  pue  cu  privire  la  creştinism.  Scolastica 
a  fost  produsul  timpului  ei,  după  cum  şi  tovarăşa,  ba  şi  sora  ei  arta  gotică. 
Sistemizarea  învăţăturii  de  credinţă  întreprinsă  de  ea  înseamnă  desigur 
o  cucerire  importantă  a  spiritului  creştin;  dar  după  cum  nu  ea  a  făcut 
conţinutul  credinţei  întrupat  în  predicarea  apostolică,  tot  aşa  nu  l-a  epuizat. 
Noi  cunoaştem  factorii  cari  au  adus  la  naşterea,  înflorirea  şi  decăderea  ei, 
şi  de  asemenea  şi  hotarele  filozofice,  teologice  şi  istorico-psihologice  peste 
cari  ea  n?a  putut  trece. 

Ei  bine,  numai  atunci  teologia  catolică  poate  pretinde  că  are  te¬ 
meinicie  ştiinţifică,  când  va  întrebuinţa  mijloacele  nouă  pe  cari  desvol- 
tarea  vieţii  spirituale  moderne  i  le  pune  la  îndemână,  şi  când  va  căuta 
să  răspundă  la  toate  întrebările  pe  care  obiectul  ci,  care  cuprinde  toată 
vieaţa  creştinismului,  i  le  pune  înainte.  Prin  urmare  nici  o  politică  teolo¬ 
gică  în  felul  struţului  nu  va  fi  în  stare  să  alunge  din  lume  faptul,  că  există 
şi  pentru  teologul  catolic  o  chestiune  biblică,  apologetică,  dogmatico- 
istorîcă,  fiecare  la  rândul  său,  cuprinzând  o  sumă  imensă  de  întrebări 
speciale.  Dar  aceste  chestiuni  îşi  cer  imperios  deslegarea  lor,  şi  numai 
acela  poate  colabora  să  le  deslege,  cari  simte  intern,  sufleteşte  nouăle 
probleme,  ba  chiar  şi  sufere  în  preocuparea  cu  ele,  nu  însă  acela  care 
numai  se  mulţâmeşte  să  repete  ceeace  generaţiunile  trecute  au  transmis 
ca  desiegări  ale  chestiunilor  lor.  Cum  ar  putea  oare  teologia  timpului 
trecut  să  ne  deslege  probleme  pe  cari  nu  le-a  simţit  deloc?  Astfel  de 
probleme  există  însă  cu  grămada.  Voi  arăta  numai  un  exemplu  concret, 
Nimenea  nu  va  susţinea,  că  epoca  strămoşilor  sau  scolastica  a  simţit  naş¬ 
terea  şi  desvoltarea  dogmei  bisericeşti  ca  o  problemă  istorică.  Astăzi  însă 
o  simţim  ca  atare,  şi  anume  pentru  aceea,  că  procesul  istoric  al  formării 
dogmelor,  depus  mai  cu  seamă  în  monumentele  scrise  ale  antici  taţii  creştine 
a  pătruns  în  conştiinţa  noastră  teologico-ştiinţifică.  Acest  fapt  psihologic 
duse  la  formarea  unei  discipline  teologice  nouă,  istoria  dogmelor,  nu  ca 
product  al  iniţiativei  câtorva  spirite  arbitrare  doritoare  de  înoiri,  ci  printrio 
trebuinţă  teologico-ştiinţifică,  care  e  tot  aşa  de  legitimă  ca  şi  acea  care  a 
împins  pe  scolastici  Ia  speculaţiunile  lor  asupra  dogmei  bisericeşti.  Din 
aceasta  decurge  însă  ca  consecvenţă  ce  nu  se  poate  înlătura,  datoria  se¬ 
rioasă  de  a  pune  în  lumină  procesul  de  fapt  al  formaţiunii  dogmelor  cu 
toate  mijloacele  explorării  istorice  actuale,  şi  această  datorie  teologia  ca- 

tolică  trebue  s’o  observe,  dacă  nu  vrea  să  ajungă  în  coadă.  Dar  procesul 
formaţiunii  dogmelor  este  o  apariţiune  istorică  atât  de  complicată,  că  în¬ 
cercarea  de  a-I  lămuri  trebue  să  tragă  după  dânsa  un  şir  de  ipoteze  şi 
discusiuni.  Doar  şi  scolastica  înaltă  a  secuiului  XIII  n’a  ieşit  întro  noapte 
din  pământ,  ci  presupune  toate  acele  lupte  şi  contraste  teologice  pe  care 
le-a  văzut  secuiul  XI  şi  XII.  Pentru  aceasta  nu  s’ar  fi  ajuns  de  loc  la 
formarea  scolasticei  înalte  cu  Toma  de  Aquino  ca  principele  ei,  dacă  ar  fi 
existat  şi  pe  atunci  autorităţi  de  supraveghiere  cum  s'a  orânduit  azi  ca 
instituţiune  statornică  în  fiecare  eparhie! 

Din  cauza  aceasta  mijlocul  care  să  opereze  dinăuntru  în  afară  pentru 
alungarea  calamităţii  combătute  de  enciclică,  se  poate  găsi  numai  în  legă¬ 
tura  celor  vechi  cu  cele  nouă,  în  împreunarea  concepţiunii  vechi  specu¬ 
lative  cu  cea  istorico-critică  a  timpului  de  faţă.  Prin  aceasta  fireşte  că  nu 
înţeleg  să  avem  dinaintea  ochilor  două  curente  cari  ar  curge  alăturea,  ci 
ambele  să  se  pătrundă  reciproc  în  internul  lor.  Aceasta  şi  este  singura 
cale  prin  care  se  pot  înlătura  privirile  unilaterale  cari  sunt  proprii  atât 
metodei  abstracte-speculative,  cât  şi  celei  concrete  empirice  a  teologiei. 

Această  consideraţiune  ne  aduce  la  adevăratul  caracter  al  crizei  teo¬ 
logiei  catolice,  care  de  mult  timp  există  şi  pe  care  evenimentele  din  urmă 
n’au  creat-o,  ci  numai  au  desvăluit-o  înaintea  lumii  întregi.  în  scurt,  ea 
s’ar  putea  numi  o  luptă  culturală  catolică  internă,  dacă  această  expresiune 
nu  şi-ar  avea  cunoscutul  său  trecut  istoric 1  Pentru  aceasta  aleg  mai 
degrabă  următoarea  formulă  1  Biserica  catolică  din  timpul  de  faţă  are  fără 
îndoială  o  dogmă  unii  ară;  nu  posedă  însă  o  teologie  unitară .  Două  teo- 
logii  se  luptă  într’ânsa  după  întâietate:  cea  scolastică  şi  cea  modernă: 
Această  luptă  îşi  găseşte  începutul  tocmai  în  timpurile  umanismului  când, 
după  cum  se  ştie,  pentru  întâia  oară  mai  multe  din  adevărurile  stabilite 
ale  scolasticei  au  fost  dovedite  de  legende  ce  nu  se  pot  susţinea.  Pe¬ 
rioada  de  polemică  antiprotestantă  a  abătut  dela  această  cale.  Dar  dela 
mijlocul  secuiului  al  XVII  lupta  na  mai  încetat,  ba  în  decursul  secuiului  XIX 
a  devenit  tot  mai  acută>  până  ce  a  luat  în  zilele  noastre  caracterul  incu¬ 
rabil  al  unei  lupte  pe  vieaţă  şi  pe  moarte.  Pentru  unii  ea  contează  ca 
hotărîtă  deja  prin  enciclică,  şi  anume  în  paguba  teologiei  moderne.  Nu 
e  adevărat  însă,  fiindcă  modernism  şi  teologie  modernă  nu  e  tot  una. 
Corect  vorbind,  modernismul  e  numai  o  direcţiune  în  cuprinsul  teologiei 
moderne.  E  adevărat  totuş,  că  unele  desvoltări  teoretice  ale  enciclicei  şi 
măsurile  ei  practice  lovesc  şi  teologia  modernă  istorico-critică,  aşa  că  con¬ 
trarii  ei  teologici  se  pot  făli,  că  şi-au  găsit  un  puternic  aliat  în  cea  mai 
înaltă  autoritate  bisericească. 

Cine  ia  aminte  Ia  contrastele  cari  caracterizează  desvoltarea  spiritului 
omenesc,  va  găsi  această  luptă  dintre  fraţi  nu  numai  explicabilă,  ci  şi  ca  o 
inevitabilă  urmare  a  contrastului  dintre  vieaţa  spirituală  a  evului  mediu  şi 


1  E  vorba  de  aşa  numitul  Kulturkampf  (lupta  pentru  cultura)  dintre  biserica  ca¬ 
tolică  şi  statul  prusian  pe  timpul  lui  Bismarck.  N.  trad. 

cea  a  timpului  nou.  Ca  orice  luptă  sufletească,  şi  acest  contrast  dintre 
teologii  catolici  îşi  găseşte  hrana  sa  principală  în  greşelile  de  cari  ambele 
taberî  s’au  făcut  vinovate.  Exagerări  în  mânuirea  metodei  critice,  conclu- 
ziuni  precipitate  de  valoare  dogmatică,  generalizări  nejustificate  şi  câteva 
alte  greşeli  de  o  parte,  alcătuiesc  de  sigur  baza  pe  care  s’a  brodat  enci¬ 
clica  contra  aşa  numitului  modernism.  Dreptatea  cere  însă  ca  şi  greşelile 
celeilalte  părţi  să  fie  mărturisite. 

Până  la  sfârşitul  sec.  XIX  Francia  şi  Italia  erau  ţările  clasice  ale 
scolasticismului  în  filozofie  şi  teologie.  Cât  de  mizerabilă  era  însă  pozi- 
ţiunea  teologiei  catolice  şi  cât  de  neînsemnată  Influenţa  ei  asupra  vieţii 
sufleteşti  a  ambelor  ţări,  ale  căror  cercuri  conducătoare  s’au  pus  în  cursul 
secolului  într’un  contrast  crescând  faţă  de  catolicism,  până  ce  în  Francia 
a  ajuns  la  deplină  ruptură,  iar  în  Italia  va  ajunge  deasenienea  mai  curând 
ori  mai  târziu,  dacă  vieaţa  sufletească  catolică  nu  se  va  înoî !  Şi  cum  se 
face,  că  tocmai  Francia  a  devenit  ţară  de  naştere  a  aşa  numitului  modernism 
în  senzul  enciclicei,  a  acelei  «cvintesenţe  a  tuturor  ereziilor»,  a  acelei 
«căi  spre  ateism  şi  nimicirea  oricărei  religiuni»,  şi  că  Italia  supse  moder¬ 
nismul  cu  sete  straşnică?  Explicarea  acestui  fapt  izbitor  înseamnă  o  grea 
apăsare  pentru  filozofia  şi  teologia  scolastică  şi  apărătorii  lor;  căci  o  vom 
găsi  în  cu  totul  neîndestulătoarea  cultură  teologică  pe  care  reprezentanţii 
scolasticei  o  dădeau  tinărului  cler  francez  şi  italian.  Nu  vieau  să  reproduc 
descrierile  pe  cari  însu-mi  le-am  auzit  din  gura  a  foarte  inteligenţi  preoţi 
tineri,  despre  proasta  hrană  sufletească  pe  care  ani  dearândul  au  trebuit 
s’o  îndure,  despre  slaba  competenţă  a  profesorilor  lor  de  seminar  în  che¬ 


stiuni  exegetice  şi  istorico-bisericeşti,  şi  despre  deplina  lor  ignoranţă  în 
ceeace  priveşte  filozofia  modernă.  Deci  nu  poate  mira  pe  nimenea,  dacă 
tineri  preoţi  mai  bine  înzestraţi,  venind  în  atingere  cu  vieaţa  sufletească  a 
patriei  lor  şi  cu  literatura  teologică  protestantă  a  Germaniei,  care  a  trebuit 
să  le  impue  grozav,  au  început  să-şi  simtă  toată  ştiinţa  lor  teologică  ca 
o  ştiinţă  falsă,  şi  însufleţiţi  de  suflul  proaspăt  care  bătea  spre  ei,  s’au 
avântat  în  largul  mării  spre  a  căuta  o  nouă  ţară  teologică,  în  care  să  poată 


sărbători  împăcarea  credinţei  vechi  cu  critica  nouă  şi  cu  filozofia  modernă! 


De  repetateori  s’a  arătat,  de  curând  chiar  de  noul  nunţiu  apostolic 


din  Munchen,  că  enciclica  priveşte  mai  mult  alte  ţări  decât  Germania. 


Dar  nu  tot  aşa  de  des  se  arată  pentruce  modernismul  enciclicei  nu  se 


prea  găseşte  în  Germania.  Cauza  e,  cel  puţin  în  mare  parte,  faptul  că, 
prin  munca  trecută  a  unui  Mohler ,  Dollinger ,  Hefele  şi  a  şcoalei  catolice 
din  Tubingen ,  s’a  asigurat  concepţiunii  istorice-critice  dreptul  de  cetăţenie 
în  teologie ,  iar  prin  facultăţile  noastre  de  teologie  catolica  s' a  păstrat 
atingerea  cu  vieaţa  sufletească  naţională  şi  cu  ştiinţa  modernă .  Cu  toate 
acestea  Germania  posedă  o  teologie  catolică  unitară  tot  atât  de  puţin  cât 
şi  celelalte  ţări.  Cazurile  Schrdrs  şi  Gunter  vorbesc  o  limbă  foarte  lămurită 
şi  nu  e  nici  o  îndoială,  că  teologia  istorico-critică  se  izbeşte  adeseori  în 
Germania  de  o  tot  atât  de  puternică  pe  cât  şi  de  neîndreptăţită  încredere 
şi  că  are  de  luptat  cu  foarte  mari  greutăţi.  Acum,  dacă  măsurile  practice 

ale  enciclicei  vor  fi  aplicate  şi  în  Germania  (şi,  după  cum  sunt  ele  orân¬ 
duite,  Germania  nu  e  de  loc  lăsată  Ia  o  parte),  vor  fi  sugrumate  şi  La 
noi  arterele  de  vieaţă  ale  explorării  teologice .  Să  se  ştie  însă,  că  atunci  vor 
apărea  şi  toate  celelalte  consecvenţe  pe  care  domnia  unilaterală  a  sco¬ 
lasticei  le-a  adus  deja  in  Francia  şi  Italia.  Şi  în  Germania  vor  trebui  atunci 
să  dispară  facultăţile  de  teologie  catolică,  după-cum  au  dispărut  deja  în 
Francia  şi  Italia. 

Pentru  aceea  cine  vede  cât  de  inexorabilă  este  înlănţuirea  logică  a 
acestor  raporturi  lăuntrice,  trebue  să  privească  ca  o  sfântă  datorie  de  a-şi 
ridica  glasul  cât  mai  este  încă  timp  şi  câtă  vreme  nu  s’au  luat  încă  mă¬ 
surile  hotărîtoare,  cari  vor  mâna  teologia  catolică,  şi  cu  ele  vieaţa  sufle¬ 
tească  catolică  din  Germania,  pe  o  linie  moartă.  Ceeace  trebue  să  se  ceară 
în  interesul  acţiunii  vitale  continui  a  facultăţilor  de  teologie  catolică,  este 
recunoaşterea  finală,  că  metoda  istorico-critică  în  tratarea  problemelor  teo¬ 
logiei  e  tot  atât  de  îndreptăţită  ştiinţificeşte  ca  şi  cea  scolastică-medievală. 
Ceeace  ne  trebue  ca  indispensabilă  condiţiune  de  vieaţă  pentru  ca  facultăţile 
de  teologie  catolică  să  poată  sta  în  organismul  universităţilor  germane ,  e 
libertatea  op  ini  linilor  doctrinale  în  interiorul  dogmei  bisericeşti ,  adecă  re¬ 
cunoaşterea  dreptului  pentru  explorarea  teologică  de  a  se  putea  ocupa  pe 
toate  terenurile  ştiinţei  teologice .  Ştiinţa  teologică  şi  predicarea  credinţei 
de  cătră  biserică  niciodată  n’au  fost  identificate  în  trecut;  pentru  aceasta 
să  nu  se  identifice  nici  azi!  Teologia  catolică  a  văzut  şi  străbătut  multe 
trepte  până  să  ajungă  la  capătul  caracterului  său  specific  pe  care  timpul 
formaţiunii  sale  îl  îngăduise.  Să  nu  fie  împedecată  de  a  străbate  şi  încerca 
noua  treaptă,  în  luptă  cu  problemele  nouă  cari  i-se  impun,  treaptă  în  care 
au  pus-o  nu  arbitrariul  şi  egoismul,  curiozitatea  şi  mândria,  ignoranţa  şi 
dispreţul  cătră  trecut,  ci  factori  foarte  puternici,  cari  zac  în  totalitatea  ra¬ 
porturilor  vieţii  sufleteşti  moderne.  Să  se  înceteze  deci  cu  icleia,  că  aceste 
probleme  nouă  au  fost  artificial  introduse  în  teologie,  în  biblie,  în  teologie 
patristică.  Să  se  alunge  închipuirea,  că  cugetările  despre  D-zeu  ar  sta  pe 
drum  deschis  ca  şinele  unui  tramvai,  în  timp  ce  profetul,  privind  căile 
mântuirii  Iui  D-zeu,  exclamă:  «Cu  adevărat,  tu  eşti  un  D-zeu  ascuns» 
(Isaia  45,  15),  în  sfârşit  să  nu  se  treacă  cu  vederea,  că  afară  de  moder¬ 
nismul  enciclicei,  mai  este  unul  care  poate  cu  mai  mult  drept  merită 
acest  nume:  alcătuirea  sufletească  a  acelor  teologi,  cari  inconştient,  dar 
cu  atât  mai  puternic,  influenţaţi  de  vieaţa  sufletească  de  azi,  introduc  par¬ 
ticularităţile  caracteristice  ale  acesteia  în  epoca  antică,  atribue  Sfinţilor 
Părinţi  simţul  istoric  modern,  modernizând  astfel  începuturile  creştinis¬ 
mului,  predicarea  credinţei  de  cătră  apostoli  şi  teologia  patristică.  Acest 
modernism  nu  e,  desigur,  «împreunarea  tuturor  ereziilor»  ;  dar  leagănă 
pe  adepţii  săi  întrTin  fals  sentiment  de  siguranţă,  Ie  închide  drumul  pe 
care  să  iee  cunoştinţă  de  marea  distanţă  care  există  între  odinioară  şi 
acum,  şi-i  împedecă  de  a  auzi  chemarea  lui  D-zeu,  care  cu  glas  pătrun¬ 
zător  ne  îmbărbătează  la  revizuirea  ştiinţei  teologice  a  trecutului  şi  a 
multelor  ei  noţiuni  şi  speculaţiuni  unilaterale. 

Toate  aceste  cerinţe  şi  dorinţe  pot  fi  îndeplinite,  căci  nu  sunt  nici 
antibisericeşti  nici  antidogmatice ;  nu  cuprind  nici  agnoticism,  nici  imane- 
tism  naturalist,  cum  vorbeşte  enciclica.  Dacă  însă  măsurile  practice  ale 
enciclicei  întră  în  vigoare,  nu  va  fi  departe  ziua  când  facultăţile  univer¬ 
sitare  de  teologie  catolică  din  Germania  vor  trebui  să  se  scoboare  în  mor¬ 
mântul  surorilor  ei  mai  mari:  «Iată,  picioarele  acelor  cari  au  să  te  în¬ 
groape  stau  deja  la  uşă».  Atunci  însă  se  va  petrece  un  fapt  care  va 
însemna  nimic  mai  puţin  decât  începutul...  sfârşitului. 

Acestea  sunt  cuvintele  învăţatului  profesor.  Ele  îţi  lasă  în 
suflet  o  profundă  impresiune  şi  nu  se  despart  de  tine  fără  a  te 
fi  lăsat  cu  capul  plin  de  gânduri  asupra  rolului  bisericii  şi  al 
teologiei.  Te  recunoşti  în  faţa  bărbatului  luminat,  trăind  în  deplina 
realitate  a  secolului  XX  şi  gândindu-se  la  căi  nouă  pentru  acti¬ 
vitatea  bisericii,  pe  care  vrea  s’o  vadă  infiltrându-şi  spiritul  său 
religios  în  societate. 

Sunt  lucruri  spuse  pentru  catolici,-  dar  cari  au  nu  mai 
puţină  importanţă  şi  pentru  noi  ortodocşii.  Căci,  cu  toate  dife¬ 
renţele,  mi-se  pare  că  sunt  mai  multe  lucruri  cari  ne  unesc  decât 
cari  ne  despart,  chiar  şi  în  păcate  şi-n  lipsuri. 

(Va  urma)  Arhini.  Iu  lin  Scriban. 


PRACTICA  RELIGIOASĂ.1 

I. 

Ne  apropiem,  aşa  văd  eu  lucrurile,  în  desfăşurarea  vieţii  noastre  su¬ 
fleteşti,  de  o  fază  din  ce  în  ce  mai  priincioasă  pentru  cultivarea  simţă¬ 
mântului  religios.  Nenorociţii,  cari  au  pierdut  ciedînţa,  tot  se  mai  tem, 
ce-i  drept,  de  puterea  bisericii  şi  cred,  că  fac  bine,  dacă  ’şi  dau  silinţa  de 
a  ţinea  pe  slujitorii  altarului  întro  stare  de  umilinţă,  care  e  deopotrivă  cu 
robia;  mai  ales  în  urma  răscoalelor  de  astă  primăvară  s’au  sporit  însă 
oamenii  cu  bun  simţ  practic,  care-şi  dau  seamă,  că  are  şi  religiozitatea  im¬ 
portanţă  pentru  păstrarea  bunei  rândueli  în  societate.  Maniacii  necredinţei 
numai  arareori  se  mai  încumetă  dar  a-şi  ridica  glasul  contra  creştinismului, 
şi  noi,  încă  puţinii,  pentru  care  religiunea  nu  e  numai  cestiune  de  interes 
practic,  ci  o  viuă  trebuinţă  sufletească,  putem  să  stăruim  pentru  educa- 
ţiunea  religioasă  fără  ca  să  mai  fim,  cum  am  fost  în  trecut,  luaţi  în  bătaie 
de  joc  şi  prezentaţi  drept  nişte  duşmani  ai  «progresului». 

Tocmai  noi  însă  suntem  cuprinşi  adeseori  de  simţământul  că  înzadar 
căutăm  în  biserica  noastră  mulţumirea  trebuinţelor  noastre  religioase,  şi 
nu  unul  dintre  noi  a  ajuns  în  cele  din  urmă  s’o  caute  în  vre-o  altă  bi¬ 
serică.  Chiar  simţământul  de  conservare  ne  împinge  dar  să  căutăm  ajutor 

1  Couîorm  prornisiimei  date  cetitorilor  noştri  mai  nainte,  publicăm  acest  studiu 
al  d-lui  L  Slavici,  pentru  însemnătatea  care  i-o  atribuim.  N,  /?. 

dând u  ne  silinţa  de  a  produce  în  fraţii  noştri  convingerea  că  asigurarea 
bunului  mers  al  desvoîtării  sociale  nici  nu  e  fără  de  religiozitate  cu  pu¬ 
tinţă  şi  că  cel  mai  de  căpetenie  interes  al  orişicărei  obştii  e  purtarea  de 
grijă  pentru  educaţiunea  religioasă. 

Am  fost  pătruns  totdeauna  de  convingerea  aceasta;  chiar  şi  dacă 
n’aş  fi  fost  însă,  trebuia  neapărat  să  mă  pătrund  în  timpul  celor  vre-o 
trei  săptămâni,  pe  cari  astă  primăvară  am  fost,  din  întâmplare,  nevoit  să 
le  petrec  la  Fribourg.  în  Elveţia. 

Am  mai  fost  sunt  acum  vre-o  treisprezece  ani,  prin  Elveţia  şi  am 
fost  încântat  şi  de  munţi,  şi  de  văi,  şi  de  curăţenia  şi  buna  rânduială,  pe 
care  am  găsit-o  pretutindeni  şi  în  toate.  Făceam  însă  atunci  o  călătorie 
de  studii  speciale  şi  întreaga  luare  aminte  îmi  era  îndreptată  asupra  unui 
singur  fel  de  lucruri,  iar  pe  celelalte  le  treceam  cu  vederea. 

Acum  plecasem  pe  neaşteptate,  în  mare  grabă,  cuprins  de  viuă  în- 
grijare  şi  ’n  urma  ruşinoaselor  întâmplări  din  Martie,  ispitit  mereu  de 
gândul,  că  nu  e  în  aievea  cu  putinţă  lumea  dorită  de  mine  şi  de  mulţi 
alţii  de  felul  meu.  Chiar  din  clipa  intrării  mele  în  Elveţia,  inima  mi  s*a 
şi  mintea  mi  s’a  limpezit.  Văzându-mă  în  mijlocul  acelor  oameni 
mie  cu  desăvârşire  străini,  cari  nu  mă  întrebau  cine  sunt  şi  de  unde  vin, 
ci  cari  sunt  nevoile  ce  m’au  adus  la  dânşii  şi  cum  pot  să-mi  vie  întrV 
jutor,  mă  simţeam  ca  omul  ajuns  după  îndelungate  sbuciumări  la  liman 
şi  mi-am  zis  «Iată  că  e  cu  putinţă  lumea,  pe  care  o  doreşti!».  Făcusem 
călătoria  ca  întro  răsuflare,  petrecusem  două  nopţi  strâmtorat  prin  va¬ 
goane  şi  eram  istovit,  când  am  sosit  la  hotarul  Elveţiei,  unde  trebuia  să 
mă  dau  jos,  ca  să  mi  se  facă  reviziunea  la  vamă. 

întregul  bagaj  îmi  era  un  geamantan,  în  care  mi  le  îndesuisem  în 
pripa  plecării  toate,  o  povară  pentru  mine  cu  atât  mai  grea,  cu  cât  Ia 
Predeal  doi  hamali,  bătându-se  asupra  lui,  îi  rupseseră  una  din  urechile 
de  piele.  îrizadar  am  aşteptat  însă,  căci  n’a  dat  nici  un  hamal  năvală 
să  mi-l  iea  şi  am  fost  nevoit  să-l  cobor  cu  chiu  cu  vai  şi  să-I  duc  în  sala 
de  reviziune  eu  însu-mi. 

Încă  mai  greu  mi-a  fost  să-mi  urc  iar  geamantanul  în  tren. 

Un  Elveţian,  om  tinăr  şi  plin  de  vigoare,  a  pus  el  însuş  mâna,  a 
luat  dela  mine  povara,  a  ridicat-o  Ia  locul  ei  şi  apoi  ,m’a  salutat,  par’car  fi 
voit  să-mi  mulţumească,  pentru  că  i-am  dat  voie  s’o  facă  aceasta.  Mul- 
ţumindu-i,  mi-am  exprimat  mirarea,  că  nici  nu  sunt  hamali. 

«Sunt  domnule,  mi-a  răspuns  el.  Cum  să  nu  fie!?  Ari  însă  trebue 
să  chemi  pe  vre-unul  dintre  dânşii.  Nechemat  nu  vine  nici  unul». 

Peste  puţin,  ia  Sargans,  a  trebuit  să  schimb  trenul.  Am  chemat  acum 
un  hamal,  care  mi-a  şi  luat  geamantanul  şi  l-a  trecut  întrunui  din  va¬ 
goanele  trenului  ce  aştepta. 

Am  băgat  mâna  în  buzunar,  am  scos  cinzeci  de  centime  şi  i-am  dat. 

Hamalul  a  băgat  şi  el  mâna  în  buzunar  şi  mi-a  dat  un  rest  de  20 
centime.  30  de  centime  îi  era  taxa  şi  nici  mai  mult,  nici  mai  puţin  nu  lua. 

26 

Am  trăit  în  societate  «bună»  şi  mai  presus  de  toate,  Român,  i-am 
făcut  semn,  că-i  las  acei  20  bani.  Cum  aş  îi  şi  putut  să  fac  altfel,  când 
în  ţara  mea  ştiam  —  nu  hamali,  ci  aţâţi  funcţionari  bine  plătiţi,  cari  nu 
numai  primesc,  dar  pretind  chiar  «bacşiş»  şi-ţi  fac  o  mulţime  de  mizerii, 
dacă  nu  eşti  destui  de  «deştept»,  ca  să-i  înţelegi. 

«Vă  mulţămesc  pentru  săracii  mei»  —  mi-a  răspuns  hamalul. 

Nu  puteam  să-mi  dau  seamă  despre  înţelesul  acestor  vorbe  şi  nu 
am  avut  timp  să-i  cer  lămuriri.  Am  plecat  dar  mai  departe,  cuprins  de 
simţământul,  că  am  avut  a  face  cu  un  fel  de  maniac. 

In  scurtul  timp,  pe  care  l-am  petrecut  în  Elveţia,  m’am  încredinţat 
Insă,  că  aşa  sunt  cei  mai  mulţi  dintre  hamalii  din  ţara  aceea. 


Locuiam  în  faţa  gării  şi,  la  plecare,  mai  aveam  şi  o  geantă.  Am 
chemat  un  hamal,  ca  să-mi  dti&ă  geamantanul.  El  a  luat  în  o  mână  gea¬ 


mantanul,  iar  în  alta  pardesiul,  umbrela  şi  o  cuvertură,  care  erau  legate 
în  o  curea,  le-a  dus  la  gară  apoi  s’a  întors  înapoi,  ca  să-mi  ducă  şi  geanta. 


M’a  întâlnit  însă  în  drum,  căci,  grăbind,  îmi  luasem  eu  însu-mi  geanta  şi 


coborâsem  scările  cu  ea. 


«Ai  făcut  rău,  domnule,  îmi  zise  el.  Asta  e  treaba  mea  dacă  m’ai 
chemat,  şi  taxa  e  aceiaş  şi  pentru  toate  trei  bucăţile». 

O  doamnă  tineră  pleca  din  oraş  cu  doi  copii  şi  având  mult  bagaj, 
a  luat  două  trăsuri,  una  pentru  sine  şi  pentru  copii,  iar  alta  pentru  bagaj. 

Hamalul  chemat  să  descarce  bagajul,  un  om  mai  bătrân  se  uită  lung 
la  ea  şi  dete  cu  un  fel  de  mirare  la  ea. 

«Asta  nu  se  face,  doamnă,  îi  zise  el  întrun  fel  de  ton  părintesc; 
bagajul  acesta  puteam  să  I  aduc  eu  cu  căruciorul  şi  te  costa  mai  puţin. 
D-ta  ai  copii,  şi  soţul  d-tale  munceşte,  iar  dacă  eşti  văduvă,  cu  atât  mai  rău». 

Doamna  aceea,  o  Româncă,  nu  era  văduvă,  dar  nu-i  era  nici  soţul 
om,  care  munceşte. 

Cam  aşa  sunt  însă  în  Elveţia  oameni,  cari  trăiesc,  cum  se  zice,  dela 
mână  la  gură. 

Câteva  zile  după  sosirea  mea,  am  făcut  cunoştinţă  cu  Părintele  Chan- 
cenotte  unul  dintre  preoţii  izgoniţi  din  Franda,  acum  paroh  într’un  sătuleţ 
din  cantonul  Geneva,  de  unde  vine  două  zile  pe  săptămână  Ia  Fribourg, 
ca  să  ţie  predici,  la  cari  lumea  se  îmbulzeşte. 

Am  profitat  de  ocaziune,  ca  să  mă  dumiresc  asupra  vorbelor  rostite 
de  hamalul  din  Sargans. 

Părintele  Chanceriotte,  un  om  înalt  şi  frumos,  vioiu,  instruit  şi  cu 
deosebire  luminos  în  expunerea  stărilor  sufleteşti,  o  «grădină  de  frumu¬ 
seţe»  cum  s'ar  zice  de  noi,  se  uita  la  mine  zimbind  cu  mulţumire. 


«Apoi  da!  —  grăi  dânsul.  Nu  se  poate  nimic  mai  desluşit.  El  nu  a 
primit  şi  nici  că  avea  să  primească  cele  20  centime  pentru  sine,  ci  pentru 
săracii  săi.  E  lucru  de  sine  înţeles  că  ceice  pot  munci  au  să  muncească 
şi  pentru  ceice  nu  sunt  în  stare  să-şi  agonisească  pâtiea  de  toate  zilele, 
pe  care  noi  o  cerem  în  fiecare  zi,  nu  fiecare  pentru  sine,  ci  orişicare 

pentru  toţi.  Ar  fi  absurd  să  zicem  «Tatăl  nostru»  dacă  s*ar  gândi  fiecare 
numai  la  sine  şi  celce  poate  să  agonisească  n’ar  face  voia  «Tatălui»  fă- 
cându-i  parte  şi  celui  ce  nu  poate  munci:  celce  ia  are  să  şi  dea  şi  prin 
el  dă  «Tatăl»  celor  neputincioşi.  Noi  duhovnicii  avem  dar  fiecare  lista 
sa  de  săraci  luaţi  sub  purtarea  sa  de  grijă,  pe  cari  îi  împărţim  între  cre¬ 
dincioşii  ce  vin  la  noi  să  le  dăm  mângâiere  sufletească.  Odată,  de  douăori 
pe  lună  îi  vizităm,  ca  să  ne  încredinţăm,  dacă  sunt  ori  nu  bine  îngrijiţi 
şi  dacă  vedem,  că  au  cuvinte  de  a  se  plânge  îi  luăm  dela  unul  şi-i  trecem 
la  altul.  Lucrul  acesta  e  chiar  în  firea  legii  creştineşti  şi  nu  mă  îndoiesc 
că  se  face  şi  la  D-voastră. 

Aducându-mi  aminte  de  popii  noştri,  cari  cerşesc  şi  ei,  dar  nu  pentru 
săraci,  ci  fiecare  pentru  sine,  nu  i-am  dat  nici  un  răspuns.  «Dar,  i-am 
zis,  sarcina  pe  care  o  luaţi  asupra  D-voastră,  e  foarte  grea». 

«Vi  se  pare,  —  a  întimpinat  preotul,  alungat  din  patria  lui. 


Lasă  că  iravem  altă  treabă,  dar  fiecare  dintre  noi  lucrează  îritr’un 
cerc  restrâns  şi  cunoaşte  atât  pe  cei  ce  au  nevoie  de  ajutor,  cât  şi  pe 
cei  ce  pot  să  le  dea  ajutorul.  Eu  ştiu  bine,  cât  are  şi  cât  poate  să  ago¬ 
nisească  fiecare  din  poporenii  mei,  decât  are  nevoie,  ca  să-şi  asigure  un 
trai  tignit,  şi  cer  numai  din  prisoasele  lui.  Avem  fără  îndoială  şi  greutăţi, 
căci  trebue  să  privighem,  ca  fiecare  să-şi  întrebuinţeze  bine  timpul  şi 
puterile  şi  să-şi  chivernisească  fără  de  risipă  avutul  şi  să  ne  luptăm  contra 
celor  ce  exploatează  în  mod  neomenesc  munca  ori  fac  abuz  de  capitalul 
lor;  dar  aceste  greutăţi  sunt  înlăturate  şi  ele  cu  oarecare  osteneală,  căci 
pentru  ceeace  luăm  dăm  în  schimb  mulţumirea,  pe  care  o  simte  ori  şi 
care  om  când  săvârşeşte  o  faptă  bună.  Nu  poţi  să-ţi  închipueşti,  —  urmă 
el  zimbind  iar  cu  mulţumire,  —  cât  de  mult  ţin  oamenii  noştri  să  aibă 
mulţumirea  aceasta  şi  cât  de  mulţi  sunt  cei  ce  dau  chiar  şi  preste  pute¬ 
rile  lor  şi-şi  trag  dela  gură,  ca  să  poată  avea  mulţumirea  de  a  fi  uşurat 
vieaţa  altora.  Vei  fi  ştiind,  poate,  că  acela,  care  în  congresul  ţinut  Ia  Zurich 
anul  1897,  în  chestiunea  ocrotirii  muncitorilor  a  obţinut  hotărârea  privitoare 
la  repausul  dumineca!,  a  fost  Abbe  Beck,  profesor  la  universitatea  din 
Fribourg,  şi  aici  oamenii  ţin  foarte  mult  la  repausul  dumineca!.  Tot  atât 
de  mult  ţin  şi  la  ziua  de  opt  oare,  şi  dacă  o  mare  ruşine  e  să  lucrezi 
duminecile,  tot  ruşine  e  să  începi  munca  înainte  de  8  oare,  sau  să  nu 
încetezi  cu  ea  la  6  seara.  Sunt  cu  toate  aceste  mulţi,  cari  fac  ore  suple- 
mentare,  nu  însă  pentru  sine,  ci  pentru  alţii,  ceeace  nu  e  ruşine.  Eu,  urmă 
iar,  am  înfiinţat  în  parohia  mea  o  fabrică  pentru  ca  tinerimea  adultă  să 
nu  fie  nevoită  a  se  risipi  spre  a-şi  căuta  de  lucru,  căci,  risipindu-se,  ea 
foarte  uşor  se  strică.  Scopul  meu  nu  e  dar  câştigul,  ci  ca  să  ţin  tinerimea 
la  casele  părinteşti  şi  sub  privigherea  mea.  Ţin  dar  să  nu  se  lucreze  preste 
8  ore.  Mai  ales  Sâmbetele  însă  şi  în  ajun  de  sărbători  se  fac  şi  aici  ca 
aiurea  ore  suplimentare,  pentru  ca  săracii  să  poată  avea  şi  ei  o  zi  bună, 
să  se  îmbrace  mai  bine,  să  iasă  la  vre-o  excursiune  ori  să  ia  parte  la 
vre-o  serbare». 

Mi-a  mai  spus  multe  Părintele  Chancenotte,  omul  înzestrat  în  mare 
măsură  cu  darul,  deci  şi  cu  slăbiciunea  de  a  vorbi,  şi  era  pentru  mine  o 
mare  mulţumire  să-l  ascult,  dar  stăteam  la  îndoială,  dacă  nu  cumva  sunt 
exagerate  cele  ce-mi  spune,  Mi-am  dat  deci  silinţa  de  a  mă  încredinţa  din 
propria  mea  intuiţiune  despre  adevăr,  şi  sunt  multe  lucrurile,  cari  m’au 
mişcat  adânc. 

E  şi  aici  mizerie  şi  răutate  omenească,  dar  e  mizeria  acoperită  cu  un 
văl  des,  iar  răutatea  stă  ascunsă. 

Aveam  să  plec  spre  Ziirich  cu  o  domnişoară,  fată  de  vre-o  18  ani. 

«Te  rog,  —  îmi  zise  ea  stăruitor,  ca  pănă  la  Berna  să  iei  bilete  de 
clasa  III». 

«De  ce?  —  o  întrebai. 


«Uite,  —  răspunse  dânsa,  - —  o  să  vie  ia  gară  câteva  dintre  amicele 
mele,  şi  mi-ar  fi  greu  să  mă  vadă  urcându-mă  în  clasa  II.  Şi-ar  face  o  rea 


părere  despre  mine». 

«Ei  bine,  i-arn  întâmpinat,  să  luăm  clasa 


IU  chiar  pănă  ia  Ziirich». 


«Da,  —  strigă  ea  voioasă,  —  şi  din  economia,  pe  care  o  facem,  să-i 
dăm  spălătoresei  vre-o  6  franci.  Are,  biata  de  ea,  trei  copii,  iar  soţul  ei  e 
un  beţiv»: 


Aşa  se  văd  lucrurile  în  Elveţia,  şi  Elveţianul  tot  aşa  le  vede  şi  după 
ce  pleacă  în  vre-o  altă  ţară. 

Şedeam  în  timpul  uneia  din  călduroasele  zile  dcla  începutul  lunei 
August  cu  soţia  şi  cu  copiii  la  recoare  şi-mi  luam,  după  masă,  cafeaua, 
când  cineva  a  bătut  la  uşă. 

A  intrat  o  damă  ca  de  cincizeci  de  ani,  neobişnuit  de  scurtă  şi  foarte 


grasă,  care  a  făcut  un  compliment  reverenţios  şi  a  rostit  franţuzeşte  urmă¬ 
torul  discurs,  precum  se  vede,  pregătit  de  mai  ’nainte : 


«Mă  scuzaţi,  stimabilă  Doamnă,  că  vă  deranjez  Ia  timp  atât  de  ne¬ 
potrivit,  dar  am  venit  pe  jos  dela  Bucureşti,  am  luat-o  pe  la  cimitirul 
Belu,  am  greşit  drumul,  am  trecut  cu  mare  încungiur  pe  la  Jilava  şi  am 

întârziat.  Sunt  guvernantă  la  o  familie  din  Bucureşti,  unde  avem  o  bucă¬ 

tăreasă,  o  biată  de  văduvă  cu  trei  copii,  al  căreia  soţ  a  fost  neguţător, 
dar  a  scăpătat.  Mi  s’a  spus,  că  în  şcoala  D*  voastră  se  primesc  fete  sărace, 
şi  fiindcă  acea  văduvă  nu  ştie  să-şi  facă  treburile,  am  venit  să  vă  cer 

informaţiuni,  dacă  nu  ar  putea  să  fie  primită  şi  una  din  fetele  ei,  copilă 

foarte  gentilă,  Doamnă,  şi  deşteaptă,  vă  încredinţez,  Doamnă,  deşteaptă, 
buna,  cuminte,  căci  altfel  nu  m’aş  interesa  de  ea  şi  iraş  fi  făcut  pe  căldura 
aceasta  un  drum  atât  de  lung.  Ar  fi  o  mare  binefacere  şi  un  câştig  pentru 
Institutul  D-voastră,  stărui  dânsa  scoţând  actele  copilei,  ca  să  ie  prezinte»* 


«Doamnă,  —  i-am  răspuns  după  ce  am  examinat  actele,  —  e  preste 
putinţă.  Copi’a  are,  ee-i  drept,  media  mare,  dar  e  de  abia  de  unsprezece 
ani,  iar  în  şcoala  noastră  se  primesc  numai  fete  trecute  de  12  ani.  Va 
putea  însă  să  se  prezinte  anul  viitor  şi  chiar  şi  anul  ce  va  urma,  când 
va  fi  de  13  ani  şi  va  avea  încă  mai  mari  şanse». 

Pentru  mai  deplină  dumerire,  i-am  dat  şi  o  foaie  din  publicaţi  unea 
făcută  pentru  concurs. 

«Sunteţi  foarte  binevoitor.  Domnule,  —  răspunse  ea  înveselită. — Vă 
mulţumesc!  Ştiu  că  nu  am  făcut  drumul  de  geaba.  Biata  de  văduvă  se 
va  mângâia  cu  speranţa,  că  îi  va  fi  primită  fata  în  Institut.  Vă  mulţumesc, 
Doamnă!  vă  mulţumesc,  Domnule,  şi  scuzaţi,  că  v’am  derangiat,  dar  am 
făcut-o  din  iubire  creştinească». 

După  aceea  s’a  dus  în  parc,  şi -a  căutat  la  izvor  un  loc  mai  răcoros, 
şi-a  desfăcut  bocceluţa,  în  care  avea  două  corn  uri  şi  o  bucată  de  caşcaval 
şi  şi-a  astâmpărat  foamea  şi  setea. 

Aici  Ia  noi  oamenii,  cari  fac  asemenea  lucruri,  sunt  luaţi  ca  fiind 
«cam  întro  ureche»:  acolo  nu. 


Trăsesem  Ia  un  otel,  unde  pentru  şase  lei  pe  zi  aveam  întreaga 
întreţinere,  şi  eram  foarte  mulţumit,  deşi  abia  pe  ici  pe  colo  puteam  să 
iau  câte  ceva  din  cele.  cinci  şase  feluri  de  bucate  ce  mi  se  serviau  Ia 


masa  comuna. 

«Domnule,  —  îmi  zise  a  treia  zi  Soeur  Mărie  Germaine,  touriera,  în 
a  căreia  purtare  de  grije  fusesem  dat,  —  am  fost  pe  la  otel.  Aflu,  că 
eşti  foarte  bine  acolo;  mi  se  plânge  însă  stăpâna  casei,  că  nu-ţi  plac 
bucatele  elveţiene». 

«Bucatele îmi  plac,  •—  am  încredinţat-o  eu, —  daria  vârsta  mea  oamenii, 
cari  ţin  să-şi  păstreze  sănătatea  şi  limpezimea  minţii,  mănâncă  puţin  şi 
nu  ceeace  !e  place,  ci  ceeace  le  prieşte,  şi  eu  ţin  să  păstrez  o  anumită 
dietă». 


«Acesta  e  lucru  foarte  supărător,  —  întâmpină  ea  strâmtorată,  —  căci 
într’un  otel  nu  se  poate  să  ţi-se  gătească  pe  plac.  Otelul  acela  e  însă  şi 
prea  scump  pentru  d-ta,  care  ai  să  stai  aici  câteva  săptămâni.  Ai,  te  rog, 
bunătatea  de  a  mă  lăsa  să-ţi  caut  eu,  un  pension,  unde  ţi-se  vor  servi 
bucatele  ce-ţi  priiesc  şi  vei  fi  şi  mai  liniştit  decât  la  otel». 

Am  avut  bunătatea  aceasta,  şi  pe  înserate  am  fost  mutat  la  un  pension 
unde  pentru  patru  lei  pe  zi  aveam  un  iatac  curat  cu  vederea  spre  Alpii 
acoperiţi  de  zăpadă,  lumină  electrică,  serviciu,  întreţinerea  după  prescrierea 
făcută  de  Soeur  Mărie  Germaine,  ba.  Când  serile  era  rece,  şi  butelia  cu 
apă  caldă  în  culcuş. 

Mai  biainte  de  a  mă  fi  mutat,  Soeur  Mărie  Germaine  mi-a  dat  infor- 
maţiunile  cuvenite  îi  despre  persoanele,  cu  cari  aveam  să  iau  masa.  Erau 
câţiva  studenţi  italieni,  câţiva  polonezi,  un  bulgar,  un  brasilian,  doi  ruşi, 
dintre  care  unul  cu  soţia,  o  franceză  cu  fica  ei,  o  Englezoaică  cu  băiatul 
şi  un  inginer  din  cantonul  Chur. 

«D-ta,  —  îmi  zise  ea,  — -  ai  să  stai  la  masă  cu  Doamna  franceză  şi 
cu  inginerul,  care  e  om  cum  se  cade,  are  trei  copii  şi  îşi  aşteaptă  familia. 
Am  vorbit  cu  el  şi  se  bucură  că  va  putea  să  ia  masa  în  societatea  d-tale». 

Am  citit  şi  vor  mai  fi  citit  şi  alţii  în  cdiţiunea  de  dimineaţă  a  unui 
ziar  din  Bucureşti  următoarea  dare  de  seamă: 

«In  curtea  acestui  han  locuim  de-a  valma  gospodari  cum  se  cade 
alăturea  cu  amantele  a  o  mulţime  de  indivizi,  cu  cântăreţe  ordinare  de 
pe  Ia  berăriile  şi  tavernele  infecte,  cum  şi  de  naţionalităţi  deosebite  cu 
fel  de  fe!  de  obiceiuri  şi  moravuri. 

Scandalul,  de  care  e  vorba,  a  luat  naştere  din  cauza  purtării  unui 
individ  cu  oarecare  femee  cu  moravuri  uşoare  în  curtea  caselor  anumite. 
Individul  în  chestie,  pretându-se  ia  scene  scârboase  cu  amanta  sa  în  faţa 
unei  gospodine  cinstite,  soţia  unui  funcţionar  integru  dela  C.  F.  R.,  care 
are  nenorocirea  să  locuiască  sub  acelaş  acoperemânt  cu  cei  doi. 

Femeea  plângându-se  soţului  ei,  s?a  născut  un  adevărat  scandal,  şi 
un  agent  de  poliţie,  amant  al  uneia  dintre  cântăreţe,  interveni  cu  autori¬ 
tatea  sa  ameninţând  cu  expulzarea  pe  funcţionarul  român». 


Cam  aşa  e  prin  hanurile  de  pe  la  oraşe  şi  agentul  de  poliţie,  care 
a  intervenit  «cu  autoritatea  sa»,  avea  toată  dreptatea:  omul  cum  se  cade 
n'are  ce  să  caute  întrio  societate,  a  căreia  armonie  o  strică. 

Acolo  la  Fribourg  e  altfel:  îşi  caută  fiecare  de  treburile  sale,  trăeşte 
fiecare  cum  vrea  şi  umblă  fiecare  în  drumul  ce-şi  alege,  şi  niciodată  şi 
nicăiri  oamenii  nu  se  împedecă  unul  de  altul. 

Fribourgul  e  oraş  de  şcoli  şi  de  ateliere,  şi  dimineţile  pe  Ia  opt,  la 
prânz  şi  seara  pe  la  şase  uliţile  sunt  pline  de  lume  grăbită,  care  n’are 
vreme  să  se  uite  ’n  dreapta  ori  în  stânga  şi  să-şi  dea  seamă  despre 
ceeace  fac  alţii.  In  timpul  restului  #din  ziua  de  muncă  abia  pe  colo  se 
iveşte  pe  stradă  câte  un  om,  grăbit  şi  acela,  încât  nai  cu  cine  să  stai  de 
vorbă,  ca  să  te  dumireşti.  «Da,  Domnule»  ori  «nu,  Domnule!»  cu  atât 
te  alegi,  dacă  faci  vre-o  întrebare. 


Duminecile  oamenii  sunt  şi  mai  zoriţi.  Unii  se  îndesuie  prin  nu¬ 
meroasele  biserici,  alţii  ies  cu  cărucioarele  pline  de  copii  la  plimbare  pe 
nesfârşitele  alee  de  prin  împrejurimile  oraşului,  iar  alţii  ţin  întruniri,  fac 
excursiuni  ori  pun  la  cale  serbări,  căci  în  ziua  aceasta  caută  cu  toţii  re¬ 
paus  nu  trupesc,  ci  sufletesc.  E  a  Domnului  ziua  şi  voia  lui  se  împlineşte, 
dacă  omul  se  bucură  de  vieaţă.  Pe  înserate  e  o  veselie  sburdalnică:  stu¬ 
denţi,  muncitori,  ori  societăţi  cântă  mai  ici,  mai  colo  în  cor;  excursioniştii 
se  'ntorc  cu  muzica  ’n  frunte;  oameni  chefuiţi  dau  chiote;  se  înalţă  în 
toate  părţile  rachete  ori  se  aprind  focuri  bengale. 

Cu  cine  să  te  mai  opreşti  în  drum!?  Ai  să  te  dumireşti  din  propria 
ta  intuiţiune. 

Am  umblat  dar  prin  oraş  şi  prin  împrejurimi,  am  fost  pe  la  Berna, 
pe  la  Ziirich,  şi  pe  la  Geneva,  am  cutreerat  văile  şi  am  străbătut  prin 


păduri,  am  intrat  prin  grajduri  şi  pretutindeni  m’au  pus  în  uimire  trei 
lucruri:  solidaritatea,  buna  rânduială  şi  mai  ales  curăţenia  şi  anume  aceasta 
mai  mult  la  ţară  decât  prin  oraşe  şi  nu  pentru  că  se  face,  ci  pentru  că 
se  păstrează.  Pe  o  singură  moşie  din  România  sunt  maî  multe  bălării 
decât  în  întreaga  Elveţie,  şi  într’o  singură  curte  de  conac  boieresc  e  mai 
mult  gunoi  decât  în  toate  coteţele  din  Elveţia. 

Oamenii,  cari  trăiesc  şi  sunt  şi  crescuţi  în  curăţenia  aceasta  îşi  ţin 
curate  şi  sufletele,  şi  buna  rânduială,  pe  care  o  găsesc  în  lucrurile  ce-i 
înconjoară,  o  păstrează  şi  în  faptele  lor* 

In  partea  de  jos  a  oraşului  Fribourg,  pe  ţărmurul  Sarinei,  e  îndesu- 
ială,  multă  sărăcie  şi  mai  ales  mare  spuză  de  copii,  dar  tot  e  mai  curat 
decât  la  Bucureşti,  pe’nserate,  în  strada  Academiei  ori  în  strada  Câmpi- 
neatiu,  căci  în  Elveţia  nici  copiii  n’aruncă  nimic  şi  nu  fac  gunoiu. 

Călătoriam  cu  clasa  III  spre  lacul  Leman.  Un  ţăran  şi-a  cumpărat  la 
o  staţiune  o  portocală,  ca  să-şi  stâmpere  setea.  El  a  scos  din  buzunar 
o  bucată  de  gazetă,  a  strâns  în  ea  cojile  şi  sâmburii  şi  n’a  aruncat  hârtia 
pe  fereastra  deschisă,  ci  a  păstrat-o  Ia  dânsul,  căci  nu  face  el  gunoiu  nici 
pe  terasamentul  căii  ferate. 

Omul  acesta,  care  a  crescut  în  biserică  şi-şi  petrece  cea  mai  însem¬ 
nată  parte  a  vieţii  lui  în  biserică,  a  ajuns  încetul  cu  încetul  să  ia  întreaga 
lume  a  lui  Dumnezeu  drept  o  mare  biserică,  şi  în  biserică  păstrăm  cu 
toţii  curăţenia  şi  bunacuviinţă. 

Mai  e  apoi  un  alt  lucru  mare.  In  biserică  stăm  alăturea,  ca  oameni 
de-opotrivă,  mari  şi  mici,  bogaţi  şi  săraci,  stăpâni  şi  slugi,  fericiţi  şi  ne¬ 
norociţi,  şi,  deprinşi  aşa  în  biserică,  aşa  rămânem  pretutindeni.  Am  găsit 
la  Berna,  la  Zurich  şi  mai  ales  la  Geneva  oteluri  pompoase,  restaurante, 
cafenele  şi  berării  luxoase,  acestea  însă  pentru  străinii  ce  vin  să-şi  pe¬ 
treacă  vieaţa  în  Elveţia:  în  Fribourg  şi  prin  alte  oraşe  mai  mici  nu  se 
găseşte  un  singur  restaurant,  o  singură  berărie  ori  o  singură  cafenea,  în 
care  poţi  să  stai  fără  ca  să  ai,  ca  la  biserică,  alăturea  cu  tine  ici  un  ţăran, 
iar  colo  un  muncitor  cu  palma  groasă.  Trebue  să  păstreze  această  cură¬ 
ţenie  şi  bunacuviinţă  când  se  află  pretutindeni  în  bună  societate. 

Inţelegând-o  aceasta,  am  înţeles  şi  simţământul  de  dignitate  al  Elve¬ 
ţianului  şi-am  dat  seamă,  cât  de  uşor  e  să  ţii  buna  rânduială  întrio  socie¬ 
tate  alcătuită  de  oameni,  cari,  având  simţământ  de  dignitate,  îşi  pun  în¬ 
şişi  frâu,  căci  li-e  ruşine  să  facă  ceeace  nu  se  cade.  Tot  mai  erau  însă 
multe,  pe  cari  nu  puteam  să  le  înţeleg,  şi  de  aceea  mă  bucuram  de  so¬ 
cietatea  inginerului,  cu  care  puteam  să  stau  de  vorbă  şi  în  timpul  mesii, 
şi  la  cafea. 

El  nu  prea  era  însă  pornit  la  vorbă.  Luasem  întreprindere  o  lucrare 
de  edilitate,  îşi  aştepta  familia  şi  îşi  expediase  mobila  şi  uneltele  cu  mică 
iuţeală,  iară  timpul  trecea  fără  folos.  Lucra  deocamdată  cu  două  ajutoare 
la  nişte  planuri.  Dar  dacă  planurile  vor  fi  gata  mai  înainte  de  a-i  fi  sosit 
uneltele?  El  îşi  făcea  mereu  socoteala,  cât  ar  fi  plătit,  dacă  ar  fi  făcut  ex- 
pediţiunea  cu  mare  iuţeală,  cât  câştigă,  dacă  lucrurile  îi  sosesc  la  timp, 
şi  cât  pierde,  dacă  ele  îi  sosesc  cu  o  zi,  două  ori  trei  prea  târziu,  şi 
mereu  se  plângea  de  neglijenţa  administraţi  unii,  care  după  părerea  lui 
nu  avea  alt  rost  decât  să  poarte  grijă,  ca  el  să  nu  piardă  ci  să  câştige. 

Viuă  i-a  fost  dar  bucuria  şi  sinceră  mulţămirea  patriotică  ziua  a 
patra,  când  a  primit  avizul. 

Şedeam  la  fereastră  pe  Ia  cinci  după  amează-zi,  când  a  venit  cu  două 
camioane,  ca  să-şi  încarce  lucrurile  şi  să  le  transpoarte  Ia  locuinţa  ce-’şi 
închinase.  Erau,  pe  lângă  mobilă,  lăzi,  coşuri  şi  boccele,  fel  de  fel  de 
mărunţiş,  şi  oamenii  dădeau  zor  să  deşerteze  vagonul  şi  să  le  ducă  toate 
Ia  camioane  pentruca  apoi  să  le  încarce.  Deodată  însă  ceasornicul  dela 
biserica  reformată,  care  se  afla  în  apropiere,  sună  ora  şase  şi  argaţii  dela 
camioane  deshămară  caii  şi  plecară  cu  ei  Ia  grajd,  lăsând  avutul  ingine¬ 
rului  parte  încărcat,  parte  aşezat  pe  jos  prin  apropierea  camioanelor. 

«Poftim  plăcerile  zilei  de  opt  ceasuri!»  —  îmi  zisei  închipuindu-mi 
supărarea  ce-I  va  fi  cuprins  pe  inginer. 

Peste  vreo  jumătate  de  ceas  însă  el  a  venit  la  masă  foarte  voios 
că  putuse  să  deşerteze  Ia  timp  vagonul, 

«Şi  tot  mai  ţii  la  ziua  de  opt  ceasuri?»  —  îi  zisei  eu. 

«Fără  îndoială  că  ţin,  —  îmi  răspunse  el  fără  ca  să-şi  dea  seamă, 
de  ce  îi  pun  întrebarea.  Omul,  care  munceşte  numai  opt  ceasuri,  lucrează 
cu  toată  inima  şi  cu  voie  bună,  are  spor,  şi  nu  iese  din  mâna  lui  decât 
marfă  solidă.  Cu  noi  nu  poate  să  susţină  concurenţa  ceice  lucrează  zece 
ori  douăsprezece  ceasuri.  Apoi,  —  adăugând  el  apăsat,  —  lucrând  zece 
ceasuri,  aş  intrebuinţa  pentru  aceiaş  muncă  mai  puţini  oameni:  ce  fac 
ceilalţi,  care  acum  găsesc  şi  ei  de  lucru?» 

La  argumentul  acesta  nu  mă  gândisem,  şi  abia  mai  târziu  mi-am 
dat  seamă  despre  puterea  lui. 

«Toate  bune,  —  i-am  răspuns  deci,  —  dar  bagajul  d-tale  a  rămas  în 
mijlocul  drumului». 

«Ei  şi!?  întimpină  el.  Timpul  e  frumos  şi  n’am  nevoie  să  mai  plă¬ 
tesc  şi  chiria  unei  muşamale,  ca  să-l  acoper. 

«Dar  dacă  dispar  până  mâne  dimineaţă  câteva  bucăţi  din  el?»  —  în- 
tîmpinaiu  eu. 

El  se  uită  nedumerit  la  mine. 


«Cum  să  dispară!?  —  grăi  dânsuL  —  Nu  cumva  crezi  co  să  le  fure 
cineva  ?  —  A,  domnule,  asta  nu  se  poate !  —  Aş  înţelege  să-mi  spargă 
cineva  lada  de  fer,  să-mi  fure  cineva  ceasornicul  din  buzunar  ori  dentura 
din  gură,  dar  un  lucru  lăsat  în  mijlocul  drumului  nu  se  poate  fura.  Ai 
înţeles,  d-le,  nu  se  poate.  Asta  ar  fi  o  stricăciune  de  multe  milioane,  mi¬ 
lioanele,  pe  cari  ar  trebui  să  le  cheltuim  noi  toţi,  ca  să  ne  punem  îm¬ 


prejmuiri  şi  încuietori  şi  să  ne  ţinem  câni  de  pază  ca  ’n  timpurile  de  bar¬ 
barie.  —  Nu(.d-le,  noi  ir  avem  împrejmuiri  pentru  oameni  ci  pentru  ani¬ 
male  şi  ţara  aceasta  e  plină  toată  de  lucruri  lăsate  în  mijlocul  drumului». 

Ştiam,  că  aşa  este,  dar  abia  acum  înţelegeam  şi  de  ce  anume  e  aşa. 

«Atunci,  —  îi  ziseiu,  —  în  adevăr  nu  mai  înţeleg,  care  e  rostul  ad¬ 
ministraţi  un  ii  la  D-voastră». 


«Care  e  rostul  administraţiunii?  —  grăi  dânsul  tăindu-şi  bucata  de 
carne.  —  E  curios  lucru!  —  Întrebi:  care  e  rostul  ei?  —  Ia  să-mi  spui> 
—  urmă  el  după  o  pauză,  —  România  d-tale  e  ori  nu  ţară  mănoasă?» 

«Foarte  mănoasă»,  —  îi  răspunseiu. 

«Ca  Elveţia?» 

«Mult  mai  mănoasă». 

«Şi  braţele  muncitoare  sunt  acolo  mai  scumpe  decât  aci?» 
«Neasemănat  mai  ieftine». 

«Bun,  —  zise  el.  —  D-ta  plăteşti  aci  patru  lei  pe  zi:  cât  ai  trebui 
să  plăteşti  acolo,  ca  să  ai  locuinţă  şi  întreţinere  la  fel?» 

L-am  înţeles  pe  mişelul  de  Elveţian. 

«Dac’ar  fi  cu  putinţă,  —  i-arn  răspuns  zâmbind,  cam  vre-o  zece- 
patrusprezece  Iei». 

«Atunci,  —  grăi  dânsul  tot  zâmbind,  nu  mai  întrebă,  ci  zi  «merci!» 
—  de  o  mie  de  ori  « merch . 


In  adevăr  nunumai  multă,  ci  totodată  şi  foarte  înţeleaptă  purtare  de 
grije  se  cere,  ca  să  scurtezi  şi  să  netezeşti  drumurile,  să  înlăturezi  abu¬ 
zurile  şi  conflictele  şi  să  le  faci  oamenilor  vieaţă  atât  de  uşoară  şi  de 
plăcută  ca  ’n  Elveţia.  Zadarnica  ar  fi  însă  şi  purtarea  de  grije,  şi  înţelep¬ 
ciunea,  dacă  irar  fi  la  mijloc  şi  bunăvoinţă,  cu  care  acolo  se  fac  toate,  şi 
trebuia  să  fiu  cuprins  şi  eu  de  simţământul,  pe  care  împăratul  Wiihelm 
II,  l-a  exprimat  cu  atâta  claritate  în  discursul  său  rostit  Ia  Miinster.  Vieaţă 
tignită  şi  binecuvântată  e  cu  putinţă  numai  între  oameni,  cari  se  iubesc 
între  dânşii,  'Şi  laudă  şi  mărire  li  se-cuvine  numai  celorce  ne  îndrumează 
spre  iubire. 

Măsura  dreaptă  a  religiozităţii,  îmi  zisese  părintele  Chancenotte  — 
sunt  numai  contingentele  de  oameni,  cari  se  spovedesc  şi  se  cuminecă». 

II  înţelegeam  acum  pe  deplin. 

Oamenii  toţi  sunt  porniţi  spre  rele,  şi,  stând  aşa  singur,  adeseori 
eram  cuprins  de  simţământul,  că  sunt  amăgit  şi  văd  numai  ceeace  e  bine 
din  celece  se  petrec  împrejurul  meu.  Mulţi  dintre  ceice  vor  fi  cetind 
scrisa  mea  sunt  cuprinşi  şi  ei  de  simţământul,  că  exagerez  şi  am  căutat 
din  adins  numai  ceeace  e  adimenitor  în  vieaţa  oamenilor  noştri  din  El¬ 
veţia.  Adevărul  e,  că  spun  numai  ceeace  e  comun  şi  se  petrece  pretu¬ 
tindeni  şi  totdeauna,  iar  micile  mizerii,  pe  care  le  ştirii  din  propria  noa¬ 
stră  vieaţă  ca  lucru  comun,  le  trec  cu  vederea,  fiindcă  acolo  se  perd. 
Am  văzut  la  Fribourg  medici  celebri  şi  profesori  universitari,  laici  şi 
oameni  tineri,  cari  luau  sfânta  cuminecătură  alăturea  cu  salahorii  şi  cu 
precupeţele.  Oameni  păcătoşi  sunt  şi  dânşii,  căci  n’ar  fi  cuprinşi  de  -că¬ 
inţă  şi  n?ar  avea  ce  să  ispăşească  dacă  irar  fi  păcătuit;  ei  însă  nu  stăruie 
în  păcătuire  şi  luptă  contra  păcătuirii  fiecare  în  cercul  său  de  activitate. 
Noi  păcătuim  fără  ca  să  ne  căim,  fără  ca  să  simţim  trebuinţa  ispăşirii,  ba 
săvârşim  fapta  rea  pretinzând  a  ne  fi  împlinit  datoria  ori  a  ne  fi  folosit 
de  dreptul  nostru  firesc  şi  propagăm  demoralizarea  fiecare  în  cercul  lui 
de  activitate.  Foarte  cu  anevoie  ne  ridicăm  dar  la  recunoaşterea  adevă¬ 
rului,  că  nu  prin  învăţătură,  nici  prin  întocmirile  economice,  nici  prin  or- 
ganizaţiunea  politică,  ci  prin  religiozitate  a  ajuns  Elveţia  la  starea  în  care 

se  află,  şi  că  numai  prin  religiozitate  poate  să  ajungă  şi  ori  şi  care  alt 
popor  Ia  asemenea  stare. 

Formula  dreptei  vieţuiri  este:  Păeătueşte,  căci  din  păcat  te-ai  ze- 
mislit  şi  spre  păcate  ţi-e  pornită  firea,  dar  păeătueşte  căindu-te  şi  ispă- 
şindu-ţi  prin  bună  făptuire  şi  prin  umilinţă  păcatul. 

Mai  putem  noi  Românii  să  fim  ridicaţi  de  biserica  noastră  din  starea 
în  care  am  căzut,  Ia  înălţimea  acestei  formule? 

Asta  e  pentru  noi  cea  mai  mare  din  toate  întrebările. 

Dacă  putem,  toate  celelalte  vin  ele  de  ele,  iar  dacă  nu  mai  putem, 
zadarnice  ne  sunt  toate  întocmirile  culturale,  economice  şi  politice,  căci 
vom  rămânea  tot  oameni  cari  se  mănâncă  între  dânşii  ca  cânii  flămânzi. 


H. 

Eu  nu  eram  Ia  Fribourg  om  necunoscut,  ba  n'aş  exagera,  poate, 
dacă  aş  zice,  că  eram  chiar  mai  bine  cunoscut  decât  la  Bucureşti,  unde 
trăiesc  de  vre-o  treizeci  şi  doi  de  ani  acum.  Acolo  unde  lumea  nu  se 
interesează  numai  de  cestiunile  politice  şi  de  cele  economice,  erau  mulţi 
oameni  foarte  cum  se  cade,  cari  ştiau,  că  eu  sunt  la  Români  aproape 
singurul  scriitor  laic,  cari  ş'a  dat  cu  toată  stăruinţa  silinţa  de  a  propaga 
simţământul  religios. 

Acela,  care  a  spus-o  aceasta  atât  în  lecţiunile  sale  dela  universitate, 
cât  şi  în  convorbiri  particulare,  e  un  om,  pe  care  nu  aveam  mulţumirea 
de  a-1  cunoaşte.  Monseniorul  Jaquet,  fost  Episcop  catolic  la  Iaşi,  azi  ar¬ 
hiepiscop  de  Salamîna,  un  admirator  al  poporului  român,  pe  care  a  ajuns, 
făcându-şi  vizitaţiunile  canonice  prin  Moldova,  să-l  cunoască  foarte  bine 
şi  să-l  iubească  mai  mult  chiar  decât  pe  fiii  săi  sufleteşti,  ceea  ce  a  şi  fost, 
pare-mi-se,  cauza  c’a  trebuit  să  părăsească  Moldova. 

Mai  aveam  şi  datorii  de  recunoştinţă  personală  faţă  cu  Monseniorul 
Jaquet,  care  a  fost  protectorul  cu  deosebire  binevoitor  al  celor  doi  copii, 
pe  care  i-am  avut  la  şcolile  din  Fribourg. 

Fac  aceste  împărtăşiri  ca  motivare  a  mărturisirii,  că  sunt  preocupat 
faţă  cu  Monseniorul  Jaquet,  căruia  aveam  să-i  mulţumesc  şi  pentru  bună¬ 
voinţa,  de  care  m’am  bucurat  în  timpul  petrecerii  mele  la  Fribourg. 

Am  vorbit  împreună,  se  înţelege  şi  despre  răscoalele  ţărăneşti,  precum 
şi  despre  mânia  oarbă,  cu  care  ele  au  fost  înăbuşite.  In  Elveţia,  lumea 
toată  osândia,  nu  însă  pe  răsculaţi;  Monseniorul  Jaquet,  om  cu  multă 
măsură,  a  ţinut  să  mă  încredinţeze,  că  nu  împărtăşeşte  vederile  generale, 
ci  le  ia  toate  drept  un  fel  de  calamitate  elementară. 

«Un  fel  de  urgie  a  iui  Dumnezeu»,  —  am  zis  eu. 

«Da,  dacă  voiţi»,  —  mi  s’a  răspuns  cu  un  zimbet  oarecum  ascuns. 

«Nici  că  se  putea  altfel  într’o  ţară,  în  care  toţi  îşi  dau  pari  că  din 
adins  silinţa  să  stârpească  ori-şi-ce  pornire  religioasă»,  —  am  întimplnat  eu. 

Distinsul  prelat  făcu  un  gest  de  îndoială. 

«Eu,  —  zise,  —  cunosc  bine  laşii  şi  am  călătorit  mult  prin  Moldova, 
dar  am  avut  totdeauna  simţământul,  că  Românii  sunt  oameni  religioşi,  ba 
chiar  propagatori  ai  religiozităţii,  şi  acolo,  unde  trăiesc  împreună  cu  Ro¬ 
mânii,  creştinii  de  alte  confesiuni  sunt  şi  ei  mai  eviavioşi.  In  România, 
Românii  par  lipsiţi  de  religiozitate,  fiindcă  nu  au  conducere  şi  disciplină 
religionară.  D-Voastră  nu  aveţi  preoţi,  nu  aveţi  seminare,  cari  ar  putea 
să  vă  dea  în  viitor  preoţi,  iar  Episcopatul  D-voastră,  deşi  compus  din 
oameni  cu  mari  calităţi,  nu  poate  în  poziţiunea  ce  i-s’a  creiat  să  facă 
nimic  pentru  ridicarea  bisericii.  Eu  am  o  particulară  veneraţiune  pentru 
actualul  mitropolit  Primat,  care  e  una  din  cele  mai  distinse  figuri  în  bise¬ 
rica  creştinească,  dar  ce  poate  să  facă!?  Episcopul  de  Lausanne,  care-şi 
are  reşedinţa  aici  la  Fribourg,  e  un  venerabil  bătrân  trecut  de  90  de  ani, 
şi  orb,  şi  surd,  dar  afacerile  diecezei  sunt  bine  conduse,  căci  deşi  e  slăbit 
omul,  e  tare  scaunul,  în  care  şade  Eu  cunosc  între  somităţile  politice 
ale  României,  ba  chiar  şi  între  actualii  ei  conducători  oameni  foarte  re¬ 
ligioşi  şi  nTatn  mirat  totdeauna,  că  dânşii  nu  profită  de  bunăvoinţa  regelui 
Carol,  care  e  creştin  adevărat  şi  ţine  să  ridice  biserica  ţării  sale». 

«Sunteţi,  Monseniore,  prea  binevoitor,  —  i-am  răspuns,  —  dar  cu¬ 
noaşteţi  pe  cei  puţini  şi  treceţi  cu  vederea  pe  cei  mulţi,  cari  nu-i  lasă 
să  facă  binele  pe  care-1  vor.  N’au  profitat,  pentrucă  nu  e  religiozitatea 
Românilor  atât  de  activă  cum  o  socotiţi.  Nu  e  la  Români  decât  o  incon¬ 
ştientă  trebuinţă  de  religiozitate,  dar  religiozitatea  vina,  care  hotăreşte 
faptele,  nu  există». 


îmi  dau  în  clipa  aceasta  seamă,  că  azi,  când  scriu  aceste  rânduri  e 


din  întâmplare  ziua  de  sf.  Alexandru,  atâtea  şi  atâtea,  chiar  a  treizecia 
aniversare  a  frumoasei  biruinţe  dela  Oriviţa.  Eram  atunci,  când  a  venit 
ştirea  dela  Plevna,  om  tânăr  şi  lucram  dinpreună  cu  Eminescu  în  redac- 
ţiunea  ziarului  «Timpul». 


Cuprinşi  amândoi  de  o  bucurie  fioroasă,  ne-am  adus  aminte  de 
Mircea  cel  bătrân,  de  Neagoe  Basarab,  de  Mihaiu  şi  de  Ştefan  cel  Mare 
şi  sfânt,  care  după  fiecare  bătălie  ridica  câte  o  mănăstire  ori  câte  o  bi¬ 
serică,  şi  am  publicat  un  articol  plin  de  avânt  «juvenil»,  în  care  stăruiam 
ca  întru  amintirea  marei  fapte  naţionale  să  se  zidească  o  mare  biserică 
monumentală  la  Bucureşti,  unde  avem  numai  bisericuţe.  Lumea  s’a  în¬ 
călzit  şi  chiar  ziua  următoare  s7a  constituit  sub  preşedinţia  totdeuna  zelo¬ 
sului  Beizadea  Dimitrie  Ghica  un  comitet,  care  a  luat  asupra  sa  sarcina 
de  a  conduce  lucrarea  pornită  pentru  realizarea  «frumoasei»  idei.  Puteam 
atunci  Eminescu  şi  eu  să  credem,  că  tot  a  mai  rămas  în  noi  ceva  din 


avântul  religios  ai  străbunilor  noştri:  azi  însă,  dupăce  am  ajuns  om  bătrân 
fără  ca  să  fi  văzut  fie  măcar  şi  numai  un  mic  început  de  faptă,  ştiu  că 
n’a  mai  rămas  nimic.  Am  auzit  chiar  vorba,  că  e  mai  bine,  că  nu  s’a 


zidit  acea  biserică,  deoarece  ea  n7ar  fi  putut  să  fie  decât  un  fel  de  poci¬ 
tanie  arhitectonică:  era  ca  timpul,  în  care  s’a  produs  şi  tot  mai  bine  decât 
nimic. 

«Nu,  monseniore,  —  am  adăogat  dar,  —  aţi  luat  drept  creştini  pe 
oamenii  cu  bun  simţ  practic,  cari  admit,  că  pentru  «prostimea  lăsată  în 
părăgînire  tot  mai  e  nevoie  şi  de  retigiune». 

«Nu  tocmai,  —  mi  s?a  răspuns.  —  Vorbesc  de  oameni  cari  se  plâng, 
ca  d-ta,  că  nu  pot  găsi  în  biserica  lor  mângâierea  sufletească,  pe  care  o 
caută  şi,  urmă  monseniorul  zimbind,  nu  au  dreptate.  Chiar  cu  preoţii, 
pe  cari  îi  aveţi  azi  se  poate  restabili  prin  o  bună  conducere  în  timp  scurt 
o  bună  practică  religioasă,  căci  mai  ales  de  aceasta  e  vorba.  D-voastră 
voind  să  daţi  preoţimii  oarecare  eruditiune,  aţi  organizat  seminare,  cari 
nu  sunt  în  adevăr  decât  nişte  şcoli  laice,  aţi  înfiinţat  facultatea  de  teologie, 
unde  profesorii  sunt  mai  ales  laici;  şi  trimiteţi  tineri  la  Moscova,  la  Atena, 
la  Cernăuţi  ori  ia  universităţi  protestante.  Prin  toate  aceste  câştigaţi  oare¬ 
care  erudiţiune  realistă,  dar  nu  aceasta  e  ceeace  vă  trebue,  ci  îndrumarea 
spre  practică  religioasă,  destoinicia  pastorală,  pe  care  n’o  puteţi  găsi  decât 
Ia  noi». 

Monseniorul  Jaquet  e  de  părerea,  că  România  ar  trebuî  să  trimită 
preoţi  tineri  şi  Ia  universităţi  catolice  şi  îndeosebi  la  cea  din  Fribourg, 
unde  nu  se  propagă  catolicismul,  ceeace  în  Elveţia  nu  e  cu  putinţă,  ci 
creştinismul  şi  unde  ei  ar  învăţa  multe  lucruri  bune,  nunumai  la  prelegeri, 
ci  şi  plimbându-se  pe  stradă  ori  văzând  celece  se  petrec  Ia  ţară. 

Preocupat,  cum  sunt,  eu  nu  pot  să  nu  împărtăşesc  părerea  aceasta. 
Nu  mă  îndoese,  că  preoţii  deprinşi  cu  disciplina  religioasă  a  bisericii  ca¬ 
tolice  ar  putea  să  contribue  la  cultivarea  simţământului  religios  mai  mult 
decât  cei  formaţi  Ia  Bucureşti,  la  Cernăuţi,  Ia  Atena  ori  la  Moscova.  Stă¬ 
team  însă  la  îndoială  în  ceeace  priveşte  timpul  ce  se  cere  pentruca  să 
ajungem  la  ridicarea  bisericii  noastre. 

li  cunosc  şi  eu  pe  Români,  căci  am  trăit  pretutindeni  nu  numai  în 
mijlocul  lor,  ci  şi  cu  dânşii,  şi  cea  mai  frumoasă  parte  a  vieţii  mele  am 
petrecut-o  buciirându-mă  de  marile  lor  destoinicii  sufleteşti.  In  părţile  mai 
muntoase  ale  ţării,  unde  sângele  e  mai  curat,  unde  s’au  păstrat  obiceiurile 
rămase  din  bătrâni  şi  unde  n7a  pătruns  încă  în  deplin  <  civilizaţiunea»,  e  în 
adevăr  destulă  religiozitate;  şi  acolo  însă  şcoala  «modernă»  strică  din  ce 
în  ce  mai  mult  sufletele.  Mă  înspăimânt  când  mă  gândesc  la  înrâurirea 
cărturarilor  de  pe  la  sate,  aceşti  oameni  cu  o  spoială  de  cultură  cu  de¬ 
săvârşire  realistă,  cari  strică  moravurile,  trăiesc  din  exploatarea  neprice¬ 
perii  şi  a  bunei  credinţe  şi-şi  bat  joc  dc  tot  ceeace  părinţilor  săi  le-a  fost 
scump.  Jn  părţile  şese  ale  ţării,  oamenii  aceştia  sunt  stăpâni  deplini.  Nu 
se  mai  poate  face  nimic  fără  de  dânşii,  căci  ţin  marea  mulţime  ferecată 
prin  fel  de  fel  de  interese.  In  harţă  necurmată  între  dânşii,  ei  ţin  satele 
în  continuă  turburare.  Preotul,  învăţătorul,  cârciumarul,  primarul,  percep¬ 
torul,  notarul  şi  ceilalţi  câţiva  cărturari,  cari  ţin  să  ajungă  ei  primari,  per¬ 
ceptori  şi  notari,  nu  îi  mai  iasă  pe  oameni  să  răsufle.  Chiar  şi  dacă  am 
putea  să  scăpăm  de  această  plagă  ieşită  din  şcoala  «modernă»,  ne  trebue 
altă  şcoală  şi  timp  mai  îndelungat  ca  să  răuşim. 

Aşa  zice  toată  lumea,  şi  nu  puteam  să  zic  nici  eu  altfel. 

Intorcându-mă  din  Elveţia,  am  sosit  la  Arad,  într?o  zi  de  Duminecă. 

Părintele  Protosincel  Roman  Ciorogaru,  directorul  seminarului,  ofi- 
ciase  în  catedrală,  iar  după  sf.  liturgic  a  ieşit  cu  crucea  la  câmp,  ca  să 
binecuvinteze  sămănăturile. 

Aradul  e  un  oraş  de  vre*o  00,000  de  suflete,  dintre  care  vre-o  10,000 
sunt  Români,  aproape  toţi  ortodocşi.  Luau  parte  la  procesiune  vre-o 
4000  de  suflete. 

Când  procesiunea  a  sosit  în  piaţa  cea  mare  a  oraşului,  clopotele 
dela  biserica  Minoriţitor,  care  se  află  în  acea  piaţă,  au  început  să  sune. 
Părintele  Ciorogaru  s’a  oprit  dar  în  faţa  bisericii  şi  a  cetit  ecteniile,  iară 
corul  seminarial  a  dat  răspunsurile  cuvenite:  lumea  trecătoare  şi  mulţimea 
din  piaţă,  catolici,  reformaţi,  protestanţi,  până  chiar  şi  Evrei  s?au  oprit  în 
loc,  s’au  descoperit  şi  şi-au  plecat  capetele,  mulţi  au  căzut  în  genunchi, 
iar  mai  departe  luau  parte  la  procesiune  peste  5000  de  suflete. 

Acelaş  lucru  s'a  întâmplat  în  faţa  altor  biserici  eterodoxe,  şi  lumea 
s’a  sporit  mereu,  iar  aceasta  într’o  ţară  sbuciumată  de  cele  mai  urîte  lupte 
de  rasă. 

«E  foarte  frumoasă  această  manifestare  a  spiritului  în  adevăr  creşti¬ 
nesc  la  oameni,  cari  se  duşmănesc  între  dânşii  i-am  zis  părintelui  Ciorogar ;  — 
vorba  e  însă  dacă  aceşti  oameni  caută  numai  distracţiune  ori  se  şi  spo¬ 
vedesc?». 

Părintele  Ciorogar  mi-a  zâmbit  ca  Părintele  Chancenotte. 

«Acum  de  curând  a  fost  hramul  mănăstirii  dela  Bodrog,  mi-a  răspuns 
Sfinţia  Sa.  Au  venit  sate  întregi  până  dela  depărtări  de  două  şi  trei  zile, 
cei  mai  mulţi  pe  jos,  conduşi  mai  ales  de  învăţători  şi  cântând  psalmi, 
iar  sfânta  cuminecătură  au  primit-o  la  mănăstire  peste  50,000  de  creştini». 

Aflu  acum,  că  de  Sf.  Mărie  s?au  mai  cuminecat  la  Bodrog  peste 
25,000  de  creştini,  şi  Părintele  arhimandrit  Hamzea,  cugumenul,  numai 
birueşte  cu  puţinii  călugări,  pe  care  îi  are  sub  ascultarea  sa. 

Dacă  se  poate  lucrul  acesta  la  Arad,  se  poate  şi  la  Bucureşti,  şi  la 
laşi,  şi  la  Roman,  pretutindeni  unde  trăiesc  Români,  căci  aceiaş  sunt  pre- 
tutindenea  Românii. 

Are  Monseniorul  Jaquet  dreptate;  n’avem  noi  Românii  nevoie  să  ne 
lăpădăm  de  legea  părinţilor  noştri,  pentruca  să  găsim  mulţumirea  trebu¬ 
inţelor  noastre  religioase.  Putem,  dacă  voim  cu  tot  din  adinsul,  să  ne 
strângem  cu  toţii  Ia  un  Ioc,  să  găsim  în  timp  scurt  în  biserica,  în  care 
am  crescut,  chiar  mai  bine  decât  în  ori  şi  care  alta. 

Numai  însă,  dacă  îşi  vor  înţelege  şi  cărturarii  noştri  bisericeşti  datoria 
şi  se  vor  îmbărbăta  arhiereii  noştri. 

Noi,  cari  ştim,  cum  în  zilele  de  bucurie  ori  de  restrişte,  în  clipele 
de  grea  cumpănă  ori  de  îndoieli  mistuitoare,  în  faţa  ispitelor  ori  la  pri¬ 
mejdie  rugăciunea  îl  mângâie  pe  om,  îl  luminează  şi’i  linişteşte,  îl  umple 
de  încredere  şi  de  tărie  şi  y\  face  destoinic  de  a-şi  urma  cu  pas  hotărît 

drumul,  noi,  cari  ştim,  de  câteori  ne-am  fi  perdut,  dacă  nu  ne-am  fi  găsit 
mântuirea  în  puterea  cea  tainică  a  rugăciunii,  nu  putem  să  osândim,  ci 
numai  să  plângem  pel  ceice  se  perd  fiindcă  numai  sunt  în  stare  să  se 
roage  lui  Dumnezeu  şi  să  ne  rugăm  şi  pentru  dânşii,  ca  Dumnezeu  să-i 
lumineze,  să  riu-i  ducă  în  ispită  şi  să-i  scape  de  ce-1  rău.  Putem  să  ne 
facem  rugăciunea  fiecare  în  tâinicia  iatacului  său,  sub  cerul  liber,  în  câmp 
deschis  ori  în  mijlocul  unui  codru,  fie  chiar  şi  în  fundul  unei  temniţi 
întunecoase,  ea  tot  rugăciune  rămâne;  mai  covârşitoare  e  însă  puterea  ei 
când  o  facem  în  faţa  altarului,  sub  conducerea  preotului  rânduit  a  fi  mij¬ 
locitor  între  noi  şi  Dumnezeu  şi  împreună  cu  mulţi  alţi  credincioşi  ridi- 
cându-se  în  plin  avânt  glasul  spre  cer.  E  în  asemenea  rugăciune  un  fel 
de  extaz,  beatitudinea  celor  trecuţi  din  această  lume  de  mizerii,  o  stare 
sufletească,  despre  care  omul  ameţit  de  cultura  «modernă»  nu  poate  să-şi 
facă  închipuire.  Partea  cea  în  adevăr  bună  din  societatea  noastră  «cultă» 
sunt  însă  oameni  şi  mai  ales  femei,  cari  cunosc  starea  aceasta  sufletească 
şi  însetează  mereu  de  ea,  dar  o  caută  şi  nu  pot  s’o  găsească  în  biserica, 
în  care  au  crescut  şi  la  care  ţin  cu  toată  căldura  inimii. 

E  greu  să  stai  în  timpul  slujbei  dumnezeeşti  într’o  biserică  goală, 
mai  greu  e  să-ţi  faci  rugăciunea  în  faţa  unor  oameni,  cari  ei  înşîş  nu  se 
roagă  şi  nici  n’au  venit  Ia  biserică  spre  a  se  ruga,  şi  de  tot  greu  e  când 
la  altar  slujeşte  un  om  despreţuit  şi  atât  de  adeseori  înjosit,  încât  ade¬ 
seori,  perzându-şi  în  cele  din  urmă  simţământul  de  dignitate,  e  şi  vrednic 
de  dispreţ. 

Făcută  după  rânduiala  bisericii  răsăritene,  slujba  dumnezeească  e  bo¬ 
gată  în  forme  şi  în  toate  amănuntele  ei  mai  curată  şi  mai  frumoasă  decât 
în  ori  şi  care  altă  biserică;  vorba  e  însă,  cum  e  executată  de  ceice  iau 
parte  Ia  ea,  şi  în  practica  cultului  se  petrec  în  biserica  noastră  adeseori 
lucruri,  care-1  răsvrătesc  pe  creştinul  evlavios. 

Iară  vina  numai  în  foarte  puţine  cazuri  e  a  preotului. 

Am  auzit  odată  povestea  cu  actriţa,  care,  fiind  nevoită  să  cânte  în 
teatrul  gol  pentru  Regele  Ludovic  II  de  Bavaria,  a  fost  înăbuşită  în  cele 
din  urmă  de  plâns. 

Nu  poate  nici  preotul  să  slujească  după  cuviinţă  într’o  biserică  goală, 
şi  numai  ales  într’una  plină  de  oameni,  cari  n’ait  venit  să-l  asculte.  Numai 
pentru  cei  fără  credinţă  e  «religiunea  afacere  particulară» :  credincioşii  se 
simt  părţi  dintr’un  mare  trup  bisericesc,  lucrează  împreună  şi  se  risipesc 
înspăimântaţi,  dacă  în  timpul  acesta  numai  e  destulă  vieaţă  organică. 

Mai  are  apoi  credinciosul  trebuită  şi  de  povăţuirea  duhovnicească 
a  unor  preoţi  respectaţi,  cari  îi  inspiră  încrederea  cuvenită  şi  sunt  în  stare 
să-l  lumineze,  să-i  dee  îndrumare,  să-i  fie  sprijinitori  morali  şi  să-l  mân¬ 
gâie  şi  stăpânească  în  vieaţa  lui  sufletească. 

Ne  găsind  în  biserica  noastră  nici  acest  razăm  duhovnicesc,  mulţi 
credincioşi  îşi  petrec  vieaţa  în  grea  luptă  cu  sine  înşişi,  ispitiţi  mereu  de 
gândul,  că  nu  Ie  rămâne  decât  să-şi  caute  mântuirea  în  altă  biserică. 

Deşi  om  fără  chemare  dohovnieească,  am  luat,  cum  vor  fi  luat  şi 
alţii,  parte  la  asemenea  lupte  şi,  apărând  ortodoxia,  am  avut  mângâierea 
de  a  fi  ieşit  învingător,  dar  şi  durerea  de  a  fi  învins  —  fiindcă  cei  cu 
chemarea  duhovnicească  erau  nepăsători.  Lumea  se  alarmează  când  vre-un 
suflet  mai  mult  ori  mai  puţin  nevinovat  a  fost  «amăgit»  şi  s’a  lăpădat  de 
biserica  noastră.  Am  avut  din  cauza  unor  asemenea  convertiri  campanii 
violente,  cum  a  fost  nu  de  mult  cea  pornită  contra  Monseniorului  Netz- 
hammer,  ba  chiar  şi  procese  sgomotoase.  Ce  faci  însă  când  ţi  se  face 
obiecţiunea,  că  în  toate  aceste  vorba  nu  e  de  apărarea  ortodoxiei,  ci  de 
înăbuşirea  ori-şi-cărei  propagande  religioase!? 

Dacă  nu  de  aceasta  ar  fi  vorba,  aşa  se  zice,  s’ar  fi  făcut  ori  s’ar  face 
ceva,  ca  biserica  română  să  aibă  şi  ea  propagatori,  ori  cel  puţin,  apărătorii 
ei  autorizaţi,  bine  pregătiţi  şi  ştiuţi  de  toată  lumea,  ca  ori-şi-cine  să  poată 
găsi,  când  are  nevoe  de  ajutorul  lor. 

Ce  facem  noi,  oamenii  nechemaţi,  nepregătiţi  şi  lipsiţi  de  autoritate, 
când  vre-un  coreligionar  al  nostru  ni  se  plânge,  că  se  teme  să  meargă 
la  biserică  şi  ne  întreabă,  care  anume  e  biserica,  la  care  sTar  putea  duce 
fără  de  temerea  de  a  fi  jignit  în  simţământul  lui  religios? 

Ce  facem  când  ne  întreabă,  care  anume  e  preotul,  pe  care  putem 
să  i-1  recomandăm  ca  duhovnic  şi  povăţuitor  sufletesc? 

Ce  facem  când  el  ne  roagă  sâ-1  dumerim  asupra  vre-unei  enciclice 
ca  cea  emisă  nu  de  mult  de  sf.  Sinod  care  zice: 

«tar  de  veţi  serba  asemenea  sărbători  păgâneşti,  să  ştiţi,  că  păgâni 
sunteţi  şi  lâpădaţi  de  sfânta  noastră  lege .  Să  ştiţi,  că  nu  veţi  mai  primi 
dela  Biserică  sau  dela  preoţi  nici  botez ,  nici  împărtăşanie ,  nici  slujbe  pentru 
voi  şi  pentru  fiii  voştri». 

Aceasta  după  puţina  noastră  pricepere  e  o  excomunicare  în  toată 
regula,  pe  care  nu  Duhul  sfânt  a  inspirat-o,  ci  stăpânirea  lumească  a 
poruncit-o. 

Ceice  vor  avea  să  constate  vinovăţia  şi  să  le  refuze  vinovaţilor  bo¬ 
tezul,  împărtăşania,  sfeştania,  mirul,  cununia,  maslul  ori  prohodul  sunt  fără 
îndoială  preoţii,  pe  cari  îi  avem.  Cum  anume  vor  face  ei  constatarea 
aceasta  şi  cari  sunt  garanţiile  ce  ni  se  dau,  că  nu  vor  greşi  şi  nu  vor 
abuza  de  această  putere  discreţionară,  pedepsind  şi  pe  cei  nevinovaţi  ori 
nepedepsind  pe  toţi  vinovaţii  ? 

Chiar  şi  dacă  ni  s’ar  putea  da  asemenea  garanţii,  am  înţelege  să  fie 
pedepsiţi  ceice  nu-şi  botează  copiii  Ia  timp,  nu-i  duc  la  biserică  ori  ceice 
nu  se  cuminecă,  dar  conştiinţa  noastră  creştinească  nu  se  poate  împăca 
cu  gându-1,  ca  fraţii  noştri  şi  fiii  lor  să  fie  lipsiţi  de  botez  ori  de  cumi¬ 
necătură  numai  şi  numai  pentrucă  într’o  zi  oarecare  n'au  ieşit  la  lucru. 

Cine  are  să  ne  dumirească? 

După  simţământul  nostru,  şcoala  despărţită  de  biserică  e  o  nenoro¬ 
cire.  Chiar  împăcându-ne  însă  cu  gândul,  că  nu  mai  putem  să  avem  o 
şcoală  creştinească,  ne  întrebăm  în  fiecare  zi:  Se  potriveşte  oare  cu  spiritul 

bisericii  noastre  şi  cu  interesele  ei  de  conservare,  că  în  şcolile  primare, 
şi  învăţământul  religios  să  fie  predat  de  nişte  învăţători,  cari  nu  au  nici 
o  legătură  cu  biserica,  n'au  primit  binecuvântarea  arhierească  pentru  îndru¬ 
marea  sufletelor  spre  vieţuire  creştinească,  nu  iau  dimpreună  cu  copiii 
parte  la  practica  religioasă  şi  nu  ne  dau  nici  o  garanţie,  că  voiesc  şi  sunt 
în  stare  să  ie  dea  copiilor  o  educaţiune  religioasă? 

Ne  mai  întrebăm,  dacă  profesorii  de  religiune,  pe  cari  îi  avem  la 
şcolile  secundare  şi  la  cele  speciale,  sunt  ei  numai  instructori  ori  totodată 
şi  educatori  şi,  aşa,  cuni  sunt  aleşi  şi  instituiţi,  pot  ori  nu  să  îndrumeze 
tinerimea  păstorită  de  dânşii  spre  vieţuirea  creştinească  şi  să  ne  dea  garanţii 
că  silinţele  lor  irau  să  rămâie  zadarnice. 

Cu  atât  mai  vârtos  ne  întrebăm,  dacă  seminarele  noastre  aşa  cum 
sunt  organizate,  cu  programele  lor  de  studii,  cu  profesorii  ce  li  s*au  dat, 
cu  băeţii  îmbrăcaţi  milităreşte  şi  deprinşi  a  purta  chipiul  pe  ureche  şi  cu 
îndrumarea  educativă  ce  se  dă  întriânsele,  sunt  ori  nu  aşezăminte  biseri¬ 
ceşti  ori  pepiniere  de  agenţi  publici. 

Ne  întrebăm  apoi,  dacă  preoţii  scoşi  de  sub  ascultarea  Arhiereilor 
săi  şi  puşi  ca  ori-şi-care  alţi  diregători  sub  stăpânirea  lumească,  aşa,  cum 
sunt  aleşi,  instituiţi,  şi  trataţi,  mai  sunt  ori  nu  adevăraţi  preoţi. 

Ne  întrebăm,  în  sfârşit,  dacă  Arhiereii  noştri  aleşi  de  oameni,  cari  ei 
înşişi  uau  fost  aleşi  ca  creştini  buni  şi  dintre  cari  mulţi  nici  nu  mai  sunt 
creştini,  sunt  ori  nu  Arhierei  după  rânduiala  sfinţilor  Părinţi  ai  bisericii 
noastre  şi  dacă,  în  poziţiunea  ce  li  s'a  creat,  pot  ori  nu  să  păstorească 
după  voinţa  Domnului  turma  creştinească. 

Ne  întrebăm  noi  cei  ce  mai  stăruim  în  credinţă  şi,  fiindcă  nimeni 
nu-şi  dă  silinţa  de  a  ne  dumeri,  azi  se  iapădă  unul,  mâne  altul  de  biserică 
şi  tot  mai  mult  se  Întinde  necredinţa  în  cei  râmaşi 

Au  să  se  îmbărbăteze  cărturarii  noştri  bisericeşti,  şi  Arhiereii  noştri 
au  să-şi  facă  datoria  dumirindu-ne. 

Ori  şi  cât  de  mult  ar  fi  pornit  spre  rele  omul,  el  poate  să-şi  pună 
însuşi  frâu  şi  e  cu  putinţă  o  lume  bună,  în  care  oamenii  îşi  dau  silinţa 
de  a-şi  face  unii  aitora  vieaţa  plăcută,  cel  tare  ajută  pe  cel  slab,  cel  deştept 
luminează  pe  cel  mărginit  şi  cel  slab  ori  mărginit  nu  ureşte  pe  cel  mai 
presus  de  dânsul,  cî-şi  ridică  privirea  cu  dragoste  sfioasă  la  el.  La  această 
mai  bună  vieţuire  împreună  numai  creştinismul  adevărat  poate  să  ne  ducă. 

Dumnezeu  a  împodobit  ţara  noastră  cu  frumseţi  mari,  ni-a  dat  bogăţii 
nemăsurate  şi  a  înzestrat  pe  poporul  nostru  cu  destoinicii  alese:  nu  avem 
decât  să  ridicăm  pe  preoţii  noştri,  să-i  spălăm  şi  să-i  punem  la  locul  ce 
li  se  cuvine  nu  ca  oameni,  ci  ca  preoţi  ai  bisericii  noastre,  să  le  lăsăm 
Arhiereilor  noştri  puterea,  pe  care  o  au  ca  purtători  şi  împărţitori  ai  darului, 
şi  intr’un  timp  mai  scurt  decum  vor  fi  crezând  mulţi  vom  ajunge  prin  cre¬ 
dinţa  viie,  care  naşte  fapte,  ia  buna  vieţuire  împreună,  de  care  toţi  însetăm. 

Trebue  însă  să  ne  căim  şi  să  o  voim  aceasta  cu  tot  dinadinsul,  să 
ne  lăpădăm  din  dragoste  câtră  urmaşii  noştri  fiecare  de  sine  însuş  şi  să 
ne  spăşim  prin  jertfe  de  bună  voie  păcatele.  L  Slavici . 


TESTAMENTUL  EPISCOPULUI  NICOLAE  POPEA. 

Testament.  Subscrisul  ajungând  o  etate  foarte  înaintată,  şi  ca  arhiereu 
fiind  după  canoanele  bisericeşti  obligat  a  face  pentru  cazul  morţii  dispo¬ 
ziţie  testamentară,  prin  aceasta  după  o  precugetare  serioasă,  fiind  pe  deplin 
sănătos,  pentru  cazul  morţii  mele  dispun  următoarele: 

A  De  erede  universal  Ia  toată  averea  mea  câştigată  cu  economie  şi 
mare  cruţare  din  modestele  venite  ce  am  avut,  designez  dieceza  al  cărei 
arhiereu  sânt,  respective  biserica  română  ortodoxă  a  eparhiei  Caranse¬ 
beşului,  care  şi  pe  baza  canoanelor  este  eredele  meu  legal,  şi  de  executor 
al  acestui  testament  instituesc  pentru  totdeauna  pe  Consistorul  plenar 
diecezan,  carele  îndată  după  încetarea  mea  din  vieaţă  are  a  încuia  şi  sigila 
toate  odăile  şi  dulapurile  mele  şi  acelea  ale  fondului  instruct  de  mai  nainte; 
apoi  după  constatarea  morţii  mele  şi  după  îrnbalsamarea  corpului  să  mă 
îmbrace  conform  uzului  bisericei  noastre,  să  fiu  pus  într’un  sicriu  de  metal 
şi  să  fiu  înmormântat  în  cripta  arhierească  din  cimiterul  bisericei  noastre 
din  Caransebeş. 

/A  înmormântarea  mea  să  se  facă  înainte  de  ameazi  după  dispozi¬ 
ţiile  pe  care  le  va  stabili  Consistorul  plenar  diecezan. 

Fac  însă  următoarele  observări : 

a)  La  înmormântarea  mea  să  celebreze  preoţii  bisericei  catedrale  şi 
care  va  afla  Consistorul  de  cuviinţă,  iar  plata  preoţilor  o  va  hotărî  tot 
Consistorul. 

b)  In  ziua  înmormântării  să  se  împartă  la  săraci  200  cor.  (două  sute 
coroane). 

O  Medicului  meu  de  casă  Dr.  C.  Popasu  i-se  va  număra  un  onorar 
de  500  cor.  (cinci  sute  coroane). 

d)  Econoamei  D-nei  Elena  Demian,  care  în  timp  de  40  de  ani  a 
purtat  economia  casei  mele  cu  cea  mai  mare  dreptate  şi  hărnicie,  cu 
cinste  şi  omenie,  i-se  va  număra  suma  de  1200  cor.  (O  mie  două  sute 
de  coroane). 

e)  Servitorului  meu  George  Dumitru  i-se  va  număra  400  cor.  (patru 
sute  coroane)* 

fi  Celorlalţi  servitori :  grădinarului,  vizitiului  şi  servitoarei  câte  150  cor, 
(O  sută  cincizeci  de  coroane). 

g)  Pentru  biserica  catedrală  unde  voi  fi  înmormântat  în  cripta  arhie¬ 
rească  las  1000  cor.  (O  miie  coroane). 

h)  Pentru  biserica  «Adormirea  maicei  Domnului»  din  Satulung  unde 
nram  născut  şi  unde  sânt  îngropaţi  părinţii  şi  fraţii  mei  şi  toţi  membrii 
familiei  mele  las  2000  cor.  (Două  mii  de  coroane). 

III .  Cât  am  fost  în  vieaţă  am  ajutat  pe  fiecare  din  fraţii  mei,  deci 
pot  zice  cu  linişte  sufletească  că  cu  familia  sânt  împăcat. 

IV.  După  înmormântarea  mea  sau  şi  numai  decât  după  încetarea 
mea  din  vieaţă  să  se  publice  acest  testament  la  judecătoria  reg.  ung.  de 
cerc  competentă  din  Caransebeş  şi  fără  întrevenirea  judecătoriei,  respec- 

tive  a  notarului  public  regesc,  să  se  facă  inventarea  tuturor  lucrurilor  mele, 
precum  şi  a  celor  din  inventarul  vechiu,  prin  Consistorul  plenar  diecezan 
conform  §-fului  136  din  Stal  org. 

în  inventarul  lucrurilor  şi  efectelor  mele  se  află  însemnările  mele, 
unde  am  arătat,  că  din  lucrurile  şi  efectele  mele  cari  voiesc  să  rămână 
pentru  fondul  instruct  al  diecezei  noastre  şi  cari  să  se  vândă  în  favoarea 
lăsământului  meu. 


V ’  Dispun  că  din  toată  averea  mea  ce  va  rămânea  după  moartea 
mea  aflătoare  în  cassa  Wertheimiană  proprie  şi  constătătoare  din  acţii  şi 
libele  pe  la  bănci  şi  bani  gata,  după  subtragerea  tuturor  speselor,  şi  adecă 
din  lăsământul  meu  curat,  Consistorul  plenar  diecezan  să  făcă  o  funda- 
ţiune  care  să  poarte  numele  « F undat iunea  Episcopului  Nicolae  Popea » 
spre  scopuri  bisericeşti-şcolare  şi  filantropice  române  ortodoxe  pentru 
toate  timpurile.  Apoi  să  facă  literile  fundaţionale  şi  acestea  să  le  sub- 
ştearnă  sinodului  eparhial  spre  aprobare.  Fundaţiunea  să  o  administreze 
Consistorul  separat  de  celelalte  fundaţiuni  şi  averi  diecezane,  sub  con¬ 
trola  sinodului  eparhial,  căruia  are  să  subştearnă  în  tot  anul  raţiociniu,  şi 
din  interesele  capitalului  fundaţional  20%  (douăzeci  procente)  să  se  îm¬ 


partă  ca  stipendii,  după  aprecierea  Consistorului,  la  studenţi  români  orto¬ 
docşi  talentaţi,  cu  purtare  morală  bună,  de  ambele  sexe,  începând  din 
şcoalele  medii,  reale,  comerciale,  la  academii  de  orice  specialitate  şi  la 
universităţi ;  apoi  după  terminarea  cu  succes  bun  să  li  se  lase  stipendiul 


din  urma  până  vor  întră  în  serviciu  salarizat, 


dară  terminul  acesta  să  fie 


numai  un  an  după  absolvirea  lor  şi  să  între  în  serviciu,  altcum  nu  se  poate 
folosi  de  acest  beneficiu,  având  întâietate  consângenii  mei  de  ambele 


sexe,  adecă  următorii  fraţilor  mei  şi  a  serei  mele;  20%  (douăzeci  procente) 
să  se  dea  ajutoare  la  învăţăcei  români  ortodocşi  cu  purtare  morală  bună, 
dela  orice  meserie  sau  industrie,  asemenea  la  sodali  talentaţi  cu  purtare 
morală  bună,  spre  a  se  trimite  în  străinătate  pela  fabrici  şi  stabilimente 
mai  mari,  ca  să  se  poată  cualifica  în  specialitatea  lor.  Şi  în  fine  să  se 


dea  ajutoare  la  sodali  capabili,  morali  şi  cruţători,  cari  vor  începe  meserie 
ori  industrie  de  sine  stătătoare,  10%  (zece  procente)  să  le  întrebuinţeze 
Consistorul  spre  scopurile  ce  Ie  va  afla  din  timp  în  timp  mai  de  lipsă  în 
dieceză;  iar  restul  de  50%  (cincizeci  procente)  să  se  capitalizeze.  Când 


capitalul  fundaţional  va  ajunge  la  suma  îndoită,  atunci  se  schimbă  dispo¬ 
ziţia  de  mai  sus  şi  se  vor  capitaliza  numai  25%  (douăzăci  şi  cinci  pro¬ 
cente),  iar  celelalte  75%  (şaptezeci  şi  cinci  procente),  se  vor  împărţi  ob¬ 
servând  raportul  indicat  mai  sus.  —  Adaug  însă,  —  că  întâmplându-se  o 


reformă  în  biserica  noastră,  fundaţiunea  aceasta  să  o  administreze  autori¬ 
tatea  aceea,  care  ar  avea  a  săvârşi  agendele  Consistorului  diecezan  de  acum. 
VL  Rămasul  meu  va  consta  dară  din  suma  banilor  ce  va  rămânea 


după  subtragerea  legatelor  de  sub  pet  U.  lit.  a,  b,  c,  d,  e,  f,  g  şi  h,  şi  a 
tuturor  speselor  prevăzute  şi  neprevăzute,  şi  are  a  constitui  fundaţiunea 
mea,  după  cum  arn  dispus  în  punctul  de  mai  nainte  spre  scopuri  biseri¬ 
ceşti,  şcolare  şi  filantropice  şi  alte  trebuinţe  ale  bisericei  diecezane. 

VIL  Tot  diecezei  Caransebeşului  las  şi  biblioteca  mea,  afară  de  do¬ 
cumentele  privitoare  la  «Memorialul  Metropolitului  Şaguna»,  precum  şi 
manuscrisele  şi  corespondenţa  mea  particulară,  pe  cari  le  las  nepoţilor 
mei  Neagoe  V.  Popea  profesor  în  Iaşi  (România)  şi  Nicolae  Sulica  pro¬ 
fesor  la  gimnaziul  rom.  din  Braşov  spre  lucrare  şi  publicare,  cu  condiţia 
ca  la  urmă  să  le  restitue  diecezei,  respective  Consistorului  diecezan  din 
Caransebeş  spre  păstrare. 

VIII.  Acest  document  cuprinde  voinţa  mea  ultimă  testamentară  şi 
este  subscris  cu  mâna  mea  proprie  în  faţa  a  patru  martori,  mulţămind  lui 
Dumnezeu  celui  în  trei  feţe  şi  atotputernic,  că  mi-a  ajutat  să-mi  împli¬ 
nesc  cea  mai  mare  şi  mai  arzătoare  dorinţă  a  mea,  Amin.  Caransebeş  în 
17/30  Iunie  1908.  Nicolae  Popea  tn.  p.  episcopul  diecezei  române  orto¬ 
doxe  a  Caransebeşului,  Fiind  subscrişii  chemaţi  ca  martori  testamentari 
expres  spre  acest  scop,  adeverim  conştienţîos,  că  Prea  Sânţitui  domn  Nicolae 
f  opea,  episcopul  diecezei  române  ortodoxe  a  Caransebeşului,  locuitor  în 
Caransebeş,  nouă  cunoscut  personal,  a  declarat  în  prezenţa  noastră,  fiind 
toţi  patru  faţă  de-odată,  că  actul  acesta  în  tot  cuprinsul  său,  care  cuprins 
noi  de  altcum  nu-1  cunoaştem,  conţine  voinţa  sa  ultimă  testamentară  şi 
este  conform  voinţei  sale,  scris  de  altă  mână,  dară  subscris  cu  mâna  sa 
proprie.  Aceasta  adeverim  conştienţios.  Caransebeş  în  20  Iunie  (3  Iulie) 
1908.  Dr.  Iosif  Tr.  Badescu  m.  p.  martor.  Spiridon  Şandrii  m.  p.  martor. 
Aurel  Moaca  m,  p.  martor.  Dr.  Dirnitrie  Cioloca  m.  p.  martor: 

1908  Pv.  2591.  Ez  a  vegrendelet  a  karânsebesi  kir.  jârâsbirosâgnâl 
a  mai  napon  kihirdettetett.  Karânsebesen  1908  augustus  8  ân.  Dr .  Razei 
Istvân  sk.  kir.  albiro. 


NOU  ALESUL  EPISCOP  DELA  CARANSEBEŞ. 

Prin  voinţa  clerului  şi  poporului  reprezentat  în  sinodul  epar- 
.  hial  dela  21  Septemvrie  v.  a  fost  chemat  —  fără  sgomotul  unei 
lupte  electorale  —  la  văduvitul  scaun  episcopesc  al  eparhiei  Ca¬ 
ransebeşului  Preacuvioşia  Sa  părintele  arhimandrit  şi  vicar  epis¬ 
copesc  Filaret  Musta. 

Nou  alesul  episcop  este  acel  bărbat,  care  prin  muncă  lini¬ 
ştită  şi  desinteresată  a  dat  mână  de  ajutor  celor  doi  arhierei 
vrednici,  cari  au  organizat  şi  păstorit  până  acum  tinăra  eparhie 
a  Caransebeşului:  loan  Popasu  şi  Nicolae  Popea .  Bogatele  ex¬ 
perienţe  în  ale  înţeleptei  conduceri  bisericeşti,  pe  cari  nou  alesul 
a  avut  ocazie  să  şi  le  câştige  în  timpul  păstorirei  fericiţilor  săi 
înaintaşi,  sunt  o  garanţă  pentru  viitor.  Şi  aceasta  garanţă  este 
mai  preţioasă  acum,  când  buna  reputaţie  morală  a  eparhiei  Ca- 

ransebeşului  pare  a  fi  primejduită  şi  se  aşteaptă  a  fi  reintegrată. 
O  asemenea  lucrare,  pe  care  o  cere  chemarea  şi  binele  bisericii, 
se  poate  săvârşi  numai  cu  abnegaţie  şi  bărbăţie  creştinească  şi 
cu  acea  înţelepciune,  care  ştie  angaja  la  muncă  solidară  toate 
elementele  bune. 

Suntem  convinşi  că  aceste  consideraţiuni  de  categorie  su¬ 
perioară  au  apăsat  conştiinţa  membrilor  sinodului  dela  Caran¬ 
sebeş,  când  au  încredinţat  toiagul  vlădicesc  părintelui  Filaret 
Musta,  ca  acelui  bărbat  ales,  care  va  împlini  cuvântul  Domnului 

rostit  prorocului  Ieremie:  «Iată,  eu  astăzi  te-am  pus _ ca  să 

smulgi  şi  să  strici - ca  să  sădeşti  şi  să  zideşti»  (Ier.  1,  10). 

Ii  dorim  şi  noi  nou  alesului  mire  al  eparhiei  Caransebeşului  ani 
îndelungaţi  de  rodnică  şi  binecuvântată  păstorire  arhierească! 

Nou  alesul  episcop  s’a  născut  în  anul  1839  din  familie  preoţească, 
primind  prin  botez  numele  Fiiip.  După  terminarea  claselor  liceale  la  li¬ 
ceul  din  Beiuş,  a  urmat  cursurile  de  drept  Ia  academia  din  Dobriţin,  iar 
teologia  la  institutul  din  Caransebeş  şi  la  universitatea  din  Lipsea,  unde 
a  fost  trimis  de  fericitul  episcop  Popasu.  In  slujba  bisericei  a  intrat  în  anul 
1870/1  ca  profesor  la  institutul  teologic,  a  cărui  conducere  a  luat-o  scurt 
după  aceea,  pentru  a  o  păstra  până  la  1888. 

Dintre  treptele  ierarhice,  diaconia  a  primit-o  în  anul  1870,  iar  întru 
presbiter  a  fost  sfinţit  de  episcopul  loan  Popasu  la  1874.  In  anul  următor, 
dupăce  a  intrat  în  cinul  monahal,  primind  numele  Filaret,  a  fost  hirotesit 
întru  protosincel  de  acelaş  episcop,  iar  la  1891  episcopul  de  pie  memorie 
Nicolae  Popea  îl  făcu  arhimandrit. 

In  vieaţa  administrativă  a  bisericei,  nou  alesul  episcop  a  întrat  în 
anul  1871  ca  asesor  onorar  în  senatul  şcolar,  apoi  doi  ani  mai  târziu  trece 
în  aceiaş  calitate  la  senatul  bisericesc,  iar  în  1886  fu  ales  asesor  ordinar 
salarizat  în  acest  senat.  In  calitatea  din  urmă  a  condus  dieceza  în  timpul 
vacanţei  dela  moartea  ep.  loan  Popasu  până  la  alegerea  şi  instalarea  ep. 
Nicolae  Popea  (Februarie—Iulie  1889).  In  1902  ajunge  vicar  episcopesc. 

Dela  începutul  carierei  sale  bisericeşti,  nou  alesul  episcop  a  fost  fără 
întrerupere  membru  în  sinodul  eparhial,  iar  dela  1881  încoace  şi  în  con¬ 
gresul  naţional-bisericesc,  ca  deputat  din  cler.  Congresul  din  1881  l-a  ales 
asesor  ordinar  în  senatul  bisericesc  al  consistorului  mitropolitan. 

Părintele  Filaret  Musta  vorbeşte  mai  multe  limbi.  Activitate  literară 
n?a  desvoltat. 

PREDICĂ  DESPRE  FURT. 


Să  nu  furi. 

II.  Moisi  XX.  15;  Luca  XVIII.  20. 

Iubiţi  ascultători! 

Când  păşesc  astăzi  înaintea  Voastră  pentruca  să  cuvântez,  o  fac  aceasta, 
pentruca  şi  de  astădată  să  împlinesc  după  putinţă  porunca  apostolului  Pavel 
ce  a  dat’o  învăţăcelului  său  Timoteiu  în  a  II.  epistolă  a  sa  cătră  el  la  cap 
IV.  vers  2,  unde  zice:  «Predică  cuvântul,  stârneşte  la  timp  şi  fără  timp; 
mustră,  ceartă,  îndeamnă  cu  toată  îndelungă-răbdarea  şi  cu  învăţătura», 
căci  după  cuvântul  aceluiaş  apostol  din  epistola  sa  cătră  Efeseni  cap  V. 
vers  16...  «zile  rele  sunt».  Şi  dacă  ne  întrebăm:  pentruce  sunt  zile  rele, 
adecă  pentruce  sunt  în  lume  şi  astăzi  atâtea  năcazuri  ?  Trebue  să  răspundem : 
pentruca  şi  azi  mereu  mâniem  pe  Dumnezeu  prin  păcatele  noastre  cele 
multe,  şi  aşa  Dumnezeu,  ca  un  bun  părinte  ne  ceartă,  pentruca  să  ne  în¬ 
toarcem  cătră  El.  Iar  dacă  ne  punem  întrebarea,  că:  oare  prin  cari  pă¬ 
cate  mâniem  mai  mult  pe  Dumnezeu?  Trebue  să  răspundem,  că:  prin 
furt  şi  desfrânare,  căci  doar’  dintre  toate  păcatele  nici  unul  nu  este  aşa 
de  răspândit  ca  furtul  şi  desfrânarea.  Dovadă  sunt  procesele  cele  multe 
pela  judecătorii,  dovadă  sunt  temniţele  cele  multe  şi  pline  mai  cu  seamă 
de  furi  şi  de  tâlhari  şi  în  urmă  dovadă  sunt  pagubele  cele  multe  făcute 
în  averea  deaproapelui  de  nenumăraţii  făcătorii  de  rele  cunoscuţi  şi  ne¬ 
cunoscuţi. 

Deci,  Iubiţi  ascultători,  pentruca  să  vedeţi:  cât  de  ruşinos  şi  de  pă¬ 
gubitor  este  furtul  pentru  ori  şi  cine,  nu  numai  aici  pe  pământ,  înaintea 
oamenilor,  ci  şi  în  vieaţa  viitoare,  înaintea  lui  Dumnezeau,  —  Vă  rog  ca 
să  fiţi  cu  luare  aminte  şi  să  mă  ascultaţi,  pentruca  cu  ajutorul  lui  Dum¬ 
nezeu  să  vă  arat  în  câteva  cuvinte: 

a)  Ce  este  dreptul  de  proprietate ,  care  este  scopul  averii  şi  cari  sunt  mij¬ 
loacele  iertate  penttu  câştigarea  averii. 

b)  Cine  calcă  dreptul  de  proprietate  al  altuia ;  ce-l  îndeamnă  la  aceasta 
şi  cum  îl  calcă. 

c)  Cari  sunt  pedepsele ,  ce-i  ajung  pe  ceice  v atârnă  averea  altuia  pe  ne¬ 
dreptul  şi 

d)  Cum  se  poate  mântui  cineva  de  pedepsele  acestea,  cel  puţin  înaintea 
lui  Dumnezeu,  şi  cum  se  poate  feri  cineva  de  ispita  căderii  în  păcatul 
furtului. 

Deci  să  fiţi  cu  luare  aminte,  pentruca  cu  ajutorul  Iui  Dumnezeu,  să¬ 
mânţa  ce  voiu  să  arunc  să  cadă  pe  pământ  bun  şi  să  aducă  roduri  şi  în 
vieaţa  aceasta  şi  în  vieaţa  cea  de  veci. 

I. 

Dumnezeu,  când  a  făcut  pe  oamenii  cei  dintâi,  pe  Adam  şi  pe  Eva, 
şi  i-a  aşezat  în  raiu,  le-a  zis:  «Creşteţi,  şi  vă  înmulţiţi  şi  umpleţi  pământul 
şi-l  stăpâniţi  pe  el».(l.  Moisi  I.  28).  Prin  cuvintele  acestea  D-zeu  Ie-a  dat 

în  stăpânire  şi  folosinţă  tot  pământul,  dimpreună  cu  toate  bunătăţile  de  pe 
el,  poruncindu-le  însă,  ca  din  pomul  cunoştinţei  binelui  şi  a  răului  să  nu 
mănânce,  căci  în  orice  zi  vor  mânca  dintr’ânsul,  cu  moarte  vor  muri  (I.  Moisi 

II.  17).  Durere  însă,  căci  ei,  Ia  îndemnul  diavolului,  nu  s’au  ţinut  de  po¬ 
runca  aceasta,  ci  călcându-o,  au  fost  alungaţi  din  raiu,  zicându-le  Dum¬ 
nezeu,  că  de  acî  înainte  ei  şi  următorii  lor,  adecă  toţi  oamenii,  întru  su¬ 
doarea  feţii  să-şi  câştige  pânea  de  toate  zilele  până  la  moarte.  (I.  Moisi 

III.  19). 

Când  Dumnezeu  a  dat  omului  în  stăpânire  pământul,  i  l-a  dat  cu 
dreptul  de  proprietate  şi  de  folosinţă,  căci  numai  aşa  îşi  putea  ajunge  omul 
scopul,  dacă  devenea  singur  stăpân  preste  rodul  mâniior  sale.  Cu  toate 
acestea,  adevăratul  proprietar  a  rămas  singur  Dumnezeu,  căci  precum  ne  spune 
prorocul  şi  împăratul  Davîd  în  Psalmul  XXIV  vers  I:  «Al  Domnului  este 
pământul  şi  plinirea  lui,  lumea  şi  cei  ce  locuesc  într’ânsa».  Aşa  dară  dreptul 
de  proprietate  şi  scopul  averei  este:  asigurarea  prin  lege  a  împrejurării ,  ca 
tot  omul  să-şi  poată  folosi  neconturbat  de  altcineva  averea  sa  câştigată  ca 
dreptate  pentru  susţinerea  sa  şi  a  familiei  sale  şi  pentru  ajutorarea  dea - 
proapelui  său  lipsit ,  ca  aşa  toţi  să  se  bucure  de  o  fericire  oarecare  pe 
pământ  şi  toţi  să-şi  asigure  fericirea  cea  vecinică  din  vieaţa  viitoare,  împli¬ 
nind  pe  pământ  poruncile  Iui  Dumnezeu.  Acesta  este  dreptul  de  proprietate 
şi  scopul  averii,  iar  acum  să  vedem,  cari  sunt  mijloacele  iertate  pentru 
câştigarea  de  avere.  Acestea  sunt  patru. 

La  avere  poate  ajunge  cineva  prin  moştenire ,  când  adecă  pă¬ 
rinţii,  fraţii,  surorile  ori  alte  rudenii  sau  altcineva  îşi  lasă  cuiva  averea 
încă  în  vieaţă  fiind,  ca  să  o  stăpânească  şi  folosescă  după  moartea  lor, 
după  cum  îi  va  plăcea  ori  după  cum  au  rânduit  ei  prin  testament.  —  La 
avere  mai  poate  ajunge  cineva  prin  dăruire ,  când  adecă  cineva  capătă 
avere  dela  altul  în  dar,  şi  cu  dreptul  de  proprietate  şi  folosinţă  încă  până 
trăieşte  dăruitorul  De  sine  înţeles,  că  nimeni  n’are  dreptul  nici  să  testeze, 
nici  să  dăruiască  cuiva  nici  un  fel  de  avere,  decât  numai  aceea  care  a 
fost  proprietatea  lui  câştigată  cu  dreptul.  Dar  mai  poate  ajunge  cineva  la 
oarecare  avere  prin  aflare  —  găsire ,  când  adecă  ajunge  în  stăpânirea 
unui  lucru. perdut  de  altul,  dar  numai  dacă  nu  s’a  aflat  stăpânul  adevărat, 
adecă  cel  ce  I-a  perdut  şi  dacă  în  cazul  acesta  i  l-a  lăsat  în  stăpânire 
judecătoria.  Aici  numai  nenorocirea  altuia  şi  întâmplarea  oarbă  ne-a  făcut 
stăpâni  preste  averea  altuia,  iar  aceasta  singură  nu  ne  dă  nici  un  drept 
de  stăpânire  preste  lucrul  găsit,  până  când  nram  căutat  după  stăpânul  ade¬ 
vărat;  şi  neaflându-se  acela,  până  când  nu  ni  l-a  dat  legea  în  stăpânire 
dreaptă.  Şi  aceasta  ni-o  spune  chiar  şi  conştiinţa  sufletului,  căci  altcum  cei 
fără  suflet,  adecă  cei  fără  mustrare  de  conştiinţă,  n'ar  ascunde  lucrurile 
găsite,  ci  !e-ar  stăpâni  la  arătare.  Un  alt  mijloc  pentru  îmbogăţire 
este  câştigul  la  loterie .  Mijlocul  acesta  este  însă  foarte  îndoelnic  şi  pe 
cei  mai  mulţi  oameni  îi  duce  chiar  Ia  sărăcie  totală,  căci  în  dorul  lor  ne¬ 
mărginit  de  a  se  îmbogăţi  iute  şi  de  grabă  şi  fără  muncă,  tot  ce  au  pun 

pe  lotărie,  până  îşi  pierd  chiar  şi  mintea.  Ce  să  zicem  apoi  despre  ceice 
caută  a  se  îmbogăţi  prin  rămăşaguri  şi  jocuri  de  cărţi I  şi  altfel  de 
jocuri  hazarde,  păcătoase?  Ferească  Dumnezeu  de  astfel  de  câştiguri,  căci 
acelea  fiind  făcute  cu  păgubirea  deaproapelui  (deşi  cu  învoirea  lui,  şi  în 
parte  sub  scutul  legii  civile)  sunt  încărcate  de  blăstămuri  şi  pe  cei 
păgubiţi  adeseori  îi  aruncă  nu  numai  în  sărăcie  totală,  ci  îi  duc  chiar  şi 
la  omoruri  ori  la  sinucidere,  mai  cu  samă  dacă  s’au  jucat  cu  averea  altuia 
şi  o  au  perdut,  fără  a  o  putea  întoarce  înapoi  de  unde  au  luat-o. 

Dar  dintre  toate  mijloacele  pentru  câştigarea  pânei  de  toate  zilele 
şi  pentru  îmbogăţire  cel  mai  binecuvântat  este  munca  dreaptă  legiuită 
de  Dumnezeu.  Când  Dumnezeu  a  alungat  afară  pe  Adam  din  raiu,  pentrucă 
a  mâncat  din  pomul  cel  oprit,  i-a  zis:  Intru  sudoarea  feţii  tale  vei  mânca 
pânea  ta,  până  te  vei  întoarce  în  pământul  din  care  eşti  luai  Aşadară, 
toţi  oamenii,  pentru-ca  să  aibă  din  ce  trăi,  trebue  să  lucreze,  şi  nu  numai 
cât  îi  trebue  de  pe  o  zi  pe  alta,  ci  cât  poate  şi  pentru  viitor,  căci  nimeni 
nu  ştie,  că  mâne  oare  putea-va  lucra,  ori  fi-va  cine  să-l  ţină  şi  nu  ştie  nici 
până  când  va  trăi.  Aceasta  este  calea  cea  mai  dreaptă  şi  cea  mai  bine¬ 
cuvântată  de  Dumnezeu  pentru  câştigarea  pânei  de  toate  zilele  şi  pentru 
îmbogăţire,  căci  averea  câştigată  prin  muncă  dreaptă  şi  prin  cruţare  înţe¬ 
leaptă  înveseleşte  sufletul  omului,  şi  ştiind  cu  câte  osteneli  a  câştigat-o, 
nu  o  risipeşte  în  mod  uşuratic,  cum  risipeşte  înşelătorul  şi  furul  averea 
câştigată  prin  mijloace  păcătoase  de  frică  ca  să  nu  i-se  ia  din  mână  ca 
oaia  din  gura  lupului. 

Dar  oare  la  mijlocul  acesta  aleargă  furii  şi  răpitorii,  lacomi  şi  înşe¬ 
lătorii  pentru  câştigarea  pânei  de  toate  zilele  ori  pentru  îmbogăţire?  Nu! 
Căci  nici  averea  căpătată  de-agata  nu  se  poate  ţinea  fără  muncă  şi  ostă- 
neală,  dar  apoi  cea  câştigată  pe  nedreptul  şi  lipsită  şi  de  binecuvântarea  lui 
Dumnezeu!  Deci  să  vedem,  Iubiţi  ascultători: 

II. 

Ce-i  îndeamnă  şi  sileşte  pe  păcătoşii  de  rele  să  se  atingă  in  mod 
neiertat  de  averea  altuia  şi  cam  în  ce  feliuri  şi  chipuri  fac  stricăciune  în 
averea  altuia,  fie  pe  faţă  ori  în  ascuns. 

Prima  cauză,  pentru  care  se  feresc  unii  de  munca  dreaptă  este  lenea . 
Ei,  dar  leneşul  ajunge  întâi  Ia  sărăcie,  căci  de  a  şi  avut  ceva  avere, 
aceea  o  gată  curând;  apoi  ajunge  la  slăbirea  şi  îmbolnăvirea  puterilor 
sale  atât  sufleteşti  cât  şi  trupeşti,  încât  după  ce  şi-a  gătat  averea,  nu  mai 
poate  nici  să  lucreze  şi  în  urmă  lipsit  fiind  de  avere  şi  ne  mai  putând 
nici  lucra,  pentru-ca  să  trăiască,  e  silit  să  se  atingă  de  avere  străină  în 
mod  neiertat,  ori  să  alerge  la  cerşit  din  vina  lui,  şi  aşa  îi  ajung  apoi  o 
mulţime  de  rele  şi  pedepse  şi  din  partea  oamenilor  şi  din  partea  lui 
Dumnezeu.  —  A  doua  cauză  pentru  care  aleargă  unii  la  fărădelegi  ca 
să  se  îmbogăţească  este  lăcomia .  Sunt  oameni,  cari  moştenesc  şi  lucră 
şi  cruţă  deajuns  pentru  ca  să  aibă  cu  ce  trăi  cinstit,  ba  să  poată  pune 

ceva  şi  la  oparte,  dar  nu  se  mulţumeşte  numai  cu  rodul  muncei  lor  cinstite, 
ci  împinşi  de  pofta  nesăturată  de  avere,  nu  se  ruşinează  nici  de  oameni 
nici  de  Dumnezeu  a  alerga  şi  la  asuprirea  deaproapeluî,  fie  acela  bogat 
ori  sărac,  şi  aşa  nu  le  pasă,  că  lăcomia  îi  va  face  urgisiţi  şi  înaintea 
oamenilor  şi  înaintea  Iui  Dumnezeu.  In  urmă,  a  treia  cauză,  care  duce  pe 
mulţi  la  vătămarea  averii  deaproapeluî  este  des  frânarea ,  căci  sunt  mulţi 
şi  de  acel  fel  de  oameni,  cari  lucră  şi  ei  deajuns  pentru-ca  să  câştige 
atâta,  cât  să  poată  trăi  cinstit,  ba  să  poată  pune  şi  la  oparte  câte  ceva, 
—  ei,  dar  nu  se  mulţumesc  numai  cu  un  traiu  cinstit,  ci  caută  a-şi  face 
şi  plăceri  neiertate,  preste  puterile  lor  materiale  şi  se  slobod  la  desfrânări 
de  tot  felul,  la  beţii,  la  curvii,  Ia  podoabe,  cari  încă  nu  pot  fi  săturate, 
întocmai  ca  lăcomia;  astfel  apoi  şi  desfrânaţii,  după  ce  şi-au  risipit  tot  ce 
au  câştigat  pe  cale  dreaptă,  pentru-ca  să-şi  îndestulească  cât  de  cât  poftele 
cele  păcătoase  şi  nesăturate,  la  urmă  nu  se  ruşinează  a  se  atinge  de  avere 
străină,  mai  cu  samă  după  ce  în  urma  desfrâului  s’au  făcut  leneşi  şi  Ii 
s’au  slăbit  puterile  şi  nu  mai  pot  nici  lucra  ca  mai  ’nainte.  Dar  şi  aceştia 
îşi  iau  plata  lor,  atât  dela  Dumnezeu,  cât  şi  dela  oameni. 

Acestea  sunt  cauzele,  cari  duc  pe  făcătorii  de  rele  la  păgubirea  dea- 
proapelui,  iar  acum  să  vedem,  după  putinţă,  cum  păgubesc  ei  pe  deaproa- 
pele,  adecă  cine  sunt  furii  şi  tâlharii. 

Dumnezeu  zice  în  porunca  a  8:  să  nu  furi,  adecă  nimeni  să  nu  pă¬ 
gubească  pe  deaproapele  său  nici  într'an  chip ,  nici  pe  faţă ,  nici  în  ascuns t 
nici  cu  puterea ,  nici  cu  înşelăciunea  şi  pe  toţi  ceice  cad  în  păcatul  acesta, 
ca  şi  în  orice  fărădelege,  îi  ameninţă  şi  pedepseşte  cu  tot  felul  de  rele 
nu  numai  aici  pe  pământ,  ci  şi  în  vieaţa  viitoare.  —  Aşadară,  fur  este  tot 
cel  ce  înstrăinează  averea  altuia  în  ascuns;  fur  este  tot  ceice  răpeşte  averea 
altuia  pe  faţă  şi  cu  puterea;  alăturea  cu  furii  şi  cu  răpitorii  sunt  şi  gaz¬ 
dele  de  hoţi,  adecă  aceia  cari  ascund  pe  tâlhari  şi  lucrurile  furate  ori  ră¬ 
pite  de  ei;  furi  şi  tâlhari  sunt  toţi  ceice  strică,  nimicesc  ori  aprind  averea 
altuia;  alăturea  cu  tâlharii  sunt  şi  ceice  păgubesc  pe  alţii  prin  înşelăciune, 
precum:  ceice  la  vânzări  şi  cumpărări  se  folosesc  de  bani  falşi  ori  de  mă¬ 
suri  false;  cei  ce  falsifică  mijloacele  de  traiu  amestecându-le  cu  lucruri 
străine  şi  fără  preţ,  ba  chiar  cu  lucruri  otrăvitoare;  apoi  ceice  falsifică  do¬ 
cumente,  ceice  înşală  la  vămi;  ceice  strămută  mejdele  (semnele  de  hotar) 
dela  locuri,  ceice  mână  apa  pe  alt  loc  din  cursul  ei  natural  şi  prin  aceasta  îşi 
fac  folos,  iar  vecinilor  pagubă;  ceice  aprind  lucrurile  asigurate,  pentru-ca  să 
ridice  sumele  de  asigurare;  fur  este  servitorul,  care  cu  voia  ori  din  negrijă 
păgubeşte  pe  stăpân;  fur  este  şi  pruncul  ce  fură  dela  părinţi;  stăpânul  ce 
nu  dă  simbria  la  slugi  ori  la  lucrători;  cerşitorul,  carele  poate  lucra;  tutorii, 
cari  mâncă  averea  orfanilor;  epitropii,  cari  mancă  averea  bisericii;  dire- 
gătorii,  cari  nu  grijesc  de  averea  străină  încredinţată  lor  spre  păstrare  şi 
administrare;  asemenea  cu  furii  sunt  ceice  nu  dau  înapoi  lucrurile  aflate, 
împrumutate  ori  zălogite;  apoi  ceice  nu-şi  plătesc  datoriile,  când  le  pot 
plăti,  ori  îşi  ascund  averea  şi  o  scriu  pe  alţii  pentru-ca  să  nu  fie  ce  luă 

de  pe  ei  în  datorii;  în  sfârşit  furi  şi  tâlhari  sunt  şi  uzurarii,  cari  iau  camătă 
mai  mare  decât  prescrie  legea  şi  apoi  ceice  se  folosesc  de  strâmtoarea  al¬ 
tora  pentru  de  a  se  îmbogăţi  —  Dintre  toţi  însă  cei  mai  ticăloşi  sunt  ceice 
aprind  şi  omoară  pentru-ca  să  poată  jâfuî,  apoi  ceice  asupresc  pe  văduve, 
pe  orfanii  şi  pe  cei  neputincioşi  şi  săraci,  şi  în  urmă  ceice  se  ating  de 
averea  institutelor  de  binefacere.  In  urmă  furi  şi  tâlhari  sunt  şi  aceia,  cari 
strică  cinstea  altuia  prin  clevetiri  şi  minciuni,  precum  şi  aceia,  cari  prin 
sfaturi  făţarnice  abat  pe  altul  dela  faptele  cele  bune  şi  pe  nesimţite  îl  duc 
la  fapte  rele  şi  prin  aceasta  îl  lipsesc  de  numele  cel  bun  înaintea  oame¬ 
nilor  şi  de  fericirea  cea  vecinică  în  vieaţa  viitoare. 

Mai  sunt  şi  altfel  de  furi  şi  de  tâlhari,  dar  acum  să  vedem  Iubiţi 
ascultători, 

III. 

Cari  sunt  pedepsele  ce-i  ajung  pe  furi  şi  pe  tâlhari  şi  pe  toţi  ceice 
păgubesc  pe  deaproapele  în  orice  chip . 

Pedepsele  acestea  sunt  de  două  feluri:  unele  dumnezeeşti  şi  altele 
omeneşti.  De  pedepsele  omeneşti  mulţi  pot  scăpă,  precum  şi  scapă  unii, 
căci  dinaintea  oamenilor  multe  fapte  se  pot  ascunde,  dar  de  pedepsele 
dumnezeeşti  nu  poate  scăpă  nimeni,  decât  numai  pocăindu-se  şi  întor¬ 
când  înapoi  lucrul  străin,  dacă  îl  mai  poate  întoarce  ori  răscumpăra,  căci 
dinaintea  lui  Dumnezeu  nu  poate  ascunde  nimenea  nimic  niciodată.  Apoi 
chiar  şi  dacă  şi-a  luat  cineva  pedeapsa  dela  oameni  pentru  fărădelegile 
sale,  pentru  aceleaşi  fărădelegi  mai  trebue  să  dee  seamă  şi  înaintea  lui 
Dumnezeu;  şi  cum  va  da,  dacă  nu  se  va  pocăi! 

Prima  pedeapsă  ce-1  ajunge  pe  fur  şi  pe  tâlhar,  ca  şi  pe  orice  păcătos, 
este  mustrarea  conştiinţei ,  mustrarea  sufletului,  care  vine  din  frica  de 
pedeapsă ,  atât  din  partea  oamenilor,  cât  şi  din  partea  lui  Dumnezeu. 
Pentru  ce?  Pentru  că,  ori  cât  să  fie  tâlharul  de  sălbatic  Ia  suflet  şi  la  inimă, 
fără  să-i  spună  cineva  anume,  el  totuş  ştie,  că  furtul  e  oprit  şi  de  legile 
dumnezeeşti  şi  de  cele  omeneşti,  şi  că  prin  urmare,  nu  poate  rămânea 
nepedepsit.  Aceasta  i-o  spune  însuş  sufletul  Iui,  care  îi  zice:  ce  ţie  nu-ţi 
place,  altuia  nu  face.  Că  furtul  este  oprit  şi  pedepsit  de  legile  omeneşti 
ne  dovedesc  temniţele  cele  multe  şi  pline  mai  cu  samă  de  hoţi  şi  de 
tâlhari,  prin  cari  se  fac  atâtea  cheltueli  statului,  iar  că  acela  este  oprit  şi 
pedepsit  şi  din  partea  lui  Dumnezeu,  ne  dovedesc  o  mulţime  de  locuri 
din  sf.  Scriptură,  dintre  cari  acî  voiu  reproduce  numai  unul  Iată  ce  zice 
dreptul  Iov  XV.  21—22:  «Şi  frica  lui  în  urechile  lui.  Când  va  gândi  că 
este  în  pace,  va  veni  lui  perire;  şi  când  i-se  va  părea  că  este  plin,  se  va 
năcăji,  şi  toată  nevoia  va  veni  preste  el».  Da,  pentru  că  averea  furată  dela 
cei  bogat  îi  apasă  sufletul,  bine  ştiind,  că  pentru  aceea  nu  el  a  muncit; 
averea  furată  dela  cel  sărac  îi  apasă  sufletul,  pentru  că  bine  ştie,  că  prin 
fapta  aceasta  pe  cel  sărac  l-a  aruncat  în  lipsă  şi  mai  mare,  dacă  nu  chiar 
la  moarte  prin  foame ;  banii  furaţi  îi  sunt  ca  nişte  cărbuni  aprinşi  în  bu¬ 
zunare;  mâncarea  furată  i-se  opreşte  în  gât  ca  o  peatră  ce  n'o  poate  în- 

ghiţî;  hainele  furate  îi  acoper  trupul  ca  o  pară  de  foc;  pământul  ce  l-a 
luat  pe  nedreptul  dela  altul  îi  apasă  sufletul  ca  o  stâncă  ce-1  turteşte  de 
moarte;  dar  apoi,  dacă  mai  este  în  el  încă  şi  vre-o  leacă  de  milă,  câtă 
mustrare  îi  prîcinuesc  lacrimile,  suspinele  şi  blăstămurile  celor  săraci  şi 
neputincioşi  păgubiţi  de  el.  El  nu  mai  are  linişte  întocmai  ca  Caîn,  care 
a  omorît  pe  fratele  său,  căci  cine  ştie,  nu  va  duce  şi  el  la  perire  pe 
cineva  prin  fărădelegea  sa! 

A  doua  pedeapsă  ce-1  ajunge  pe  fur  este  ruşinea .  «Că  preste  fur 
este  ruşine,  şi  însemnare  foarte  rea  preste  cel  cu  două  limbi»,  zice  înţe¬ 
leptul  Sirach  V.  17.  Furul  nici  odată  nu  poate  umbla  cu  fruntea  ridicată 
printre  oameni,  căci  toţi  îl  despreţuesc  şi-l  încunjură,  şi  mereu  se  ascunde 
dinaintea  oamenilor  şi  se  teme  a-i  privi  în  ochi,  ca  nu  cumva  să  fie  bănuit 
şi  descoperit  prin  vre-o  privire  ori  vorbă  neprecugetată.  Dar  apoi  frica 
de  pedeapsă  unde  e?  Mişcarea  unei  frunze  clătinate  de  vânt,  lătratul  unui 
câne,  privirea  unui  ochiu,  vorbirea  tăinuită  a  altora,  deschiderea  fără  veste 
a  unei  uşi,  apropierea  cuiva  de  el,  —  toate,  toate  îl  neliniştesc,  căci  se 
teme,  nu  cumva  e  descoperit  deja  şi  nu  va  scăpa  de  pedeapsă. 

A  treia  pedeapsă  este  paguba .  Pentru  că  pe  lângă  despăgubirea  lu¬ 
crului  străin,  mai  trebue  să  poarte  şi  o  mulţime  de  spese  procesuale,  mai 
perzând  şi  o  mulţime  de  vreme  pela  judecătorii  şi  în  temniţă,  când  ar  fi 
putut  lucra  şi  a-şi  câştiga  pânea  de  toate  zilele  cu  cinste.  Dar  aşa  şi 
averea  câştigată  cu  dreptul  se  perde  prin  cea  câştigată  prin  nedreptate 
şi  fărădelege. 

A  patra  pedeapsă  este  închisoarea ,  temniţa,  când  este  scos  din  so¬ 
cietatea  oamenilor  de  omenie  şi  e  lipsit  de  toate  bucuriile  vieţii,  ba  e 
chinuit  chiar  cu  foame  şi  cu  bătăi,  şi  e  silit  a  lucra  lucruri  grele,  din 
cari  el  nu  are  nici  un  câştig.  Vestea  rea  despre  tâlhari  se  lăţeşte  mai 
întâi  între  vecini,  apoi  în  sat,  şi  în  urmă  în  tot  ţinutul,  întocmai  ca  pu¬ 
toarea  unei  mortăcini,  pe  carea  toţi  se  silesc  a  o  lăpăda  cât  mai  departe 
dintre  ei.  De  aci  s’a  întâmplat  nu  tocmai  de  mult,  că  la  cătane  se  prindeau 
cu  funea  întâi  tot  feciorii  cei  blăstămaţi,  cari  furau,  cari  curveau,  cari  erau 
beţivi  şi  bătăuşi  şi  numai  apoi  cei  de  omenie.  Pentru  ce?  Pentru  că  toţi 
voiau  să  scape  de  ei,  întocmai  ca  de  ferele  sălbatice,  cari  primejduiesc 
averea  şi  vieaţa  tuturor. 

A  cincea  pedeapsă  este  blâstămul  din  partea  celor  păgubiţi  şi  a 
societăţii,  căci  unii  au  fost  lipsiţi  de  bunul  lor,  iar  alţii  au  fost  aruncaţi 
în  mizerie,  mai  trebuind  să  susţină  şi  o  mulţime  de  temniţe,  a  căror  chel¬ 
tuieli  grele  toate  se  scot  de  pe  spatele  bietului  popor  sărac  şi  năcăjit  şi 
fără  să-l  poată  despăgubi  pentru  acestea  cu  nimic.  Insaş  sf.  Scriptură  zice 
că:  «Blăstămat  tot  celce  mută  hotarele  deaproapelui  său,  şi  va  zice  tot 
poporul:  fie»  (11.  Moisi  XXVII.  17). 

A  şesea  pedeapsă  este  moartea  trupească,  căci  nu  odată  s7a  în¬ 
tâmplat,  că  tâlharul  prins  la  faţa  locului  a  fost  omorît  de  ceice  l-au  prins 
altă  dată,  în  cazuri  grele  l-a  omorît  legea,  judecându-1  la  moartea  cea  mai 


—  391 


ruşinoasă  prin  ştreang,  la  spânzurătoare,  şi  iarăş  alţii  mor  prin  temniţe 
fără  nici  o  mângăere  din  partea  familiei  şi  a  pretiniior  şi  a  cunoscuţilor 
lor,  păgânii  mai  totdeauna  judecau  la  moarte  pe  tâlhari ;  dovadă  cei  doi 
tâlhari  răstigniţi  pe  cruce  de-a  dreapta  şi  de-a  stânga  Domnului  Isus  Hristos, 
dintre  cari  unul  s’a  osândit  şi  Ia  muncile  cele  de  veci,  căci  nici  în  ceasul 
cel  din  urmă  al  vieţii,  nu  s’a  pocăit. 

Dar  dintre  toate  pedepsele  acestea  cea  mai  grea  este  pedeapsa  a 
şeptea:  moartea  sufletească,  adecă  osânda  sufletului  sau  muncile  cele 
de  veci,  cari  îi  ajung  pe  toţi  păcătoşii,  dacă  nu  se  pocăesc  încă  aici  pe 
pământ  lată  ce  ne  spune  Apost.  Pavel  în  l.  epîst  cătră  Corinteni,  VI  10: 
«Nici  furii,  nici  lacomii,  nici  beţivii,,  nici  ocăritorii,  nici  răpitorii,  împărăţia 
lui  Dumnezeu  nu  vor  moşteni». 


Şi  de  pedepsele  acestea  se  împărtăşesc  nu  numai  furii  înşişi,  ci 
şi  cei  ce  se  însoţesc  cu  ei \  ori  îi  ascund  şi  se  împărtăşesc  din  furatul 
lor,  căci  cetim  Ia  Proverbe  XXVIII  24:  «Cel ce  se  împărtăşeşte  cu  furul 
ureşte  şi  sufletul  său,  şi  de  se  va  pune  jurământ,  auzind  nu  vor  crede» 

Ba  mai  mult.  Toate  pedepsele  acestea ,  în  total  ori  în  parte ;  se  des¬ 
carcă  de  multeori  şi  asupra  familiei  lor ;  asupra  naţiunei  şi  a  ţârii  lor ;  ba 
chiar  şl  asupra  Uimei  întregi \  dacă  nu  s’a  purtat  grijă  de  creşterea  copiilor 
şi  a  poporului  în  moravuri  bune  şi  dacă  făcătorii  de  rele  au  fost  lăsaţi 
nepedepsiţi.  Că  Dumnezeu  pedepseşte  familii  întregi  pentru  fărădelegea 
unuia,  ni  o  spune  prorocul  Zaharia,  V,  1,  3—4  zicând:  «Şi  m’am  întors, 
şi  am  ridicat  ochii  mei,  şi  am  văzut,  şi  iată  o  secere  sburând,  şi  a  zis 
(Domnul)  cătră  mine:  Acesta  este  blăstămul,  carele  este  preste  faţa  pă¬ 
mântului,  că  tot  furul...  şi  tot  celce  jură  strâmb  de  acum  înainte  până  Ia 
moarte  se  va  pedepsi...  şi  o  vom  scoate  pe  ea  (secerea),..  şi  va  întră  în 
casa  furului,  şi  în  casa  celuice  jură  strâmb  pe  numele  meu  cu  minciună... 
şi  o  va  perde  pe  ea  şi  lemnele  ei  şi  petrile  ei».  —  Apoi,  că  Dumnezeu 
pedepseşte  şi  popoare  şi  ţări  întregi  pentru  fărădelegile  poporului  ni-o 
spune  atât  sf.  scriptură,  cât  şi  Istoria  universală,  dovadă :  risipirea  Ierusa¬ 
limului  şi  împrăştierea  Jidovilor  pe  toată  faţa  pământului,  pentrucă  au 
răstignit  pre  Hristos,  apoi  stingerea  altor  popoare,  precum  a  babilonenilor, 
mezilor,  perşilor,  grecilor,  romanilor  şi  a  polonilor,  adeverindu-se  ceeace 
zice  înţeleptul  Şirach  X,  8,  că:  «împărăţia  dela  un  neam  la  alt  neam  se 
mută  pentru  strâmbătăţi  şi  pentru  sumeţii  şi  pentru  avuţii  şi  pentruce  se 
sumeţeşte  pământul  şi  cenuşa».  —  Şi  în  urmă,  că  Dumnezeu  pedepseşte 
şi  lumea  întreagă  pentru  păcatele  cele  multe  ale  oamenilor,  ne  dovedeşte 
potopul,  amintit  în  sf.  scriptură,  din  care  numai  dreptul  Noe  şi  familia  lui 
a  scăpat,  în  corabie,  după  voia  iui  Dumnezeu. 

Sunt  nenumărate  ameninţările  ce  Ie  face  Dumnezeu  poporului  pentru 
fărădelegile  lui.  lată  unele  din  ele.  «Blăstăm  şi  minciună  şi  ucidere  şi 
furtişag  şi  preacurvie  s’a  vărsat  pe  pământ  şi  singiuri  cu  singiuri  se  ame¬ 
stecă.  Pentru  aceea  va  plânge  pământul  şi  se  va  împuţina  cu  toţi  ceice 
locuiesc  pre  dânsul»,  zice  la  pror.  Osie  IV,  2 — 3.  «Şi  voiu  lăpăda  pre 

voi  dela  faţa  mea,  precum  am  lăpădat  pre  fraţii  voştri.  Pentru  aceasta 
zice  Domnul;  lată  iuţimea  şi  mânia  mea  se  varsă  preste  locul  acesta,  şi 
preste  oameni  şi  preste  dobitoace  şi  preste  tot  lemnul  ţarinei  lor,  şi  preste 
roadele  pământului,  şi  va  arde  şi  nu  se  va  stinge»,  zice  prin  prorocu] 
leremia,  VIL  20.  Şi  în  fine:  «Şi  eu  voiu  începe  a  te  bate  pe  tine,  perde-te- 
voiu  pentru  păcatele  tale.  Tu  vei  sămâna  şi  nu  vei  secera,  tu  vei  stoarce 
măslină,  şi  nu  te  vei  unge  cu  unt  de  lemn,  şi  strugurul,  şi  nu  vei  bea 
vin,  şi  vor  peri  nelegiuirile  poporului  meu»,  zice  prin  prorocul  Michea, 
VI,  13—15. 

Aşadară  toate  relele  vin  pe  pământ  ca  pedeapsă  pentru  păcatele 
oamenilor.  Deci  cei  păcătoşi  să  se  îndrepteze,  iar  cei  drepţi  să  se  ferească 
să  nu  cadă  şi  ei  în  ispita  păcatului.  Dar  să  vedem  acum,  iubiţi  ascultători. 

IV. 

Cum  poate  scăpa  cel  păcătos  de  pedepsele  păcatelor  sale  înaintea 
Iui  Dumnezeu,  adecă  în  cazul  nostru,  cum  se  pot  îndreptă  furii  şi  tâlharii 
de  păcatul  lor  şi  peste  tot,  aceia,  cari  au  nedreptăţit  pe  cineva  cu  ceva. 

Două  sunt  mijloacele  prin  cari  se  poate  mântui  omul  de  păcatul  fur¬ 
tului,  şi  acelea  sunt;  întoarcerea  de  bună  voie  a  lucrului  străin  înapoi  şi 
pocăinţa . 

Celce  a  păgubit  pe  cineva  cu  ceva,  înainte  de  toate  trebue  să  în¬ 
toarcă  de  bună  voie  lucrul  străin  înapoi,  ori  să  dee  despăgubire  pentru 
el  dacă  nu-1  mai  poate  întoarce  înapoi  şi  apoi  să  se  pocăiască.  Aceasta 
o  porunceşte  însuş  Dumnezeu  în  cartea  (II.  Moisi  VL  I-  5,  unde  zice,  că: 
sufletul,  carele  va  păcătui  şi  va  greşi,  şi  va  întoarce  răpirea  care  au  răpit 
şi  înşelăciunea  care  a  înşelat,  şi  lucrul  care  i-s’a  încredinţat  lui ;  şi  lucrul 
perdut,  care  l-a  găsit,  şi  tot  lucrul,  pentru  care  a  jurat  strâmb,  şi  va  plăti 
lucrul  acela  întreg,  şi  pentru  greşala  sa  va  aduce  Domnului  jertfă,  şi  se 
va  ruga  pentru  el  preotul  înaintea  Domnului;  se  vor  ierta  lui  toate  câte 
a  făcut  şi  a  greşit.  Iar  în  Testamentul  nou  la  Ev.  Luca  XIX.  8  vedem,  că 
Domnul  nostru  [sus  Hristos  numai  atunci  a  mărturisit  pe  vameşul  îm¬ 
bogăţit  prin  nedreptăţi,  pe  Zaclieiu,  de  fiu  a  lui  Avraam,  adecă  de  mân¬ 
tuit  de  fărădelegile  sale  şi  prin  urmare  de  moştenitor  împărăţiei  cereşti, 
dupăce  acela  s’a  declarat,  că  jumătate  din  averea  sa  o  dă  săracilor  şi  în¬ 
toarce  împătrit  paguba  tuturor  celor  ce  i-a  nedreptăţit  cu  ceva. 

Celce  nu  vrea  să  dea  lucrul  străin  înapoi,  ori  să  dea  despăgubire 
pentru  el,  acela  nu  poate  căpăta  iertare  de  păcate;  deci  nici  preotul  nu-1 
poate  deslega  în  taina  mărturisirei  şi  nici  la  sf.  cuminecătură  nu-1  poate 
slobozi.  Aceasta  ni-o  spune  şi  fericitul  Augustin  când  zice:  «Dacă  lucrul 
pentru  carele  sTa  făcut  păcatul  se  poate  întoarce,  dar  nu  se  întoarce 
înapoi  —  atunci  nu  se  face  pocăinţa,  ci  făţărnicie».  Chiar  să  fi  suferit  cineva 
temniţa  pentru  lucrul  străin,  acela  totuş  trebue  să-l  dea  înapoi,  dacă  poate, 
căci  până  atunci  nu  se  poate  îndrepta  nici  înaintea  lui  Dumnezeu  pentru 
păcatul  său. 

La  întoarcerea  lucrului  străin  trebue  să  avem  în  vedere  următoarele: 
Lucrul  străin  trebue  dat  înapoi  la  acela  dela  care  s’a  înstrăinat,  ori  în  lipsa 
aceluia,  moştenitorilor  lui,  iar  în  lipsa  acestora  să  se  dea  săracilor,  ori  să 
se  folosească  spre  scopuri  de  binefacere.  —  Dacă  cel  vinovat  se  teme  a-1 
da  înapoi  în  persoană,  atunci  să-l  dea  înapoi  prin  mijlocirea  preotului  în 
taina  mărturisirei,  carele  îi  va  justifica  predarea  prin  revers  dela  proprietar, 
ori  să-l  pună  la  loc,  de  unde  proprietarul  să-l  afle  sigur.  —  La  întoarcere 
trebue  întors  şi  folosul  de  pe  timpul  cât  lucrul  acela  a  stat  în  mână  străină. 

—  La  întoarcere  şi  despăgubire  sunt  datori  şi  ceice  s’au  împărtăşit  din 
lucrul  străin.  —  Ceice  nu  mai  poate  întoarce  înapoi  tot  ceeace  a  înstră¬ 
inat,  e  dator  a  întoarce  atâta  cât  poate.  —  Ceice  din  cauza  sărăciei  ori 
din  cauza  altor  pedeci  nu  poate  întoarce  înapoi  îndată  lucrul  străin,  trebue 
să-l  întoarcă  îndată  ce  va  putea,  dar  trebue  să  se  silească  a-I  putea  în¬ 
toarce  cât  mai  curând.  —  In  urmă,  cel  ce  din  orice  cauză  neatârnătoare 
de  el  nu  poate  întoarce  niciodată  înapoi,  aceia  e  dator  să  se  roage  lui 
Dumnezeu  pentru  păgubaş,  pentru  ca  sa-i  despăgubească  Dumnezeu  din 
darurile  sale  cele  bogate  în  vieaţa  aceasta  şi  în  vieaţa  viitoare. 

Că  nici  pocăinţa  fără  întoarcerea  lucrului  străin  înapoi  —  dacă  se 
poate  —  şi  nici  întoarcerea  lucrului  străin  înapoi  fără  pocăinţă  nu  folo¬ 
seşte  nimic,  întocmai  cum  nu  poate  sbura  nici  pasărea  numai  cu  o  aripă, 

—  ne  adevereşte  următoarea  întâmplare:  Un  om  bogat,  carele  avea  multe 
avuţii  străine  la  sine,  îmboinăvindu-se  de  moarte  de  o  aprindere  grea  la 
o  mână,  a  chemat  pe  preot  la  sine  ca  să  se  mărturisească.  Preotul  a  şi 
venit  şi  între  alte  păcate  mărturisindu-i  că  are  avere  străină  în  manile  sale, 
preotul  i-a  dat  sfatul  să  o  întoarcă  înapoi,  căci  până  atunci  nu  poate  să-l 
deslege  de  păcate  şi  să-l  cuminece  şi  nici  să-i  facă  sf.  maslu.  Auzind  aceasta 
bogatul,  a  zis  preotului:  Dacă  aş  întoarce  înapoi  toată  averea  străină, 
atunci  cei  trei  copii  ai  mei  mi -ar  rămânea  pe  strade  cerşitori.  Văzând 
preotul  îndărătnicia  bogatului  plin  de  lăcomie  şi  de  nedreptate,  s’a  folosit 
de  o  apucătură  pentru  ca  să-l  înduplece  la  o  pocăinţă  mântuitoare.  Bine^ 
a  zis  preotul,  eu  ştiu  un  leac  sigur,  pentru  ca  să  te  vindeci,  dar  te-ar  costa 
foarte  mulţi  bani.  —  Să  ne  coste  chiar  şi  mii,  a  zis  bogatul,  dau  oricât, 
numai  să  mă  vindec.  —  Trebue  să-ţi  ungi  mâna  cu  unsoare  topită  din 
mâna  unui  om  viu,  a  zis  preotul,  şi  bolnavul  îndată  a  chemat  pe  cei  trei 
fii  ai  săi,  dar  nici  unul  n’a  voit  să-şi  arză  mâna  nici  cât  de  puţin  pentru 
tatăl  lor.  —  Iată  fiii  tăi,  i-a  zis  atunci  preotul,  nici  unul  nu  vrea  să-şi  arză 
mâna  nici  cât  de  puţin,  nici  chiar  numai  o  mână  pentru  tine,  şi  tu  eşti 
gata  să  te  arunci  întreg  pentru  ei  în  focul  cel  de  veci.  —  Auzind  aceasta 
bogatul,  s’a  luminat,  şi  întorcând  tot  înapoi  s’a  mântuit  de  păcat  şi 
a  murit  liniştit  în  nădejdea  vieţii  de  veci. 

Dar  să  sfârşesc. 

In  cele  zise  până  acî  v’am  arătat,  iubiţi  ascultători,  ce  este  dreptul 
de  proprietate,  care  este  scopul  averii  şi  cari  sunt  mijloacele  iertate  pentru 
câştigarea  averii.  Dumnezeu  a  dat  omului  avere  ca  să  se  susţină  pe  sine 

şi  familia  sa  şi  pentru-ca  să  ajuture  pe  cei  lipsiţi  şi  să  aducă  jertfă  lui 
Dumnezeu,  iar  ca  mijloace  pentru  câştigarea  de  avere  sunt  iertate  numai 
moştenirea,  dăruirea  şi  munca  dreaptă.  —  V’am  arătat  apoi  cine  sunt  furii 
şi  tâlhari  şi  cari  sunt  cauzele  cari  îi  duc  pe  aceştia  la  păcat,  adecă:  lenea, 
lăcomia  şi  desfrânarea.  — -  Apoi  v'am  arătat  ce  pedepse  îi  ajung  pe  furi 
şi  pe  tâlhari,  mustrarea  conştiinţei  (provenită  nu  atât  din  părerea  de  rău, 
că  au  vătămat  pe  Dumnezeu,  ci  mai  mult  din  frica  de  pedeapsă,)  apoi 
ruşinea,  paguba,  închisoarea,  blăstămul,  moartea  trupească  şi  moartea  su¬ 
fletească,  cari  pedepse  îi  ajung  nunumai  pe  ei,  ci  şi  pe  familia,  poporul 
şi  ţara  lor,  ba  şi  pe  lumea  întreagă.  Iar  în  urmă  v’am  arătat,  că  de  păcatul 
furtului  se  poate  mântui  cineva  numai  întorcând  lucrul  străin  înapoi  — 
dacă  se  poate  —  şi  pocăindu-se. 

Şi  dacă  ne  punem  întrebarea,  că:  ce  îndeamnă  pe  oameni  la  rău? 
Răspundem,  că:  diavolul,  carele  se  încuibă  în  inima  lor;  căci  precum  ne 
spune  Ev.  Marcu  VII.  21 — 22:  «Că  dinlăuntru,  din  inima  oamenilor  ies 
cugetele  cele  rele,  şi  preacurviile,  curviile,  uciderile,  furtişagurile,  lăcomiile, 
răutăţile,  înşelăciunile,  faptele  de  ruşine,  ochiul  viclean,  hula,  trufia,  nebunia». 
Deci  pentru  ca  să  nu  cădem  în  vre-un  păcat,  trebue  să  alungăm  din  ini¬ 
mile  noastre  cugetele  cele  rele  făcând  rugăciune  mereu,  şi  postind  şi  făcând 
milostenie  cu  fapta  şi  cu  cuvântul;  iar  de  am  făcut  ceva  pagubă  deaproa- 
pelui  nostru,  să  o  întoarcem  înapoi  şi  să  ne  pocăim.  Cei  ce  au  avere 
străină  în  manile  lor,  să  urmeze  Iui  Zacheu,  întorcându-o  înapoi  şi  făcând 
milostenie  săracilor;  iar  ceice  din  cauza  sărăciei  nu  mai  pot  întoarce 
lucrul  străin  înapoi,  aceia  să  urmeze  tâlharului  de  pe  cruce  ce  s'a  pocăit, 
căci:  «Ce  folos  este  omului,  de  ar  dobândi  lumea  toată,  iară  sufletul  său 
îşi  va  pierde,  sau  ce  schimb  va  da  omul  pentru  sufletul  său»  (Mat.  XVI.  26). 
Lucraţi,  cruţaţi  şi  vă  rugaţi,  dar  precum  ne  spune  Domnul  nostru  Isus 
Hristos:  «Nu  vă  adunaţi  vouă  comori  pe  pământ,  unde  rugina  şi  moliile 
le  strică  şi  unde  furii  le  sapă  şi  Ie  fură.  Ci  vă  adunaţi  vouă  comori  în 
cer,  unde  nici  rugina,  nici  moliile  nu  le  strică  şi  unde  furii  nu  o  sapă, 
nici  o  fură»  (Mat.  VL  19 — 20);  «daţi  milostenie...  Că  unde  este  comoara 
voastră,  acolo  va  fi  şi  inima  voastră»  (Luca  XII.  33 — 34).  Amin. 

Gavriil  Hango, 

presbiter. 

Lucrează  în  spiritul  rugăciunii,  cercetează  lucrurile  acestei  lumi,  căci 
aşa  îţi  porunceşte  datoria  chemării  tale,  dar  priveşte-le  numai  cu  un  ochiu, 
pentruca  celalalt  să-ţi  fie  mereu  aţântit  spre  lumina  cea  vecinică.  Ascultă 
pe  înţelepţii  lumii,  dar  ascultă-i  numai  cu  o  ureche,  pentruca  ceealaltă 
să-ţi  fie  gata  mereu  a  asculta  tonurile  blânde  ale  cerescului  tău  Părinte. 
Scrie  numai  cu  o  mână,  iar  cu  ceealaltă  te  ţine  de  vestmântul  Domnului, 
precum  se  ţine  pruncul  de  vestmântul  părintelui  său.  Fără  această  măsură 
de  precauţiune  ţi-ai  frânge  capul  de  pietrile  dure  ce  le  întâlneşti  în  cale... 
Binecuvântă-mă  Doamne! 

A.  M.  Ampere,  fizician  francez  renumit  (1777—1836). 

I.  CĂRŢI. 


Biserica  Catedrală  dela  Mitropolia  ortodoxă  română  din  Sibiiu, 
de  Dr.  II.  Puşcariu,  Dr.  M.  E.  Cristea  şi  M.  Voileanu.  Sibiiu  Tipografia 
arhidiecezană  1908.  194  pg.  4°. 

Catedrala  Mitropoliei  noastre,  aşa  cum  se  înalţă  între  vechile  ziduri 
săseşti  ale  Sibiiului,  strălucitoare,  ca  Sionul  împăratului  Soiomon  din  Ieru¬ 
salim,  şi  întrunise  ţaţa,  ca  o  tineră  mireasă  întru  podoabele  sale,  este,  fără 
îndoială,  o  clădire  măreaţă  şi  cuceritoare.  Pentru  aceia  însă,  cari  trecând 
preste  desfătarea  ochiului  trupesc,  ne  îndreptăm  privirile  sufletului  în  tre¬ 
cutul  bisericii  noastre,  măreţia  Catedralei  nu  răsare  numai  din  maiestatea 
stăpânitoare  a  bobiturilor  sale  sau  din  strălucirea  în  largi  depărtări  a  tur¬ 
nurilor  sale  aurite,  ci  această  măreţie  sporeşte  şi  se  înalţă,  mai  vârtos, 
prin  valoarea  istorică  şi  naţională  a  fiinţării  sale. 

E  măreaţă  catedrala  noastră,  câtă  vreme  idea  întemeierii  ei  am  mo- 
ştenit-o  dela  Şaguna  şi  câtă  vreme  ne  înfăţişează  desăvârşirea  şi  încunu¬ 
narea  apostoleştiior  lui  străduinţe  pentru  reînfiinţarea  vechii  mitropolii  or¬ 
todoxe  din  Ardeal. 

E  monumentală  catedrala  noastră,  pentrucă  este  întruparea  unui  sfânt 
ideal  al  părinţilor  noştri. 

Şi  ne  e  scumpă  catedrala  noastră,  pentrucă  este  o  mărturie  clasică 
despre  tăria  credinţii  şi  a  simţului  religios,  gata  de  jertfire,  al  poporului 
românesc. 


Sub  raportul  acesta,  oricât  ar  lăsa  de  dorit  măestria  alcătuirii  şi  cu¬ 
răţenia  stilului  ei;  catedrala  este  o  operă  monumentală;  este  opera  stră¬ 
duinţelor  nobile  şi  a  daniilor  de  bunăvoie  ale  unui  neam  de  oameni  oropsiţi 
şi  săraci 

Pe  temeiul  acestor  consideraţiuni  socotim,  că  este  a  se  apreţia  şi 
monografia  catedralei,  alcătuită,  din  încredinţarea  Venerabilului  Consistor 
arhidiecezan,  de  cei  trei  sfetnici  înalţi  ai  bisericii  noastre  şi  apărută  de 
curând,  sub  titlul  de  mai  sus. 

Monografia  aceasta  nu  este  altceva,  decât  cronicarul  credincios,  care 


ne  povesteşte  domol  şi  amănunţit  toate  fazele  şi  momentele  de  însemnătate 
cari  alcătuiesc  istoricul  acestei  zidiri,  dela  ideie  şi  până  la  plăsmuire. 


Şi  era  de  lipsă  povestea  acestui  cronicar,  pentrucă  oricine  o  va  ceti 
—  şi  cine  nu  va  ceti-o?  —  să  aibă  prilejul  a  admira  înc’odată  luptele  şi  stă¬ 
ruinţele  de  fier  ale  acelui  Şaguna,  care  n'a  pregetat  a  străbate  împărăţia 
noastră  întreagă,  ca  să  strângă  milostenie  pentru  o  biserică  corăspunză- 
toare  demnităţii  episcopiei  sale  şi  a  poporului  său;  să  aibă  prilejul  a  re¬ 
simţi  apoi  înc’odată  acele  momente  de  duioasă  însufleţire  şi  de  sfântă  bu¬ 
curie,  care  i-au  pătruns  sufletul  în  timpul  zidirii  şi  mai  ales  Ia  praznicul 
cel  de  obşte  al  sfinţirii  ei,  —  momente,  cari  cu  multă  căldură  şi  sinceritate 


Se  oglindesc  în  partea  a  treia  şi  cea  mai  frumoasă  a  lucrării,  scrisă  de 
părintele  protosincel  Dr.  Cristea . 

Şi  câtă  vreme  monografia  catedralei  va  împodobi,  ca  un  frumos 
album  bisericesc,  biblioteca  preoţimîi  noastre,  a  celei  de  acum  şi  a  celei 
viitoare,  ea  va  stârni  în  sufletul  tuturora  o  evlavioasă  aducere  aminte  de 
suferinţele  şi  jertfele  părinţilor  şi  'n  acelaş  timp  dorinţa  ferbinte:  ca  toţi 
cei,  cari  vor  sluji  lui  Dumnezeu  în  această  catedrală  să  fie  la  înălţimea 
frumuseţii  şi  importanţei  sale  istorice,  pentruca  astfel  în  plăzmuirea  ei  cea 
tare  să  se  închege,  ca  întriun  vecinie  simbol,  Credinţa  în  Dumnezeu  şi 
dragostea  de  neam ,  de  limbă  şi  de  lege ,  care  ne- au  păstrat-o  smeritele  bise¬ 
ricuţe  de  lemn  ale  strămoşilor .  Tulbure . 

Praelectiones  de  Murgi is  orienialibus  habitae  a  Maximiliano  prin¬ 
cipe  Saxonie,  Tom,  1.  Friburg  1908,  Preţul  6  cor. 

Despre  această  scriere,  pe  care  nu  o  cunoaştem  încă,  se  află  în 
fascicolul  III.  al  revistei  rom.-cat,  « Teologisch-praktische  Qaartalschrift» 
apărut  de  curând,  următoarea  dare  de  seamă,  pe  care  o  traducem  aproape 
întreagă: 

Dupăcum  titlul  ne  spune,  această  scriere  conţine  prelegerile  pe  cari 
le-a  ţinut  Alteţa  Sa  Maximilian  principe  de  Saxonia,  ca  profesor  la  univer¬ 
sitatea  din  Friburg  în  Elveţia,  despre  liturghie  orientale.  Astfel  de  pre¬ 
legeri  a  mai  ţinut  pe  vremuri  profesorul  Nilles  S.  I.  în  Innsbruck,  dupăcum 
se  poate  cunoaşte  din  al  său  Kalendarium  utriusque  ecclesiae.  Oraşele 
Freiburg  şi  Innsbruck  au  universităţi  internaţionale,  la  cari  este  cu  putinţă 
să  se  trateze  şi  asemenea  chestiuni  speciale;  la  institutele  diecezane  ori 
chiar  şi  la  universităţile  ai  căror  ascultători  sunt  candidaţi  cari  se  află 
nemijlocit  înaintea  sfinţirii  pentru  treptele  mai  înalte  (diacon,  presbit  şi 
episcop),  prelegerile  trebue  să  se  mărginească  numai  la  liturgia  romană  şi 
au  să  trateze  în  cursul  unui  an  de  şcoală  întreg  terenul  extins  al  liturgicei. 
Intre  asemenea  împrejurări  nu  mai  rămâne  timp  pentru  a  trata  liturgia 
comparativă,  ci  cel  mult  la  unele  pârtii  se  mai  pot  lua  în  considerare  şi 
cultele  înrudite.  Cu  atât  este  mai  mare  meritul  principelui  Maximilian, 
că  a  avut  curajul  să  ţină  prelegeri  despre  liturgiile  orientale  şi  să  le  facă 
cunoscut  cuprinsul  lor  şi  publicităţii.  Ce  e  drept  şi  până  acum  am  avut 
lucrări  pe  acest  teren  dela  Nilles,  Denzînger,  Daniel  iar  în  timpul  mai  nou 
dela  Baumstark  Anton  şi  dela  alţii,  —  dar  lucrarea  Alteţei  Sale  ne  înles¬ 
neşte  esenţial  orientarea  pe  întreg  terenul  acesta  spinos.  Aceasta  lucrare 
vrea  să  aducă  un  serviţ  ştiinţii  şi  totodată  să  pregătească  calea,  pe  care 
urmând  popoarele  creştine  orientale  atât  de  împrăştiate,  să  se  reîntoarcă 
la  biserica  romană.1  Deja  Leo  ai  XUl-Iea  a  avut  în  vedere  această  cale  şi 
s’a  pronunţat  cu  mult  respect  asupra  vechimei  şi  a  vredniciei  ritului  oriental. 

1  La  biserica  romană,  nu  se  poate  ,,re’ntoarce“  biserica  ortodoxă  a  Răsăritului, 
căci  n’a  făcut  parte  niciodată  din  biserica  romană,  ci  aceasta  a  rupt  legături  ie  de  uni¬ 
versitate  cu  constituţia  bisericii  vechi  creştine.  '  N.  R. 

Greutatea  unei  asemenea  lucrări  este  evidentă,  dacă  luăm  în  consi¬ 
derare,  că  profesorul  are  să  adune  roade  de  pe  un  câmp  încă  puţin  cul¬ 
tivat,  iar  ascultătorii  fără  aparat  literar  au  să-şi  culeagă  cunoştinţele  numai 
din  gura  profesorului,  putându-se  pe  lângă  aceasta  întreba  în  fiecare  oară 
dacă  au  câştigat  sau  nu  vre-un  grăunte  folositor  pentru  formarea  lor  în 
vederea  activităţii  pastorale.  Fără  ajutorul  unui  preot  care  cunoaşte  riturile 
din  praxă,  unui  autodidact  îi  va  fi  peste  putinţă  să  înţeleagă  exact  termini 
ca:  ectenii,  condac,  stihiră,  tropar  etc.  cari  nouă  ne  sunt  străini  de  tot 
Chiar  un  Ieronim  s’a  convins,  că  pentru  a  învăţa  evreeşte  are  trebuinţă 
de  un  ovreu,  care  să-l  înveţe  sunetele  aspre  ale  limbii  evraice.  Celea  mai 
mari  greutăţi  ale  studiului  riturilor  orientale  zac  în  trebuinţa  de  a  stăpâni 
bine  limbile  orientale:  siriacă,  coptică,  armeană  etc.  Profesorul  Dr.  Bickel 
posedea  cunoştinţele  de  limbă  necesare  şi  se  purtase  cu  gândul  să  se 
ocupe  de  liturghie  orientale,  în  legătură  cu  traducerea  părinţilor  bisericeşti, 
dar  n’a  trăit  ca  să-şi  execute  planul. 

Tomul  prim  al  acestei  lucrări,  care  se  va  continua,  conţine  o  intro¬ 
ducere  în  toate  liturgiile  orientale,  şi  în  ea  se  tratează  despre  autentici¬ 
tatea,  vechimea,  valoarea  dogmatică  şi  morală,  despre  legătura  liturgiilor 
orientale  cu  cele  apusene  etc.  Ca  aceea  formă  care  a  servit  de  bază 
pentru  toate  liturgiile,  înaltul  autor  nu  socoteşte  a  fi  liturgia  cuprinsă  în 
cartea  a  opta  a  constîtuţiunilor  apostoleşti,  precum  cercă  să  dovedească 
Dr.  Probst  într’o  scriere  apărută  în  1870,  —  ci  crede  împreună  cu  Brigtman 
că  ar  fi  existat  un  original  antiohean  care  a  servit  ca  model,  dar  îi  atribue 
acestei  păreri  numai  magnam  verisimilitatem.  Ceeace  n’am  aflat  în  acest 
capitol  al  cărţii,  e  răspunsul  la  întrebarea:  de  ce  s?au  compus  în  Orient 
atâtea  liturgii  diferite,  pe  când  în  Occident  nu?  Fără  îndoială  la  aceasta 
a  contribuit  mult  ivirea  certelor  şi  a  sectelor  trinitare,  dar  înainte  de  toate 
jurisdicţiunea  episcopilor  in  rebus  liturgicis;  căci  altcum  n’ar  fi  fost  cu 
putinţă,  ca  doi  episcopi  apropiaţi,  ca  Vasilie  şi  Chrisostom,  să-şi  permită 
a  face  modificări  liturgice  atât  de  esenţiale.1  La  aceasta  s’a  mai  adăogat 
şi  indiferentismul  credincioşilor  după  încetarea  persecuţiunilor  şi  cerinţa 
de  a  se  prescurta  serviciul  divin.  Număroasele  liturgii  diferite  se  reduc 
la  4  familii:  1)  a  sf.  lacob  din  Ierusalim,  2)  a  sf.  Marcu  din  Alexandria. 
3)  a  sf.  Tadeu  din  Mesopotamia,  4)  a  sf.  ioan  din  Efez.  Din  aceste  familii 
s7au  desvoltat  liturgiile:  greceşti,  cea  armeană,  coptică  etc.  In  locul  acestor 
deductiuni  extinse  putea  să  ne  lămurească  mai  uşor  acelaş  lucru  un  arbore 
genealogic,  de  felul  celui  al  gradelor  de  înrudire. 

Recensentul  mai  scoate  apoi  la  iveală,  că  în  liturgiile  orientale  s’ar 
afla  mărturisirea  unor  credinţe  ale  bisericei  occidentale  (?)  şi  că  sunt  ne¬ 
practice  din  cauza  duratei  lor,  iar  cărţile  liturgice  din  cauza  volumului 
mare  ce-I  au.  Deasemenea  s'ar  arăta  în  cartea  prinţului  Maximilian,  că  în 
liturgiile  orientale  lipseşte  corectitudinea  critică,  iar  la  cler  şi  popor  ar 


1  Explicarea  aceasta  nu  e  tocmai  exactă.  N.  g. 

exista  un  mare  contrast  între  cult  şi  obiceiuri.  Dar  adauge  recensentul: 
o  asemenea  învinuire  s’ar  putea  aduce  şi  bisericei  apusene,  căci  stă  în 
legătură  cu  Humana  fragilitas. 

în  al  doilea  capitol  al  lucrării  se  vorbeşte  despre  clădirile  bisericeşti, 
despre  iconostas,  altar,  despre  vasele  şi  îmbrăcămintele  sfinte.  în  această 
privinţă  aduce  mai  bune  servicii  eucliologiul  de  Rajewsky,  fiindcă  ne  arată 
totul  în  ilustraţiile  cari  îl  împodobesc.  Explicarea  istorică  a  originei  veşt¬ 
mintelor  e  lăsată  la  o  parte,  pentrucă  o  încercare  de  acest  fel  se  află  în 
opul  mai  nou  alui  P.  Braun  S.  I, 

La  sfârşitul  cărţii  se  află  şi  un  căllndar,  cum  s’a  mai  publicat  şi  de 
P.  Nilles.  Volumele  cari  vor  urma  se  vor  ocupa  de  singuraticele  iiturgii 
orientale  în  special. 

Stilul  textului  latinesc  este  foarte  cursiv  şi  uşor.  Prin  această  cali¬ 
tate,  opul  se  recomandă  şi  unui  public  din  alte  ţări.  Atât  poate  să  afle 
fiecare  s’ar  ocupa  cu  această  carte,  fără  să-şi  facă  ca  problemă  a  vieţii 
studiul  liturgîilor  orientale,  că  pe  lângă  liturgia  romană  mal  există  în  gră¬ 
dina  lui  Dumnezeu  încă  multe  straturi  din  cari  se  ridică  spre  cer  mires¬ 
mele  multor  flori  bine  mirositoare. 

Laudă  şi  cinste  se  cuvine  opului  şi  nu  mai  puţin  şi  înaltului  său  autor. 

Trad.  N.  B . 

t  Schiţa  monografică  a  Sâlagiulai,  întocmită  de  Dr  Dionisie  Stoica 
şi  loan  P.  Lcizar  1908  pp.  326.  Asupra  acestei  scrieri  bine  apreciate  vom 
reveni  în  nrul  viitor. 

II.  REVISTE. 


Fiind  literatura  noastră  bisericească  de  tot  săracă  în  publi-. 
caţii  sistematice  de  valoare  mai  mare,  ne-am  hotărît  să  deschidem 
această  rubrică  permanentă  unde  se  vor  pomeni  revistele,  ce  so¬ 
sesc  la  redacţie,  scoţându-se  la  iveală  îndeosebi  chestiunile  ce 
privesc  mai  deaproape  preoţimea  noastră  şi  amintindu-se  artico¬ 
lele  mai  de  valoare. 


*  Candela,  foaie  bisericească-literară,  pornită  la  1  Iulie  1882  în  Cer¬ 
năuţi  la  iniţiativa  arhiepiscopului  şi  mitropolitului  Silvestru,  preotul  vrednic 
şi  omul  de  ştiinţă  distins  îndeosebi  prin  cuvântări  bisericeşti  şi  cărţi 
didactice-religioase  ca  şi  prin  o  rodnică  activitate  publică.  întâiul  redactor 
de  scurtă  vreme  a  fost  preotul  şi  mai  apoi  prof.  Dr .  Vas.  Mitrofanovici , 
care  precizează  scopul  revistei  în :  «a  face  pe  păstorii  de  suflete  cunoscuţi 
cu  progresele  cele  mai  alese  pe  terenul  ştiinţei  teologice,  a  le  da  indicări 
binechibzuite  în  chestiuni  grele  şi  încurcate  din  praxa  pastorală  şi  a-i 
aduna  într’un  focar  comun  la  o  legătură  mai  strânsă».  în  anul  următor 


(1883)  se  retrage  prea  împovorat  de  muncă  în  alte  direcţii,  lăsând  grija 
redacţiei  arhîpresbiterului  Artcmie  Berariu,  dovedit  de  bun  îndrumător  prin 
articoli  de  cuprins  practic  pentru  preoţime  şi  prin  predici  în  graiu  poporal. 
Din  1905  primredacţia  trece  în  mâna  prof.  Dr.  Eniilian  Voiutschi,  întovă¬ 
răşit  la  administraţie  ca  şi  la  redacţie  de  prof.  Dr  Teodor  Tarnavschi, 

harnici  luptători  ai  adevărului,  ai  dreptăţii  şi  virtuţii.  Autori  ai  mai  multor 
temeinice  studii  sistematice  şi  predici  cuprinzătoare,  ce  lămuresc  adevăru¬ 
rile  biserîcei  noastre  şi  îndrumă  vieaţa  sufletească  a  credincioşilor. 

Anul  trecut  şi-a  sărbătorit  revista  iubileul  de  25  ani,  sub  patronagiul 
arhiepiscopului  şi  mitropolitului  Dr.  Vladimir  de  Inepta,  profesorul  cuminte 
de  odinioară,  fruntaşul  bisericei  de  acolo,  muncitor  fără  preget  şi  mai  apoi 
vlădica  înţelept.  Cu  această  ocazie  s'a  desvălit  tabloul  colecţiei  de  până 
acum  cu  părţile  ştiinţifice  şi  practice.  Terenul  ştiinţific  a  fost  brăzdat  şi 
este  cultivat  de  profesorii  facultăţii  de  teologie,  însoţiţi  de  alţi  teologi  de 
acolo  şi  de  aiurea,  atingând  prin  reccnziuni  amănunţite  şi  destrămând  prin 
dese  studii  bazate  aproape  toate  chestiunile  de  dogmatică  şi  morală, 
revărsând  lumină  prin  cercetări  îndelungate  asupra  trecutului  istoric  ca  şi 
a  chestiunilor  de  drept  bisericesc,  de  pastorală  şi  liturgică.  Partea  practică 
se  înfăţişează  într’un  bogat  repertor  de  predici  pentru  Dumineci  şi  sărbă¬ 
tori,  la  diferite  ocaziuni  solemne  şi  acte  din  vieaţa  creştinilor  precum  şi 
în  îndrumări  privitoare  la  chemarea,  rostul  şi  misiunea  preotului,  dându-se 
indigitări  şi  rezolvându-se  o  seamă  de  chestiuni  nehotărîte,  dubioase. 

Numărul  din  urmă  al  anului  acestuia  cuprinde  studii  de  cercetări 
ştienţifice  neisprăvite,  ca  «Vieaţa  şi  activitatea  sf.  apostol  Paul»,  de  prof \ 
Dn  V.  Gheorghia ,  şi  «Plângerile  lui  Ieremia»,  traduse  din  textul  masoretic 
şi  comentate  de  Dr .  O  Isopescal ,  asupra  cărora  ne  vom  întoarce,  când  le 
vom  avea  complete  în  ediţie  separată. 

Răvaşul,  revistă  culturală  ilustrată,  anul  VI,  apare  de  2  ori  pe  lună 
sub  direcţia  părintelui  protop.  Dr ,  E.  Dâian  în  Cluj .  «Creştinesc  în  fond, 
românesc  în  spirit,  literar  în  formă»,  «Răvaşul»  caută  înviorarea  vieţii  sufle¬ 
teşti  prin  cuprinsul  său  creştinesc ;  prin  lăţirea  adevărurilor  creştine  şi  prin 
bucăţi  de  literatură  sănătoasă.  Programul  e  cuprins  în  mărturisirile:  «că 
îmbunătăţirea  stării  unui  popor,  care  prin  cursul  unor  lungi  veacuri  a  ajuns 
unde  se  află,  nu  se  poate  face  între  împrejurări  normale,  care  singure  pot 
veni  în  socotinţă,  decât  printr’o  răbdătoare  şi  stăruitoare  lucrare  culturală. 
Cultura  poporului  nostru  îşi  are  obârşia  în  biserica  creştină.  Creştinismul 
este  substratul  întregii  noastre  vieţi;  numai  printr’o  regenerare  a  vieţii 
noastre  religioase,  morale,  ne  putem  înviora  vieaţa  sufletească  şi  ca  indi¬ 
vidualitate  şi  ca  popor.  De  aceea  ne  punem  întru  toate  pc  temelia  cre¬ 
ştină,  căutând  să  statornicim  echilibrul  şi  armonia  sufletească  a  culturei 
cu  adevărurile  creştine,  condiţionat  fiind  dela  această  armonizare,  orice 
progres  serios»  şi  se  întregeşte  apoi  direcţia  revistei  în  Nr.  3:  «în  chaosul 
frământărilor  de  tot  felul,  în  care  azi  cele  mai  opuse  direcţiuni  de  idei 
se  încrucişează  una  cu  alta:  socialismul  internaţional  cu  naţionalismul,  ma¬ 
terialismul  cu  idealismul;  democraţia  cu  demagogia  şi  aristocraţia  şi  ştiinţa 
cu  credinţa»,  căutând  să  aducă  în  armonie  nizuinţele  bune  a  tuturor  celor 
de  bună  credinţă,  va  propovedui  pe  baza  învăţăturilor  creştine  un  naţio¬ 
nalism  curat,  fără  şovinism,  un  idealism  senin,  dar  sănătos  şi  rodnic  de 
fapte  bune,  o  democraţie  cinstită,  fără  fanfaronade  demagogice,  în  care 
aristocraţia  spiritului  înălţat  prin  adevărata  cultură  a  minţii  şi  a  inimei,  să 

28* 


400 


alcătuiască  singura  elită,  generoasă,  iubitoare  de  massele  largi  şi  bine 
cârmuite.  Iar  peste  toate  şi  ca  temei  al  tuturor  nizuinţelor  noastre,  vom 
arăta  că  adevărata  ştiinţă  nu  contrazice  ci  întăreşte  credinţa,  iar  religiunea 
cea  adevărată,  întemeiată  pe  o  ascultare  raţionabilă  de  biserica  creştină, 
este  izvorul  cel  mai  puternic  de  înviorare,  regenerare  şi  întărire  a  nea¬ 
mului  nostru».  In  alvia  largă  a  acestui  program  nu  tocmai  lesne  de  tradus 
în  faptă,  munceşte  conştienţios  şi  cu  sârguinţă  fără  pretenţii  de  a  croi  cu¬ 
rente  şi  fără  râvnă  de  a  pune  stăpânire  preste  toate.  în  cadrele  lui  încape 
cuvântul  mântuirii  sufleteşti  alături  de  cuvântul  artei  înălţătoare  de  suflet, 
având  colaboratori  încălziţi  Ia  suflarea  prielnică  a  curentului  românesc  ce 
s’a  statornicit  în  literatură,  se  dau  bucăţi,  unde  intelectuali  mireni  fac 
apostolie  religioasă,  pentru  reformarea  relelor,  ce  se  revarsă  pe  urma 
lipsei  de  adevărate  convingeri  religioase,  cuprinzând  teren  tot  mai  larg 
corupţiunea  moravurilor  vechi  şi  bune.  Se  găsesc  bucăţi  de  literatură 
informativă,  notiţe  preţioase  despre  lucruri  vechi,  desgropări  de  fapte  şi 
oameni  (mai  ales  bisericeşti)  vrednici  a  fi  cunoscuţi.  Uneori  se  ridică 
împotriva  liber  cugetătorilor  cari  atacă  toate  problemele  morale  cerute  de 
viaţă  şi  propuse  de  creştinism:  «De  minune,  că  reformatorii  de  azi  ai 
eticei  prezintă  moralul  creştinesc  ca  o  moralitate  de  un  grad  inferior,  ei 
vor  cu  orice  preţ  să  ne  reducă  între  grilajul  motivelor  pedepsei  şi  pre¬ 
miului,  şi  să  ne  arete  hunei  ca  pe  nişte  sclavi.  Nici  acesta  nu-i  lucru 
curat  şi  e  cel  puţin  o  preocupare. 

«Programul  moralului  creştin  este:  Fiţi  desăvârşiţi  precum  tatăl  vostru 
din  ceruri  desăvârşit  este;  cine  ţine  la  acest  program  nu  se  teme  de  iad 
şi  nu  aşteaptă  raiul,  ci  face  binele  pentrucă  îşi  trăieşte  traiul  în  D-zeu. 
Aceasta  e  şi  chemarea  noastră:  să  trăim  vieaţa  întru  Dumnezeu  şi  în  mă¬ 
sura  în  care  ne-am  nizuit  spre  ideal,  în  măsura  aceea  ne-am  întărit  în  lă- 
untrul  nostru  şî-am  devenit  fericiţi;  pentrucă  în  noi  a  fost  raiul...  («Nizuinţc 
etice»)  alteori  acel  preot  al  artei,  care  e  eminamente  şi  preot  alui  Hristos, 
—  care  e  Agârbiceanu,  —  cu  măiestria  artistului  ne  dovedeşte  cum  sin¬ 
gurul  razim  al  nesiguranţei  omeneşti  e  credinţa  în  Hristos:  «...Şi  când 
mă  gândesc  că  numai  omul,  cel  mai  desăvârşit  organism  din  vieaţa  pia- 
neţei  noastre,  priveşte  cu  teamă,  neîncrezător,  neştiutor  la  fiecare  zi  ce-i 
vine,  în  ceasul  acesta  de  dimineaţă  mintea  mă  duce  departe  la  alte  con¬ 
sideraţii,  la  alte  observări. 

«E  drept  că  unii  astronomi,  ba  chiar  ţăranii  noştri,  unii  din  ei,  din 
câteva  semne,  îndelund  observate,  cam  dau  cu  socoteala,  de  va  fi  vreme 
bună  ori  rea...  Dar  oare  este  astronom,  este  filozof,  află-se  ţăran  pe  lume 
ori  babă  vrăjitoare,  care  să-mi  poată  spune  ce  voi  păţi  astăzi,.?  .  .Şi 
totuş*  ca  cineva  să-şi  înceapă  cu  temei  o  zi  de  muncă  trebue  să  fie  sigur 
cel  puţin  de  atâta  că  nu  va  trăî  înzadar,  că  munca  ce  va  pune-o  în  aceea 
zi  nu  se  va  împrăştia  în  cele  patru  vânturi...  căci  «dacă  noi  oamenii  va 
fi  să  trecem  prin  vieaţa  purtând  cu  noi  în  suflet  vecinie  această  nesigu¬ 
ranţă  chinuitoare,  ar  trebui  vrând-nevrând,  să  ne  pierdem  nădejdea,  voia 

de  muncă,  dorul  de  vieaţă».  Dar  precum  «de  cu  seară,  de  cu  noapte,  chiar 
de  cătră  ziuă  puţini  pot  proroci  viitorul  zilei  de  azi,  iar  de|a  apariţia  stă¬ 
pânului  (soare)  însă  e  mai  uşor;  tot  aşa  nesiguranţa  de  pe  vieaţa  ome¬ 
nească,  dela  ceî  mai  simplu  până  la  cel  mai  desăvârşit  complex  al  actelor 
omeneşti,  —  a  alungat-o  numai  şi  singur  Împăratul  şi  stăpânul:  lisus  Hri- 
stos»...  a  alungat  din  sufletul  cui  vrea  să-l  urmeze  «teama  de  ce  va  fi 
cu  mine»  nu  prin  teorii  filozofice,  căci  acelea  într’o  zi  te  înalţă  într’alta  te 
deprimează  —  dupăcum  eşti  dispus:  nici  prin  cercetări  şi  date  ştienţifice, 
căci  acelea  ştim  cu  toţii  cât  sunt  de  nesigure,  aşa  că  la  trei-patru  veacuri 
se  pune  tot  alt  fundament  cutărei  şi  cutărei  ştiinţe,  ci  lisus  a  făcut  această 
adevărată  mare  minune,  prin  credinţă.  Prin  credinţa  care  e  neasămănat 
mai  mult  decât  ştiinţa  şi  decât  toate  ştiinţele  laolaltă.  Prin  credinţa  care 
nu-i  altceva  —  obiectiv  luată  —  decât  descoperirea  acelor  adevăruri,  cari 
taie  mai  adânc  şi  mai  esenţial  în  vieaţa  noastră  sufletească,  —  ori  indi¬ 
vidual  ori  colectiv  socotită.  —  Prin  credinţa,  care  a  strălucit  aşa  de  mult 
odată,  care-i  aşa  de  hulită  şi  despreţuită  astăzi,  —  care  va  lumina  iarăş  mâne. 
Şi  credinţa  aceasta,  indicând  pe  scurt,  ne  scapă  de  teama,  de  nesiguranţa 
vieţii,  prin  trei  ajutoare  —  ele  însele  adevăruri  vecinice.  întâiul  e  ajutorul 
dat  minţii  prin  adevărata  pricepere  a  vieţii  şi  a  rostului  nostru  în  ea. 
Al  doilea  ajutorul  dat  inimei  prin  convingerea  că  Dumnezeu  poartă  grijă 
de  noi.  Al  treilea  ajutor  pe-o  formă  şi  minţii  şi  inimii  dat  prin  convin¬ 
gerea,  că  nimic  nu  e  în  lume  de  aşa  preţ  încât  perzându-1  să-ţi  perzi  şi 
nădejdea.  Gândiţi-vă  puţin —  ori  dacă  vreţi  mult  —  ş’o  vieaţă  întreagă  la 
acestea  trei  ajutoare,  şi  băgaţi  de  seamă  dacă  nu  vine  din  ele  singura  si¬ 
guranţă  în  vieaţă,  dacă  este  ştiinţă  ori  filozofie,  ori  altă  credinţă,  care  să 
poată  da  aceste  trei  ajutoare?...  («Ceasuri  de  dimineaţa».) 

Amvonul,  organul  societăţii  clerului  român.  «Ajutorul»  din  Bucu¬ 
reşti,  —  anul  al  Xl-iea. 

Societatea  preoţimei  deacolo  «Ajutorul»  precum  numele  o  vădeşte 
e  un  fel  de  tovărăşie  de  binefacere  şi  ajutorare  şi  s’a  înfiinţat,  dupăce 
prin  secularizarea  averilor  mănăstireşti  instituţiile  de  ajutorare  a  neputin¬ 
cioşilor  s’a  luat  din  mâna  clerului  mizer  şi  slăbănog  orice  sprijin,  cău- 
tându-se  deci  refugiu  de  sărăcie  —  şi  îşi  are  organul  său. 

A 

întâia  încercare  de  înşghebare  a  societăţii  s’a  făcut  pela  1870,  sub 
prezidiul  părintelui  diacon,  acum  Arhiepiscop  şi  Metropolit  al  Moldovei 
şi  Sucevei  D.  Z>.  Parte  ni  uy  însă  din  vina  mediului  încunjurător  şi  a  îm¬ 
prejurărilor  neprielnice  a  rămas  fără  izbândă,  sămânţa  n’a  adus  roduri 
izbăvitoare,  dară  nici  n’a  putrezit.  La  1877  sub  povăţuirea  Metropolitului 
Calinic  Mic  lese  a,  preoţimea  a  dat  fiinţă  societăţii,  care  la  început  se  în¬ 
deletnicea  mai  mult  cu  adunarea  fondului,  ce  sporea  încet,  decât  cu  aju¬ 
torarea.  Abia  dupăce,  în  virtutea  obiceiului  boieresc  de  pe  vremuri,  inimile 
încep  să  se  deschidă,  oameni  de  bine  aduc  darul  lor  şi  mai  ales  Arhiereii 
se  disting  prin  lăsăminte,  sub  conducerea  preşedintelui,  azi  arhiereul 
Calist  Boloşeneanu ,  societatea  «mama  orfanilor  şi  a  văduvelor»  se  înfiripă 

deabinele.  Scopul  ei  este  «ajutorarea  văduvelor  şi  orfanilor  preoţilor  de¬ 
cedaţi,  foşti  membri  ai  societăţii  şi  mai  departe  a  ajutora  familiile  ai  căror 
membrii  n*au  făcut  şi  nu  fac  parte  din  această  societate»  întrucât  îngădue 
«fondul  de  azistenţă»  înfiinţat  pe  lângă  cel  al  societăţii  «pentruca  pe  deoparte 
să  se  poată  alina  durerile,  iar  pe  de  altă  să  servească  inimilor  generoase 
şi  în  viitor,  ca  casă  de  încredere  şi  aşa  cu  avutul  lor  să  vie  în  ajutorul 
lumei  suferinde  şi  aci».  Fondul  societăţii  se  urcă  la  suma  de  243.525,81 
Iei,  dupăce  în  decursul  vremii  a  împărţit  mai  tot  atâtea  ajutoare:  152.313,25 
lei,  şi  merge  sporind,  de  când  societatea  e  recunoscută  de  persoană  ju¬ 
ridică  (1895)  şi  are  4  filiale  în:  T.-Vestei,  Giurgiu,  T.-Măgurele  şi  Câmpu- 
Lung  dupăcum  însuş  clerul  sporeşte  în  bună  stare,  de  când  s’a  înstă¬ 
pânit  legea,  care  le  asigură  existenţa  (1894)  şi  lumea  azistâ  cu  mângâiere 
la  înălţarea  Bisericii  naţionale  prin  puterea  de  muncă  şi  râvnă  tot  mai 
mult  desinteresate  a  nouălor  elemente  recrutate  din  cele  două  feliuri  de 
seminare  ca  şi  din  şirul  licenţiaţilor  în  teologie. 

Cum  astăzi  nu  mai  poate  exista  societate  fără  nizuinţe  culturale, 
anul  acesta  «Ajutorul»  şi-a  clădit  local  propriu  «unde  preoţii  prin  confe- 
renţe  şi  prin  consfătuiri  frăţeşti  să  se  lumineze  unul  pre  altul l».  Scopul 
şi  l-a  mai  lărgit  apoi  prin  «a  clădî  aziluri  pentru  infirmi,  o  şcoală  pentru 
orfanii  minori  şi  în  fine  a  înfiinţa  o  bibliotecă  proprie  pentru  cultura  in¬ 
telectuală  a  membrilor»  şi  în  fine  susţine  organul  «Amvonul»,  în  care 
(nrii  2  5)  se  fac  lungile  rapoarte  şi  dările  de  seamă  despre  mersul  so¬ 
cietăţii,  3  se  publică  cuvântările  răspânditoare  de  mirezmele  binefacerilor 
şi  mulţămirea  pentru  dragostea  de  a  ajuta,  se  dau  îndemnuri  calde  pentru 
îndreptarea  morală  şi  sprijinirea  scopurilor  bisericei  («Raportul  actualului 
preşed.  Chiriac  Bidoianu,  la  sărbarea  patronilor  societăţii),  încolo  se  discută 
chestiuni  privitoare  la  trebuinţele  preoţimei  dela  sate,  deosebindu-se  art, 
«Revista  intereselor  papistăşeşti  dela  noi  din  România»  şi  «Uniţii  faţă  de 
biserica  dominantă  a  statului  român»,  care  scoate  la  iveală  cum  învrăşbi- 
rile  de  interese  particulare  —  dela  Academie  —  sunt  substratul  unor  ve¬ 
hemente  atacuri  la  adresa  bisericei  ortodoxe  a  statului,  îndreptate  prin 
diferite  ziare  şi  reviste.  Autorul  luând  apărarea,  încearcă  a  lămuri,  ca 
revărsarea  conştiinţa  naţionale  nu-şi  are  izvorul  în  unire  câtă  vreme  a 
existat  şi  s'a  vădit  în  atâtea  acte  premergătoare  din  vieaţa  Românilor,  cari 
cu  toată  greutatea  copleşirei  slavone  n*a  putut  fi  împedecate. , . 

—  Despre  altele  în  viitor.  Preot  P.  M. 

"...  Revista  catolică  ungurească:  « Katholikus  Szemle »,  în  nrul  sâu 
din  Octomvrie,  pe  lângă  materialul  obicinuit,  publică  un  interesant  studiu 
despre  Tolstoj ,  marele  sărbătorit  al  Rusiei.  Autorul  ( Dr \  L .  Kocsis)  carac¬ 
terizează  în  chip  destul  de  judicios  şi  obiectiv  sistemul  filozofic  alui  Tolstoj, 

1  înfiinţată  în  30  Iunie  a.  c. 

2  Ce  urit  se  ţese  după  „imnul  ocazional  „cu  inimi  umilite**,  după  care  se  începe 
imediat  servirea  oaspeţilor  cu  şampanie *  în  atmosfera  aceia,  de  multă  binefacere  cân¬ 
tară,  care  plutea  în  sala  mare  la  inaugurarea  noului  local. 

precum  şi  relaţiile  lui  cu  Biserica  ortodoxă  rusească,  de  aceea  ţinem  să 
împărtăşim  cititorilor  noştri  cel  puţin  pasagiile  finale  ale  interesantului  său 
studiu.  El  zice: 

...  întreg  sistemul  lui  Tolstoj  e  clădit  pe  o  contradicţie  şi  inconse¬ 
cvenţă  mare.  Tolstoj  spune,  că  n’are  rost  vieaţa  individuală,  de  aceea  să 
slujim  binele  de  obşte.  Dar  ce  este  această  obşte,  dacă  nu  totalitatea  in¬ 
dividualităţilor  cu  aceleaşi  netrebnice  interese  personale,  pe  cari  Tolstoj 
le  osândeşte? 

«Tolstoj,  ce  e  drept,  a  aflat  deplină  linişte  în  sistemul  său,  pe  care 
l-a  introdus  apoi  şi  în  vieaţă,  răspândind  pretutindenea  ideile  sale.  In 

buna  credinţă,  că  a  aflat  adevărul,  a  pornit  lupta  mare  şi  curagioasă  îm¬ 
potriva  celor  mai  mari  din  duşmani,  împotriva  statului  şi  a  bisericei  or¬ 
todoxe.  Zadarnic  îl  rugă  Turgenyev  chiar  de  pe  patul  de  moarte:  «Prie¬ 

tine,  vezi  ţi  de  socotelile  literari!  Talentul  tău  îl  ai  de  sus,  de  unde  este 
toată  darea  cea  desăvârşită,  —  Dragul  meu  prieten  şi  mare  scriitor  al 
Rusiei,  ascultă-mi  rugămintea  aceasta».  Dar  Tolstoj  nu  I-a  ascultat,  cu 
trup  cu  suflet  a  pornit  marea  propagandă,  în  slujba  căreia  a  pus  chiar  şi 
plăsmuirile  sale  beletristice.  Şi  tocmai  una  din  acestea:  «învierea»  (cea 
din  urmă)  a  provocat  ruperea  lui  de  biserica  ortodoxă. 

«A  fost  excomunicat  (în  1901),  aceasta  însă  a  contribuit  numai  şi 
mai  mult  la  preamărirea  lui.  Din  toate  colţurile  împărăţiei  ruseşti  i-sTau 
ridicat  osanale;  în  Moskva  tineretul  l-a  sărbătorit  în  chip  demonstrativ,  în 
Petersburg  i-au  încununat  chipul,  şi  o  mulţime  de  aderenţi  de-ai  săi  în 
scrisori  deschise  au  rupt  o  cu  biserica.  Bătrânul  Tolstoj  a  putut  să  vadă 
cum  prind  ideile  sale.  Şi  într'adevâr  ceice  cunosc  împrejurările  ruseşti 
spun  că  influinţa  lui  Tolstoj  e  foarte  mare  şi  adâncă.  Dar  oare  care  va  fi 
efectul  acestei  înrâuriri?  Nu  de  mult  Tolstoj  a  condamnat  cu  asprime 
tendinţele  revoluţionare  ruseşti,  cu  toatecă  o  bună  parte  din  crearea  acestor 
stări  nenorocite  îi  revine  lui.  Cum  poate  lua  Tolstoj  altora  în  nume  de 
rău,  dacă  şi  ei  fac,  ceeace  a  făcut  şi  el  la  rândul  său:  aleg  din  principiile 
altora,  numai  pe  cele  corăspunzătoare  individualităţii  lor  proprii?  Sunt 
mulţi  în  Rusia,  cari  întocmai  ca  şi  Tolstoj  şi-au  pierdut  credinţa  din  pruncie, 
încât  au  ajuns  la  nihilism.  Ei  bine,  oamenii  aceştia  preamăresc  în  Tolstoj 
pe  nihilistul,  care,  ca  şi  dânşii,  nu  dă  nici  o  însemnătate  vieţii  individuale 
desconsideră  cultura  modernă,  atacă  instituţiile  politice,  sociale  şi  religioase 
şi  tind  la  nimicirea  oricărei  autorităţi.  Şi  dacă  sunt  mai  aprinşi  Ia  fire, 
de  ce  n’ar  recurge  la  mijloace  mai  violente?  Apoi  cum  să  te  miri,  că 
bietul  mojic  din  toată  filozofia  lui  Tolstoj  iVa  înţeles  decât  cuvintele: 
«Pământul  este  al  celui  ce-l  lucră»  ?  Netăgăduit,  altruismul  său  sincer  are 
mare  influinţă  asupra  omului,  dar  în  concepţia  aceasta  scăldată  nu-şi  pierde 
oare  orice  influinţă  salutară?  într'adevâr  sistemul  lui  Tolstoj  în  întregimea 
sa  e  dezastruos,  —  ca  apariţie  culturală  însă  e  foarte  interesant  şi  —  mân- 
găîtor.  Proprie  nu  e  altceva  decât  un  refugiu  dinaintea  raţionalismului 
lipsit  de  orice  mângâieri  şi  ca  atare  e  de  caracter  universal.  Trăsătura 

âceasta  fundamentală  se  încheagă  şi  din  toate  creaţiile  sale  beletristice, 
în  cari  ni  se  dau  întro  puternică  formă  poetică  învăţături  adânci  şi  uni¬ 
versale  din  istoria  omenimei.  Pentru  aceea  este  aşa  de  mare  Tolstoj  ca 
scriitor  şi  pentru  aceea  este  aşa  de  trainică  temelia  însemnătăţii  lui  în  li 
teratura  universală.  Vor  uita  oamenii  ideile  lui  filozofico-religioase,  ro¬ 
manele  sale  însă  îi  va  încânta  de-a  pururea».  Informator . 


IN  FORMAŢI  UNI. 

Sinodul  eparhial  dela  Caransebeş,  ţinut  în  21  Septemvrie  v.  pentru 
alegerea  episcopului  a  fost  condus  de  P.  S,  Sa  părintele  episcop  al  Aradului 
ca  mandatar  al  I.  P.  S>  Sale  părintelui  mitropolit  loan  Meţianu .  Dintre  57 
de  voturi,  părintele  arhimandrit  Filaret  Musta  a  întrunit  41,  părintele  pro 
tosîncel  Dr .  I.  Olanu  a  primit  13  voturi,  iar  3  bile  au  fost  albe.  A  fost 
proclamat  ales  episcop  al  eparhiei  Caransebeşului  păr.  Filaret  Musta.  Pro¬ 
tocolul  alegerii  a  fost  transpus  sinodului  episcopesc  pentru  pertractare 
canonică  şi  substernere  la  Maiestatea  Sa  spre  preagraţioasa  întărire  a  alegerii. 
Se  aşteaptă  să  urmeze  preaînalta  întărire. 

C Lumina  electrică  în  biserică .  In  urma  mai  multor  întrebări,  congre- 
gaţiunea  romană  a  riturilor  a  adus  următoarea  hotărire  cu  privire  la  in¬ 
troducerea  luminei  electrice  în  biserică: 

Este  oprit  a  se  întrebuinţa  lumină  electrică  nu  numai  pe  altar,  ci  şi 
înaintea  sf.  altar,  înaintea  relicviilor  şi  a  icoanei  sfinţilor,  în  locul  lumi¬ 
nărilor  şi  al  candelelor  obicinuite.  Pentru  alte  trebuinţe  ale  bisericei  este 
permis  a  se  introduce  lumina  electrică,  întru  cât  nu  subversează  intenţia 
de  a  introduce  o  iluminaţie  teatrală  (S.  Rit.  Congr.  d.  d.  22  Nov.  1907). 
La  noi  in  catedrală  încă  s'ar  cuveni  să  nu  lipsească  de  pe  masa  sf  altar 
laminările  prescrise \  în  locul  tâmpelor  electrice  de  astăzi.  Nu  trebue  trecut 
cu  vederea  faptul,  că  luminările  îşi  au  însemnătatea  lor  istorică  şi  mai 
ales  simbolică,  care  face  parte  întregitoare  din  simbolismul  frumosului 
nostru  rit. 

V  Drapelul  în  AV.  log  publică  observările  unui  preot  în  preajma  con¬ 
ferinţelor  preoţeşti  introduse  şi  în  eparhia  Caransebeşului.  Din  acele  observări 
rezultă  o  nemulţumire  cu  introducerea  conferinţelor  preoţeşti  şi  un  regret 
că  s’a  înăbuşit  de  cei  dela  conducerea  bisericească  mişcarea  justă  şi 
lăudabilă  a  preoţime!  de  a  se  organiza  în  reuniuni.  Căci  preotul  «crescut 
pururea  în  bruscări  şi  nesocotiri»  (în  seminarul  diecezan  de  acolo  —  zice 
preotul)  iar  în  activitatea  sa  pastorală  tratat  «cu  nesocotire,  neluare  în  samă, 
cu  dictatură  crasă»  nu  mai  este  întrebat  ce  dorinţe  şi  dureri  are,  —  încă 
ar  avea  multe  de  spus  şi  ar  trebui  să  i-se  dea  ocazie  să  le  spună.  — 
Credem  şi  noi,  că  a  sosit  timpul  să  se  preocupe  preoţimea  noastră  din 
întreaga  mitropolie  de  ideia  unei  organizări  în  reuniuni \  cari  în  alte  biserici 

au  dat  roade  bune  şi  folositoare.  Cu  aceasta  chestiune  ne  ocupăm  şi  noi, 
fiind  unu!  din  punctele  cardinale  din  programul  revistei  noastre.  Cu  atât 
mai  mult  ne  bucurăm,  că  ea  preocupă  şi  pe  unii  dintre  preoţi.  Vom  reveni. 

BehaismtiL  în  Wurttemberg  şi  Bavaria  s’a  început  propagandă  pentru 
răspândirea  unei  secte  teosofice  mohamedane,  numită  behaism.  Intemeie 
torul  acestei  secte  nouă  este  persul  Beha,  care  a  murit  în  anul  1892  în 
oraşul  Acco  din  Palestina.  Lucrarea  începută  de  dânsul  a  continuat  o  fiul 
său  Abba,  care  astăzi  stă  în  fruntea  unei  comunităţi  religioase  constătătoare 
din  peste  un  milion  de  aderenţi,  numiţi  behaişti,  cari  locuiesc  mai  ales 
în  Persia,  dar  au  început  a  face  propagandă  şi  în  alte  ţări.  Behaismul 
s’a  ivit  pe  terenul  islamismului  şiitic,  care  primeşte  de  rigoare  numai  în¬ 
văţătura  cuprinsă  în  Koran,  pe  când  tradiţiunei  (Sonna)  îi  dă  o  interpre¬ 
tare  mai  liberală  şi  n?o  consideră  ca  strict  obligatoare,  cum  o  consideră 
islamismul  ortodox  al  sunniţilor,  Beha  s’a  declarat  pe  sine  ca  cea  mai 
nouă  emanaţiune  a  spiritului  mondial.  Fiul  său  Abba  a  respins  învăţă¬ 
tura  islamismului  despre  raiu  şi  orice  credinţă  într’o  aită  lume,  căci  aceasta 
ar  fi  o  superstiţie  proprie  numai  religiunilor  inferioare.  Credinciosul 
behaist  are  să-şi  câştige  numai  cultură  şi  bogăţie,  căci  la  aceste  se  reduce 
problema  omului  pământean.  Porunca  iubirii  deaproapelui,  toleranţa  re- 
iigionară,  egalitatea  femeii  cu  bărbatul,  înfrăţirea  tuturor  oamenilor  pentru 
susţinerea  păcii  universale,  —  aceste  sunt  principiile  behaiste  împrumutate 
din  islamism,  creştinism  şi  francmasonism  şi  împreunate  într’un  sistem 
fantastic.  Ovrei  palestineni  au  transportat  behaismul  în  Franţa,  de  unde 
s'a  lăţit  în  Germania,  şi  aici  a  câştigat  pe  un  oarecare  Dr.  Dreyfuss,  care 
s’a  făcut  misionar  behaism  şi  a  întemeiat  în  oraşul  Stuttgart  o  comunitate 
religioasă,  din  care  fac  parte  persoane  din  societatea  cultă.  Propaganda 
face  acum  încercări  să  pătrundă  şi  în  păturile  poporului  de  rând.  Behaişti 
cari  cred  numai  în  avere  sar  afla  şi  la  noi. 


In  Peking  s’a  ţinut  anul  acesta  o  frumoasă  serbare  a  păcii  confe¬ 
sionale,  la  care  au  luat  parte  vre-o  800  persoane,  cari  aparţinea  la  13 
confesiuni  creştine.  Serbarea  a  fost  pusă  la  cale  de  pastorul  Gen  Cian 
Mai,  care  priveşte  cu  mare  mâhnire  sufletească  desbinarea  dintre  creştini 
şi  lucrează  cu  zel  pentru  o  apropiere  a  confesiunilor.  Harnicul  pastor  a 
rămas  plăcut  surprins,  văzând  că  invitarea  sa  a  fost  primită  cu  simpatie 
din  partea  tuturor  confesiunilor,  între  cari  şi  cea  ortodoxă.  Serbarea  a 
constat  dintro  slujbă  dumnezeiască,  la  care  preoţii  singuraticelor  confe¬ 
siuni  au  cetit  pe  rând  părţi  alese  din  sf.  Scriptură  întreţesute  cu  cântări 
religioase  diferite.  Toţi  ceice  au  luat  parte  la  serbare  au  rămas  foarte 
mulţumiţi,  şi  prevenirea  binevoitoare  cu  care  sTau  întimpinat  confesiunile 
creştine  a  făcut  asupra  tuturora  o  adâncă  impresie. 

Evang.  Missionen  1908.  pag.  188. 

Congresul  de  educaţie  morală  la  Londra.  In  25  Septemvrie  a.  c. 
s7a  deschis  la  Londra  cel  dintâi  congres  internaţional  de  educaţie  mo- 

rală,  la  care  au  luat  parte  învăţaţi  aproape  din  toate  statele  civilisate.  Pro¬ 
blemele  discutate  s’au  referit  îndeosebi  la  formarea  caracterului  moral 
prin  şcoală  şi  la  raportul  retîgiunei  faţă  de  această  chemare  a  educaţiunei. 
S’au  ridicat  voci  şi  pro  şi  contra  unei  educaţii  morale  sprijinită  pe  te¬ 
melia  religiunei.  Asupra  chestiunilor  cari  ne  interesează  mai  de  aproape 
şi  pe  noi  din  cele  discutate  la  congres,  vom  vorbi  mai  pe  larg  în  nu¬ 
mărul  viitor. 

V  înmormântare  bisericească  interzisă  Intr'o  pădure  din  apropierea 
Vienei,  unde-şi  curmă  vieaţa  mulţi  nenorociţi  s'a  găsit,  spânzurat  un  om 
bogat.  Medicul  poliţienesc  şi-a  dat  părerea,  că  sinucigaşul  a  fost  la  con¬ 
ştiinţă  clară  până  Ia  ultimul  moment,  prin  urmare  fapta  lui  este  imputa¬ 
bilă.  Pe  baza  acestei  păreri  a  medicului,  preotul  n’a  voit  să  îndeplinească 
actul  înmormântării  bisericeşti,  deoarece  după  orânduirile  canonice  ale  bi- 
sericei,  sinucigaşilor  a  căror  faptă  este  imputabilă  li-se  detrage  slujba  în¬ 
mormântării.  La  o  ocazie  mai  târziu  preotul  a  comunicat  medicului,  că 
pe  baza  atestatului  medical  n’a  înmormântat  pe  sinucigaşul  imputabil, 
ceeace  de  altcum  se  întâmplă  rar,  căci  de  obiceiu  se  presupune  că  sin¬ 
ucigaşii  nu  se  află  în  stare  normală  când  îşi  curmă  firul  vieţii.  Medicul 
la  aceasta  a  răspuns  preotului,  că  sinucigaşul  scurt  înainte  de  sinucidere 
pe  o  notiţă  provăzută  cu  dat  şi  iscălitură  în  regulă,  a  testat  întreaga  sa 
avere  destul  de  considerabilă  mai  multor  societăţi  filantropice,  —  şi  adause 
medicul:  «dacă  l-aş  fi  declarat  ca  iresponsabil,  atunci  societăţile  filantro¬ 
pice  nu  primeau  nimic  din  moştenire,  căci  notiţa  de  testare  n’avea  nici 
o  valoare». 

^  Viaţă  latentă .  Pe  baza  mai  multor  observări,  făcute  la  oameni  cari 
se  considerau  ca  morţi ,  fie  în  urma  unei  boaie,  fie  în  urma  unei  neno¬ 
rociri,  s’au  putut  constata  încă  semnele  unei  vieţi,  care  trăia  ascunsă  sub 
încetarea  aparentă  a  unor  funcţiuni  principale  (respirarea,  pulsul  inimei 
etc.)  ale  organizmului.  Această  vieaţa  s’a  numit  de  unii  fiziologi  «latentă» 
Această  interesantă  apariţiune  a  atras  în  timpul  mai  nou  atenţiunea  băr¬ 
baţilor  competenţi;  îndeosebi  P,  Ferreres  S.  I.  a  pus-o  în  discuţie  prin 
scrierea  «Moartea  reală  şi  cea  aparentă»,  publicată  în  anul  1904.  Această 
scriere,  care  a  fost  tradusă  în  mai  multe  limbi,  a  produs  sensaţie  în  lumea 
specialiştilor.  Nu  de  mnlt  a  apărut  (Koblenz  1908,  Verlag  der  Zentralaus- 
kunftstelle  der  Kath.  Presse)  şi  in  traducere  germană  făcută  de  un  expert 
fiziolog  Dr.  losef  Geniesse.  în  această  scriere  ni-se  spune,  că  bolnavii, 
cari  au  pătimit  de  boaie  grele  (aprindere  de  plămâni,  tifus,  coleră  etc.)  şi 
cari  după  toate  aparenţele  se  considerau  ca  morţi,  mai  duceau  încă  o 
vieaţa  latentă  care  dura  cel  puţin  o  jumătate  de  clas  până  Ia  totala  des¬ 
părţire  a  sufletului  de  corp.  La  ceice  au  murit  repentin  ori  în  urma  unei 
nenorociri  (d.  ex,  la  cei  înecaţi,  spânzuraţi,  loviţi  de  fulger  etc.)  durează 
viaţa  latentă  chiar  mai  multe  oare  —  după  Feijov  chiar  până  ia  10  oare. 
Dr.  Blanc  afirmă  că  la  ostaşii  căzuţi  în  luptă  durează  viaţa  latentă  uneori 


până  la  patru  zile,  ba  chiar  şi  după  12  zile  putea  fi  trezită  la  o  activitate 
normală.  Mulţi  medici  sunt  de  părerea  că  numai  începutul  descompunerii 
organismului  poate  fi  socotit  ca  criteriu  sigur  al  morţii  reale,  pe  când  în¬ 
ţepenirea,  petele  ce  se  ivesc  pe  organizm  ş.  a.  nu  sunt  semne  sigure,  cari 
să  adeverească  nud  presus  de  orice  îndoială  că  ar  fi  încetat  şi  viaţa  latentă. 

Am  amintit  părerile  acestor  învăţaţi,  fiindcă  preotul  la  înmormântări 
are  ocazie  să  observe  semnele  unei  vieţi  latente.  Dacă  vre-un  mort  ar 
putea  să-i  trezească  bănuiala  unei  vieţi  latente,  atunci  e  dator  să  cheme 
un  specialist  şi  numai  după  constatarea  morţii  faptice  din  partea  acestuia, 
să  săvârşească  actul  înmormântării.  Cu  deosebire  la  cei  morţi  repentin 
în  urma  unei  nenorociri,  e  de  lipsă  să  fie  preotul  cu  toată  atenţiunea,  ca 
nu  cumva  să  săvârşască  fapta  grozavă  a  înmormânta  pe  un  om  mort  numai 
la  aparenţă,  dar  care  de  fapt  trăieşte.  Dr.  1.  Oeniesse  în  cartea  pe  care  a 
tradus-o  dă  şi  unele  învăţături  referitoare  Ia  modul  cum  s'ar  putea  trezi  la 
vieaţă  un  mort  aparent. 

Urmările  alcoolului.  Urmările  dezastroase  ale  alcoolizmului  ni-le 
arată  datele  statisticei  morale,  care  constată,  că  cele  mai  multe  nenorociri, 
crime  şi  fărădelegi  se  întâmplă  Lunia,  deci  în  ziua  care  urmează  exce¬ 
selor  de  Dumineca,  Astfel  constată  anuarul  cassei  clădirilor  din  cercul 
Zurich,  publicat  de  curând,  că  nenorocirile  întâmplate  Lunia  întrec  cu 
42 Vi.  pe  cele  întâmplate  în  celelalte  zile  din  săptămână.  împrejurarea,  că 
şi  nenorocirile  întâmplate  Dumineca  se  anunţă  tot  numai  Lunia  schimbă 
acest  raport  numeric  numai  cu  2ft/0.  De  sigur  că  asemenea  constatări  s’ar 
putea  face  şi  Ia  noi,  ştiut  fiind,  că  şi  poporul  nostru  mai  ales  în  Dumi¬ 
neci  şi  sărbători  se  dedă  exceselor  beţiei.  De  aici  se  poate  vedea  cât 
este  de  folositoare  pentru  moralitatea  şi  sănătatea  poporului,  hotărîrea  de 
a  se  închide  cârcimele  în  Dumineci  şi  sărbători. 

i 

Asociaţia  studenţilor  creştini  constă  din  vre-o  2000  de  societăţi, 
răspândite  în  multe  ţări,  cari  au  peste  115,000  de  membri.  Mii  de  misio¬ 
nari  au  ieşit  din  acele  societăţi  (numai  în  America  peste  3000).  In  la - 
ponia  există  58  de  societăţi  cari  fac  parte  din  asociaţia  studenţilor  creştini, 
având  2007  membri;  iar  în  China  există  44  de  societăţi  cu  2767  membri. 
Numeri  plini  de  nădejde  pentru  viitorul  creştinismului!  Frumos  exemplu 
pentru  tinerimea  noastră  universitară. 

t  Societatea  de  lectură  «Andreiu  Şaguna»  din  Sibiiu  s’a  constituit 
pe  anul  şcolar  1908,9  în  şedinţa  ţinută  la  14/27  Septemvrie  1908  sub  pre¬ 
zidiul  P.  C.  S.  d-Iui  Dr.  Eusebiu  Roşea,  protosineel,  director  seminarial, 
în  modul  următor: 

Preşedinte:  Dr.  loan  Lupaş,  prof.  sem.  Vicepreşedinte:  Traian  Ci- 
bian,  ci.  c.  III.  Arhivar:  Virgîl  Nistor,  ci.  c.  111.  Notar:  Valeriu  Judele,  cl. 
c.  I.  Cassar:  George  Ciupe,  cl.  c.  III.  Controlor:  Ilari u  Reit,  cl.  c.  I.  Bi- 
-bliotecar;  Nicodim  Cristea,  cl.  c.  II.  Vicebibliotecar :  Nicoîau  Răduleţiu, 

ped.  c.  I.  Redactor:  loan  Popa,  cl.  c.  UI.  Econom:  Oeorge  Zavici,  ped. 
cursul  IU. 

Membri  în  eomisiunea  literară:  Pavel  Borzea,  cl.  c,  II!.,  Alexandru 
Moldovan,  cl.  c.  III.,  EmanuiI  Ciulei,  ci.  c.  II.,  losif  Trifa,  cl.  c.  IL.  Grigoriu 
Vermeşan,  cl.  c.  I.,  Simeon  Turtea,  cl.  e.  I.,  loan  Baboe,  ped.  c.  III.,  Fi- 
limon  Boer,  ped.  c.  III.,  loan  Dragomîr,  ped.  c.  II. 

'  O  reformă  în  organizarea  Vaticanului .  Sub  acest  titlu  publică 
revista  bisericească  «Păstorul  Ortodox»  Nr.  9,  un  articol,  tradus  din  «Journal 
de  Geneve»  de  P.  C.  Sa  păr.  arhimandrit  Iiilia  Scriban,  în  care  se  dau 
informaţii  despre  organizaţia  ce  papa  Sixtus  V.  a  dat-o  congregaţiunilor 
bisericei  romane  occidentale  şi  despre  unele  reforme  pe  cari  le-a  introdus 
actualul  papă  Piu  X.  Aceste  reforme  introduse  în  vechiul  organism  al 
congregaţiilor  se  referesc  la  înfiinţarea  unei  congregaţii! ni  nouă  numită 
«sacramentală»,  care  va  fi  însărcinată  numai  cu  chestiunile  privitoare  la 
partea  disciplinară  a  sacramentelor,  şi  anume  cu  toate  chestiunile  de  că¬ 
sătorie,  cari  până  acum  se  ţineau  de  diferite  congregaţiuni.  Piu  X.  mai 
decretează  ca:  cei  săraci  să  nu  plătească  nici  o  taxă,  ci  vor  primi  gratis 
toate  dispensele  de  căsătorie  ori  în  alte  chestiuni ;  se  opresc  darurile  în 
natură  pe  cari  până  acum  le  primeau  unii  funcţionari  ;  se  scurtează  vacanţele 
funcţionarilor;  şi  se  şterge  uzul  de  până  acum  de  a  cere  mijlocirea  unor 
agenţi  bisericeşti  pentru  rezolvirea  afacerilor  aparţinătoare  competinţei 
congregaţiunilor. 


Tipicul  cultului  religios. 

Cazuri  liturgice  şi  date  tipiconale  pe  luna  lui  Octomvrie  1908 , 


5  Octomvrie:  Dumineca  a  19-a  după  Rosalii,  glas  l-iu,  voscr.  a  7-a. 

La  Vecernie  şî  la  Utrenie :  cântările  glasului  din  Octoich  şi  ale  zilei  mineaie, 
după  tipicul  Octoichului. 

La  Liturgie:  cele  obicinuite.  Apostolul  şi  Evangelia  acestei  Dumineci,  Axionul: 
„Cuvine-să  cu  adevărat1'  şi  Priceastna :  „Lăudaţi*4. 

12  Octomvrie:  Dumineca  a  21-a  după  Rosalii,  glas  2,  voscr.  a  8-a. 

La  Vecernie  şi  la  Utrenie :  cântările  glasului  din  Octoich  şi  ale  zilei  mineaie. 

La  Liturgie:  cele  obicinuite,  Apostolul  şi  Evangelia  Duminecii  a  21-a,  Axionul: 
„Cuvine-să  cu  adevărat'*  şi  Priceastna  „Lăudaţi". 

14  Octomvrie :  Cuvioasa  Parascheva. 

La  Vecernie  şi  la  Utrenie:  Toate  ale  sărbătorii  cu  Paritrtii,  Litie,  Polieleu,  Cata- 
vasii  ş.  c.  cum  se  găsesc  la  Mineiti. 

La  Liturgie:  cele  obicinuite  cu  „Fericirile"  din  Minei»,  Apostolul,  Evangelia  şi 
Priceastna  sărbătorii,  Axionul:  ,,Cnvine-să  cu  adevărat". 


19  Octomvrie:  Dumineca  a  20-a  după  Rosalii,  glas  3,  voscr.  a  9-a. 

La  Vecernie  şi  la  Utrenie:  cântările  glasului  din  Octoich  şi  ale  zilei  mineaie. 

La  Liturgie:  cântările  obicinuite,  Apostolul  şi  Evangelia  acestei  Dumineci,  Axionul: 
„Cuvine-să  cu  adevărat''  şi  Priceastna  „Lăudaţi''. 

26  Octomvrie:  Dumineca  a  23-a  după  Rosalii  şi  sfântul  M.  Mucenic  Dimiirie 
glas  4,  voscr.  a  10-a. 

La  Vecernie  şi  la  Utrenie:  cântările  Octoichului  şi  ale  sărbătorii  cu  Patimii, 
Litie,  Polieleu  şi  Catavasii  din  Mineiu,  ctttn  prescrie  tipicul  Octoichului,  când  sărbă¬ 
toarea  unui  sfânt  cade  in  ziua  unei  Dumineci. 


La  Liturgie:  Apostol  şi  Evangelie  ale  Duminecii  şi  ale  sărbătorii,  Axionul:  „Cu¬ 
vine-să  cu  adevărat",  Priceastna  Duminecii  şi  a  sărbătorii.  Cantor . 


